ועדת הכלכלה, כנסת 20, פרוטוקול מספר 385, 2016-12-12 09:00

איתן כבל: בוקר טוב לכולם.

איתן כבל: גברתי מנהלת הוועדה, יועצות משפטיות, רשמת, דובר, חברי כנסת, חברות כנסת, ברשותכם אני רוצה להזכיר את הנושא שמונח על סדר-יומנו היום, פרק ח' מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018).

איתן כבל: אנחנו מדברים בשלב הזה על סעיפים 18-27 ו-28(2)-(5) בעניין הפרטת מערך הפצת השידורים הקרקעי בטכנולוגיה ספרתית (עידן ), מתן רישיון שידורים לגורם המפעיל והפצת השידורים גם באינטרנט.

<לאה ורון: הכוונה היא לסיים הכול הערב.

איתן כבל: ברשותכם, לפני שאני מתחיל את הדיון, שתי נקודות.

איתן כבל: נקודה ראשונה, אני רוצה לנצל את ההזדמנות ולשלוח מכאן תנחומים מקרב לב לחברנו עורך-דין איתי עצמון, מהטובים שבחבורה, על מות אחיו בטרם עת, ואני בטוח שבשם כולנו אנחנו שולחים לו את התנחומים ומי שירצה לנחם, יוכל לקבל את כל הפרטים מהנהלת הוועדה.

איתן כבל: נקודה נוספת, שהיא גם כן במעבר חד.

איתן כבל: אני רוצה להזכיר שנכון להבוקר, 12 בדצמבר, 351 הרוגים, אל מול 341 הרוגים, עשרה הרוגים יותר מהשנה שעברה.

איתן כבל: פשוט כל שבוע, חברי חברי הכנסת, פשוט אין לי יותר מלים על אוזלת היד והחרפה בהתנהלות הממשלה והעומד בראשה בכל הנוגע למאבק בקטל בדרכים.

איתן כבל: אנחנו לא נפסיק ולו יום אחד להיאבק על העניין הזה.

איתן כבל: וגברתי, אני מאוד מבקש גם השבוע להוציא מכתב תזכורת, כל שבוע אנחנו נוציא מכתב תזכורת בשמי ובשם הוועדה.

איתן כבל: תודה.

איתן כבל: אנחנו עוברים אל הדיון עצמו.

איתן כבל: אני רוצה להזכיר לכם שבדיון הקודם באופן עקרוני סיימנו כמעט את כל העניין כולו, למעט ההודעה של הממשלה, אם בכלל תהיה לה, בעניין 13ג, נושא השידורים על האינטרנט, מה שנקרא סעיף "אפורי", וכמו שאמרתי אנחנו גם לא נפתח את זה לדיון, כבר דיברנו על זה.

איתן כבל: הממשלה תביא את זה.

איתן כבל: אם היא תחליט להביא את זה, זאת החלטת ממשלה, ואם היא עומדת מאחורי העניין הזה, אין לנו אלא לתת לה את הרוח הגבית.

איתן כבל: והנושא הנוסף, בכל הנוגע לעידן , נוגע לדמי ההפצה, שבעצם אנחנו כבר סיימנו את העקרונות.

<לאה ורון: הוועדה הצביעה.

איתן כבל: הוועדה הצביעה ואישרה את העקרונות.

איתן כבל: אנחנו רק ביקשנו להביא את זה בניסוח המותאם.

איתן כבל: זה יוקרא עכשיו, אנחנו נצביע ונסיים את זה.

איתן כבל: אין לי שום כוונה להתחיל פה דיונים של היום הראשון.

איילת נחמיאס ורבין: אבל מותר להעיר הערות בקטנה.

איתן כבל: יש הבדל בין הערות לבין לבוא לכאן ולשאול אותי מה זה סעיף 13ג.

איילת נחמיאס ורבין: מה זה דמי הפצה.

איתן כבל: מה זה דמי הפצה.

איתן כבל: באמת, אין לי שום כוונה להתחיל לקיים דיון ולפתוח את הדברים.

איתן כבל: אני מודיע, לא נעים לי להגיד, מי שיתפרץ יוצא החוצה בקריאה הראשונה, לא בקריאה שנייה, לא בקריאה שלישית.

איתן כבל: יהיה דיון מסודר.

איתן כבל: יש לנו יום ארוך, יש לנו שלושה נושאים.

איתן כבל: נכון שהם בעיקר סוג של השלמות, להוציא נושא הספורט שאנחנו נגיע אליו כדי לסכם אותו באופן סופי, אבל בבקשה.

איתן כבל: גברתי, מי מתחיל?

<לאה ורון: מתחילים עם דמי ההפצה.

<לאה ורון: פרק ח', פסקה (10), סעיף 9 לחוק העיקרי.

איתן כבל: אני שואל את אסף וסרצוג מהאוצר האם יש לך תשובה לגבי 13ג.

<אסף וסרצוג: בקרוב.

איתן כבל: אני מודיע לאדוני.

<אסף וסרצוג: עד סוף הדיון.

איתן כבל: סליחה.

איתן כבל: לא עד סוף היום.

<אסף וסרצוג: עד סוף הדיון הזה.

איתן כבל: עד סוף הדיון.

איתן כבל: אני מדבר עד סוף עידן .

<אסף וסרצוג: של עידן .

איתן כבל: זה הכול, אני רוצה שיהיה ברור.

איתן כבל: שלא פתאום, סוף הדיון זה יכול להיות - - -

דוד ביטן: איזה תשובה הם צריכים לתת?

איתן כבל: האם הם מבקשים מאתנו להעלות את זה לאישור או לא, זה הכול.

איתן כבל: בבקשה, גברתי.

<חגית ברוק: חגית ברוק, משרד התקשורת.

<חגית ברוק: אני מקריאה את הנוסח החלופי לפסקה (10).

<חגית ברוק: יש לנו נוסח שהעברנו לוועדה לסעיף (10), זה למעשה תיקון לסעיף 9 לחוק.

<חגית ברוק: התיקון תואם את העקרונות שדובר עליהם בישיבה הקודמת בוועדה.

<חגית ברוק: "בסעיף 9 - בסעיף קטן (ב)(2) הסיפה החל במילים ״תקנות כאמור״ - תימחק; בסעיף קטן(ג), בסופו יבוא ״ולעניין משדר ערוץ נושאי - גם מימון השידורים באמצעות גביית תשלום בעד קליטתם, לפי סעיף 13(ה)״; אחרי סעיף קטן(ג) יבוא: ״(ד) על אף הוראות סעיפים קטנים (א) עד (ג), היה הגורם המפעיל, גורם מפעיל פרטי, יהיה התשלום שישלם כל גוף מהגופים ששידוריהם מופצים לפי סעיפים 6 או 7, בעד הפצת שידוריו, הסכום שיקבע הגורם המפעיל הפרטי, ולא יחולו לעניין דמי ההפצה כאמור הוראות סעיפים קטנים (א) עד (ג); קביעת גובה דמי ההפצה בידי הגורם המפעיל הפרטי לפי סעיף קטן זה תעשה באופן שוויוני ובכפוף לתנאים שנקבעו לעניין זה בהיתר ההפעלה לפי סעיף 2א(א)(4) והם יפורסמו באתר האינטרנט של הגורם המפעיל הפרטי.

<חגית ברוק: " אני אסביר.

<חגית ברוק: עד כאן זה בעצם אותו נוסח שהיה בכחול.

<חגית ברוק: שני התיקונים הראשונים - התיקון שמדבר על המשדר ערוץ נושאי, אני אתחיל אתו.

<חגית ברוק: ערוץ נושאי יכול להיות ממומן באמצעות דמי מנוי או באמצעות שידורי פרסומות.

<חגית ברוק: ערוץ שממומן בדמי מנוי, יש עלויות להצפנה שלו ואת העלויות אפשר וצריך לבטא ולהביא בחשבון בדמי ההפצה שייקבעו לו.

<חגית ברוק: התיקון הראשון של סעיף קטן (ב)(2) מוחק את הסיפה של סעיף (ב), פסקה (2).

איילת נחמיאס ורבין: זה לא מולנו, נכון?

<חגית ברוק: זה מולכם.

<חגית ברוק: הכול מולכם.

<לאה ורון: הנוסח מונח לפני חברי הכנסת בטבלטים.

איילת נחמיאס ורבין: מה שהיא מקריאה זה לא מה שנמחק.

איילת נחמיאס ורבין: היא מקריאה דברים שנמחקו.

<חגית ברוק: זה היה בכחול.

<חגית ברוק: סעיף קטן (ב), פסקה (2) מדבר על סוג של סבסוד של אוצר המדינה לערוצים ייעודיים, סבסוד של דמי הפצה עבור ערוצים ייעודיים או ערוצים נושאיים, והסיפה מדבר על זה שתקנות ששרים עדכנו לעניין סבסוד יעודכנו לפני אישור בקשתו של משדר ערוץ ייעודי.

<חגית ברוק: פשוט אנחנו מורידים את זה, תהיה גמישות בקביעת התקנות האלה וזה לא חייב להיות לפני או אחרי בקשה של ערוץ לעלות למערך או לא.

יעקב פרי: את מדברת על סעיף קטן (ב).

<חגית ברוק: זה היה התיקון לסעיף קטן (ב), פסקה (2), שמוחק את קביעת המועד לקביעת התקנות של סבסוד הערוצים הייעודים והנושאיים.

איתן כבל: כל מה שסיכמנו, פשוט הפכו את זה.

<חגית ברוק: זה משהו שהוא יחסית, זה לא טכני אבל זה משהו שכבר היה.

איילת נחמיאס ורבין: זה ממש לא טכני, וזה בסדר.

<חגית ברוק: זה לא טכני אבל זה היה בכחול כבר.

איתן כבל: תודה.

<חגית ברוק: את פסקה (ב) הסברתי - הביטוי של ההצפנה בדמי ההפצה.

<חגית ברוק: פסקה (ג), שמוסיפה את סעיף קטן (ד), מדברת על זה שגורם מפעיל פרטי הוא זה שקובע.

<חגית ברוק: נתחיל מהתחלה.

<חגית ברוק: גורם מפעיל ציבורי, דמי ההפצה נקבעים בידי השרים, זה לפי סעיף 9, סעיף קטן (א).

<חגית ברוק: למעשה, השרים – שר התקשורת ושר האוצר – הם קובעים את דמי ההפצה.

<חגית ברוק: ככל שימונה גורם מפעיל פרטי, במקרה שלו השרים לא יקבעו עבורו את דמי ההפצה בתקנות אלא הוא יהיה זה שיקבע בעצמו את גובה דמי ההפצה והם יפורסמו באתר האינטרנט של הגורם המפעיל הפרטי, הם ייקבעו באופן שוויוני ובכפוף לתנאים שנקבעו לעניין זה בהיתר ההפעלה.

יעקב פרי: אלה שקיימים כבר עכשיו, זה מה שיחול עליהם פה, והחדשים יוכלו לקבוע לעצמם את דמי ההפצה?

<חגית ברוק: לא.

<חגית ברוק: היום יש גורם מפעיל ציבורי.

<חגית ברוק: המערך מופעל בידי גורם מפעיל ציבורי.

<חגית ברוק: במצב של גורם מפעיל ציבורי דמי ההפצה נקבעים בידי השרים.

<חגית ברוק: ככל שימונה גורם מפעיל פרטי – לפי התוכנית זה מה שאמור לקרות, יש מכרז ויהיה גורם מפעיל פרטי – הגורם המפעיל הפרטי יהיה זה שיקבע בעצמו את גובה דמי ההפצה.

<חגית ברוק: הוא יחליט לבד מה דמי ההפצה.

<חגית ברוק: הרעיון הוא שזה גורם מפעיל - - -

יעקב פרי: תחרותי.

<חגית ברוק: שמדובר בגורם מסחרי, תחרותי, שקובע לעצמו את תנאי המשחק שלו בשוק ולא כופים את זה עליו מטעם השרים.

<חגית ברוק: זאת המשמעות.

איתן כבל: אוקיי.

<חגית ברוק: עכשיו אני מקריאה את סעיף קטן (ה), שזה בעצם החידוש.

איתן כבל: אתי, את רוצה להעיר?

<אתי בנדלר: לא אכפת לי שהיא תגמור לקרוא את הכול, יש לי לא מעט הערות.

<חגית ברוק: אז אני אתחיל מהקריאה של סעיף קטן (ה), וכאן זה החידוש מהכחול, שתואם את ההסכמות שהיו בדיון שעבר.

<חגית ברוק: "(ה) על אף האמור בסעיפים קטנים (א) עד (ד) ולעניין ערוצי טלויזיה המופצים בטכנולוגיית חדות רגילה בלבד- החל מיום כניסתו לתוקף של חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע״ז-2016 ועד ליום 1 בינואר 2018, סכום דמי ההפצה שישלמו הגופים ששידוריהם מופצים לפי סעיף 6(א)(1) ו-(2) יהיה הסכום שעליהם לשלם לפי סעיף קטן(ב)(3).

<חגית ברוק: " אני אסביר פסקה-פסקה.

<חגית ברוק: הגופים ששידוריהם מופצים לפי סעיף 6(א)(1) ו-(2) הם למעשה בעלי זיכיונות לפי חוק הרשות השנייה ובעלי רישיונות לפי חוק הרשות השנייה.

<חגית ברוק: עליהם אנחנו מדברים פה בפסקה הזאת.

<אתי בנדלר: שאלה הערוצים המסחריים.

<חגית ברוק: נכון.

<חגית ברוק: הערוצים המסחריים.

<חגית ברוק: היום זה ערוץ 2 וערוץ 10, בעתיד זה יכולים להיות גם בעלי רישיונות חדשים שיצטרפו.

איתן כבל: בבוא העת.

<חגית ברוק: בבוא העת.

<אתי בנדלר: עד ינואר 2018 קרוב לוודאי שלא יצטרפו ערוצים חדשים.

<הילה שמיר: למה?

<הילה שמיר: היו רישיונות כבר.

<הילה שמיר: יש רישיונות בנובמבר.

<אתי בנדלר: אולי באוקטובר 2017.

<קריאות: - - -

<אתי בנדלר: פשוט ערוץ 2 אולי יתפצל לשני ערוצים, רשת קשת כל אחת תהיה ערוץ ויהיו שלושה.

<חגית ברוק: יהיו שלושה בעלי רישיונות.

<חגית ברוק: לגביהם, בתקופה מהיום שיעבור החוק ועד ליום 1 בינואר 2018, ככל הנראה מדובר באיזשהו פרק זמן שהוא סוג של שנה, לכאן או לכאן ברמת הימים אבל משהו כמו שנה, סכום דמי ההפצה שהם ישלמו יהיה מה שהם משלמים היום לפי סעיף קטן (ב)(3).

<חגית ברוק: המשמעות של זה מבחינה מספרית היא 3.7 מיליון שקלים בשנה.

<חגית ברוק: זה לתקופה של השנה הראשונה.

<חגית ברוק: "החל מיום 1 בינואר 2018 ישלמו הגופים ששידוריהם מופצים לפי סעיף 6(א)(1) ו-(2) סכום של 1.5 מיליון שקלים חדשים בשנה; עד מינויו של גורם מפעיל פרטי אוצר המדינה ישא בתשלומים הנובעים מההפרש שביו הסכום שהיה על הגופים האמורים לשלם לפי סעיף קטן (ב)(3) לבין הסכום שעליהם לשלמו לפי פסקה זו, בהתחשב בהפחתה בסד התשלומים והעלויות, ככל שתהיה הפחתה כאמור.

<חגית ברוק: מונה גורם מפעיל פרטי והחל לשדר שידורים נוספים כהגדרתם בפרק ד1, במסגרת ערוץ הממומן באמצעות שידורי פרסומות לפי סעיף 12א(ג) - לא ישלמו הגופים ששידוריהם מופצים לפי סעיף 6(א)(1) ו-(2) לגורם המפעיל הפרטי דמי הפצה בעד הפצת שידוריהם.

<חגית ברוק: " פסקה (2) מדברת על מה קורה החל מינואר 2018.

<חגית ברוק: כל עוד הגורם המפעיל הוא גורם מפעיל ציבורי, הם ישלמו 1.5 מיליון שקלים חדשים.

יעקב פרי: שמה זה מוגדר?

יעקב פרי: 1.5 מה זה?

יעקב פרי: דמי הפצה?

<חגית ברוק: כן.

<חגית ברוק: 1.5 מיליון שקלים חדשים בעבור דמי הפצה לכל ערוץ טלוויזיה המופץ בטכנולוגיית חדות רגילה.

יעקב פרי: אחד שייכנס חדש וישדר פרסומות?

<חגית ברוק: לאט-לאט, אני מסבירה.

<חגית ברוק: בהתחלה הם משלמים 1.5 מיליון שקלים בשנה, כשעד למינויו של גורם מפעיל פרטי מי שמשלים את הדלתא בין הסכום שמשלמים היום לסכום המופחת הזה, זה אוצר המדינה.

<חגית ברוק: מרגע שמונה גורם מפעיל פרטי הם ממשיכים לשלם את הסכום הזה, ואוצר המדינה לא משלים את הפער, עד לרגע שבו הגורם המפעיל הפרטי מעלה ערוץ משלו, מהערוצים שמותר לו להוסיף – קראנו לזה כל הזמן השידורים הנוספים, הערוצים הפרטיים שהוא מוסיף למערך.

<חגית ברוק: ככל שזה ערוץ שממומן מפרסומות, מפסיקים לשלם לו דמי הפצה.

יעקב פרי: אבל הם לא מקבלים חזרה מה שהם שילמו.

איתן כבל: לא, לא.

<חגית ברוק: לא.

<חגית ברוק: מה ששולם, שולם.

איתן כבל: פרי, אנחנו באמת בנינו כאן ממש סקירה הכי עדינה.

איילת נחמיאס ורבין: דבר דבור על אופניו.

<אתי בנדלר: חוץ מאשר לגבי הערוצים הציבוריים.

<חגית ברוק: פסקה (2) ברורה?

<חגית ברוק: אני אמשיך ל-(3).

<חגית ברוק: "(3) החל מיום כניסתו לתוקף של חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע״ז-2016 ועד ליום 1 ביולי 2018- אוצר המדינה ישא בתשלום דמי ההפצה של גוף ששידוריו מופצים לפי סעיף 6(א)(5).

<חגית ברוק: " פסקה (3) מדברת על הערוצים הייעודיים.

<חגית ברוק: בתקופה של שנה וחצי, השנה וחצי הקרובות עד יולי 2018, הם לא משלמים דמי הפצה, סוג של הגנת ינוקא עם עלייתם למערך, ומי שמשלם את דמי ההפצה ונושא בתשלומים זה אוצר המדינה.

איתן כבל: אוקיי.

איתן כבל: תודה.

איתן כבל: הראשונה, היועצת המשפטית אתי בנדלר, בבקשה אתי.

<אתי בנדלר: תודה, אדוני.

<אתי בנדלר: אני מתחילה עם סעיף קטן (ד) החדש המוצע בסעיף קטן (ג) שלפניכם.

<אתי בנדלר: כתוב: אחרי סעיף קטן (ג) יבוא (ד).

<אתי בנדלר: החלק הזה מדבר על קביעת דמי הפצה על-ידי הגורם המפעיל הפרטי.

<אתי בנדלר: כפי שהסבירה גברת ברוק, עד היום דמי ההפצה נקבעו על-ידי השרים, קבועים בתקנות, והסכום שמשלם כל ערוץ המופץ במערך עידן משלם סכום של כ-3.7 מיליון שקלים.

יעקב פרי: זה נכון להיום.

<אתי בנדלר: נכון להיום.

<אתי בנדלר: בעתיד, לכשייבחר גורם מפעיל פרטי, מה שנאמר זה שהוא יקבע את דמי ההפצה.

<אתי בנדלר: איך הוא יקבע את דמי ההפצה, איך נדע כמה דמי הפצה נשלם?

<אתי בנדלר: אז כל מה שנאמר לגבי זה בסיפה של אותו סעיף קטן זה שקביעת גובה דמי ההפצה בידי הגורם המפעיל הפרטי לפי סעיף קטן זה תיעשה באופן שוויוני ובכפוף לתנאים שנקבעו לעניין זה בהיתר ההפעלה.

<אתי בנדלר: אני חושבת, אני לא מסוגלת על כל פנים להבין מהי, אם בכלל, איזושהי נוסחה, איזשהן אמות מידה ברורות לקביעת גובה דמי ההפצה.

<אתי בנדלר: כל מה שנאמר כאמור שזה יהיה באופן שוויוני.

<אתי בנדלר: ובכן, שאלתי מה זה שוויוני לצורך העניין – התכתבתי עם חברנו מהאוצר.

איתן כבל: מה המשמעות.

<אתי בנדלר: מה המשמעות של שוויוני.

<אתי בנדלר: האם כפי שהיום הדברים, כל ערוץ משלם אותו סכום בהנחה שהוא משדר באותו סוג של טכנולוגיה.

<אתי בנדלר: זאת אומרת, כל הערוצים שמשדרים ב-Standard-definition, זאת אומרת כפי שכולנו רואים היום, משלם אותו סכום, 3.7 מיליון שקלים.

<אתי בנדלר: התשובה שאני קיבלתי על כך היא שלא.

<אתי בנדלר: אם יהיו נימוקים ענייניים, יוכלו לקבוע סכומים שונים.

<אתי בנדלר: מהם נימוקים ענייניים לנושא הזה?

<אתי בנדלר: יכול להיות למשל שקופת הציבור היא עשירה יותר ולכן הערוצים הציבוריים יוכלו לשלם סכום יותר גבוה.

<אתי בנדלר: זו לכאורה הבחנה מותרת.

<אתי בנדלר: מיהם הערוצים הציבוריים שמשדרים במערך העידן ?

<אתי בנדלר: אז יש לנו שני ערוצים של רשות השידור וערוץ הכנסת.

<אתי בנדלר: כיוון שזה משפיע גם על ערוץ הכנסת אני הפניתי את תשומת לב המנכ"ל לעניין הזה, ונמצאים כאן מטעם הכנסת נציגים שיציגו את עצמם וידברו.

<אתי בנדלר: אבל, אני מודאגת יותר מאשר ערוץ הכנסת, מרשות השידור.

<אתי בנדלר: אנחנו צריכים לזכור שהתקציב של רשות השידור נקבע בעצם בחוק רשות השידור, ואם יקום תאגיד השידור הציבורי אז גם התקציב שלהם - - -

<קריאה: לכש - - -

<אתי בנדלר: הסכום שמוקצה להם, התקציב, נקבע בעצם בחוק.

<אתי בנדלר: אם הגופים האלה, קרי רשות השידור או אם יהיה תאגיד שידור ציבורי, לא יכולים לדעת היום, אין שום אמות מידה לגובה דמי ההפצה שיוטלו עליהם, זה ירד בסך הכול מהתקציב לשידורים.

<אתי בנדלר: זה צריך להיות ברור העניין הזה, והם ידברו בעד עצמם.

<אתי בנדלר: זה דבר ראשון שאני מפנה את תשומת הלב.

<אתי בנדלר: לכן אני אומרת שהנושא של באופן שוויוני ובכפוף לתנאים שנקבעו בהיתר ההפעלה, אין שום פיקוח פרלמנטרי.

איתן כבל: אסף, אני מציע שתקשיבו.

<אתי בנדלר: היתר ההפעלה זה אפילו לא חקיקת משנה כמובן, זאת אומרת זה משהו לגמרי לא ברור.

יעקב פרי: פלואידי.

<אתי בנדלר: פלואידי לחלוטין.

<אתי בנדלר: אחר כך יש גם הבחנה לגבי תקופות, כפי שהסבירה חגית.

<אתי בנדלר: יש את התקופה שעד 2018, שלכאורה – אם אני מבינה נכון – לא אמור להשפיע על גובה דמי ההפצה.

<אתי בנדלר: אבל, לאחר מכן, החל מיום 1 בינואר 2018 מפחיתים את דמי ההפצה שמשלמים הערוצים המסחריים מ-3.7 מיליון שקלים ל-1.5 מיליון שקלים.

<אתי בנדלר: מי ישלם את ההפרש?

<אתי בנדלר: וזאת עד שהערוצים המסחריים יהיו פטורים לגמרי מתשלום דמי הפצה, וזה כשהגוף המפיץ יעלה ערוצים עצמיים שלו שממומנים מפרסומות.

<אתי בנדלר: המפעיל הפרטי זה לא גוף פילנתרופי.

<אתי בנדלר: זה גוף שהמטרה שלו להשיא רווחים לבעלי מניותיו.

רועי פולקמן: אבל הוא בוחר מנויים.

איתן כבל: חברים, אני לא מציע.

איתן כבל: למה אתה צריך להיות המשגיח כשרות של האוצר?

רועי פולקמן: לא משגיח, אני - - -

איתן כבל: בסדר.

איתן כבל: גם אני יודע לענות לה.

איתן כבל: היא תסיים, יענו קודם כול האוצר, ונראה.

<אתי בנדלר: אני מזכירה שהעלינו בכלל את הנושא הזה של אפשרות לסבסוד צולב, שדמי הפצה ישמשו להעלאת תוכניות מטעם הגוף המפיץ הפרטי.

<אתי בנדלר: אין איסור כזה.

<אתי בנדלר: לכן, יהיה לו אינטרס לקחת דמי הפצה גבוהים ככל האפשר מהערוצים הציבוריים כי הערוצים הציבוריים מחויבים להפיץ את שידורם במערך הזה.

איילת נחמיאס ורבין: אני מסכימה אתך.

<אתי בנדלר: ולכן אני לא יודעת מה המשמעות של זה, לא כלפי רשות השידור או תאגיד השידור הציבורי, ולא כלפי ערוץ הכנסת.

<אתי בנדלר: בכל זאת אנחנו מדברים על כספי ציבור בעניין הזה, ואני חושבת שכללי המשחק צריכים להיות יותר ברורים.

איתן כבל: תודה, גברתי.

<תומר קרני: -- - -

איתן כבל: סליחה.

איתן כבל: אני חושב שהיא ייצגה אתכם מעל ומעבר.

איתן כבל: כל המוסיף - - -

<תומר קרני: תוספות.

איתן כבל: לא, אל תוסיף לי את הקניפל.

איתן כבל: קודם כול אני רוצה לשמוע את האוצר.

איתן כבל: כבר התייחסתי לדברים שלכם גם בפעם הקודמת, ביקשתי שהאוצר יבוא עם תשובות.

איתן כבל: אני ודאי אאפשר לכם.

איתן כבל: בבקשה.

<דוד צביאל: דוד צביאל, יועץ מנכ"ל הכנסת.

<דוד צביאל: תודה, אדוני היושב-ראש.

<דוד צביאל: כפי שאמרה פה היועצת המשפטית, כיום עלות ההפצה של ערוץ הכנסת עומדת על 25 מיליון שקלים.

<קריאות: לא עלות הפצה.

<דוד צביאל: סליחה.

<דוד צביאל: עלות ההפעלה.

<דוד צביאל: אני חוזר בי.

<דוד צביאל: המצב שנוצר כיום, שבעצם ההפצה תרד למיליון וחצי שקלים לערוצים המסחריים, כפי שאמרה פה היועצת המשפטית, יכול לגרום למצב שעלות ההפצה של ערוץ הכנסת יכולה להגיע גם לעשרה מיליון שקלים.

<דוד צביאל: אם כיום ההפצה כולה עומדת על 20 מיליון שקלים, מורידים את עלות ההפצה של הערוצים המסחריים למיליון וחצי, אף אחד לא יכול להבטיח לנו שהסכום הזה לא יושת עלינו וגם על הערוצים הציבוריים.

<דוד צביאל: ועוד נקודה שציינת פה – שוויוני.

<דוד צביאל: אני לא יודע מה זה שוויוני, כפי שציינה פה היועצת המשפטית.

<דוד צביאל: האם שוויוני זה אחוזי רייטינג, האם שוויוני זה גובה התקציב של הערוץ?

איתן כבל: ברור.

<דוד צביאל: עד כאן הדברים.

<דוד צביאל: אני אתן לחשב הכנסת.

איתן כבל: בבקשה, חשב הכנסת.

חיים אבידור: שמי חיים אבידור, אני חשב הכנסת.

איתן כבל: למרות שאתה זה שמעביר את השכר פה לכולנו, הפרוטוקול לא יודע את זה.

חיים אבידור: ישנה כבר היום איזושהי אנומליה בשוויוניות, שערוץ קטן כמו ערוץ הכנסת משלם כמעט ארבעה מיליון שקלים בהשוואה לערוצים גדולים עם תקציב עצום, והאנומליה הזאת שקיימת בין הערוצים, עכשיו הולכת להיות עוד יותר בתוך ה-Breakdown של סך הכול תקציב ערוץ הכנסת.

חיים אבידור: תארו לעצמכם, ערוץ של 25 מיליוני שקלים תקציב הפעלה, משלם לא פחות מעשרה מיליוני שקלים לפי הנוסחה שהולכת להיות בשנת 2018.

<אתי בנדלר: לא יודעת.

<אתי בנדלר: אי אפשר לדעת.

<קריאות: - - -

חיים אבידור: משנת 2018, ולאחר מכן - - -

איתן כבל: לא מציע לך להגיד מספרים.

איתן כבל: עוד יש מישהו שיתלהב מזה.

חיים אבידור: לא יודע.

חיים אבידור: אם - - -

איתן כבל: לא.

איתן כבל: הוא יגיד: אוקיי, אם הוא כבר הגיע למספר הזה - - -

חיים אבידור: תבינו.

חיים אבידור: אני בסך הכול מסתמך על מה שאמר יועץ המנכ"ל.

חיים אבידור: זה הרי כלים שלובים.

איתן כבל: ברור.

חיים אבידור: יורדים ל-1.5 מיליון שקלים, זה מושת על הערוצים הציבוריים.

חיים אבידור: אז תארו לעצמכם, מ-25 מיליוני שקלים תקציב הפעלה איזה סכום אנחנו נשלם בגין הפעלה.

חיים אבידור: זה דבר שהוא לא פרופורציונאלי בכלל.

חיים אבידור: בנוסף לכך, חוסר הוודאות.

חיים אבידור: תקציב הכנסת הוא תקציב סגור, Stand-alone, כשאנחנו לא יכולים לחיות בתנאי אי-ודאות.

חיים אבידור: ואם יתנו לאיזשהו מפעיל פרטי לקבוע איזושהי נוסחה כמה נשלם, אנחנו בכלל לא יכולים לחיות בסביבה כזאת כי לך תדע על-פי חוק איך פתאום יפעילו לנו את הסכום.

איתן כבל: העניין ברור.

איתן כבל: בבקשה.

<תומר קרני: תומר קרני, רשות השידור.

<תומר קרני: דבר ראשון, אני מצטרף לכל מה שהיועצת המשפטית לוועדה אמרה, כל ההערות נכונות ואנחנו מסכימים כמובן.

<תומר קרני: אני אוסיף שני דגשים.

<תומר קרני: אחד, כתוב פה שאוצר המדינה יממן את ההפרשים שייווצרו כתוצאה מהגנות הינוקא וההנחה ואחר כך הפטור שיקבלו הערוצים המסחריים, אבל זאת רק לתקופה מסוימת.

<תומר קרני: דהיינו, כשתסתיים התקופה הזו, לא יהיה מימון מאוצר המדינה, והמשמעות היא על-פי החוק שהסכום כולו, כמו שנאמר כאן, יחולק בין הערוצים הציבוריים.

<תומר קרני: זה כמובן יגדיל את הנטל על הערוצים במספרים שאנחנו היום לא יודעים להעריך אותם כי הם ייקבעו על-ידי הגורם המפעיל הפרטי באופן שהוא לא ברור כרגע.

<תומר קרני: זה דבר אחד.

<תומר קרני: הדבר השני, נאמר כאן שתהיה התחשבות בהפחתה של עלויות ההפצה הכוללות של המערך מבחינת אוצר המדינה.

<תומר קרני: והשאלה היא למה לא אם כבר, שהערוצים הציבוריים ייהנו מאותה הפחתה ויוכלו להפחית את דמי ההפצה אם תהיה התייעלות במערך.

<קריאה: שהם ממומנים ממה?

איתן כבל: תודה.

איתן כבל: נגה, בבקשה.

<נגה רובינשטיין: אני רוצה להתייחס להיבט אחר.

איתן כבל: אבל באותו עניין.

איתן כבל: לא מוציאה אותנו לחוק אחר.

<נגה רובינשטיין: באותו עניין.

<נגה רובינשטיין: בעניין דמי הפצה.

<נגה רובינשטיין: הרישה של סעיף קטן (ה) שהקריאה עורכת-דין ברוק: על אף האמור בסעיפים קטנים ולעניין ערוצי טלוויזיה המופצים בטכנולוגיית חדות רגילה בלבד.

<נגה רובינשטיין: מכיוון שלהבנתנו, יכולה לעלות שאלה לגבי סמכות הרשות השנייה לחייב בהעלאה של הערוצים המסחריים גם ב-HD, והעמדה שנמסרה לנו אתמול על-ידי גורמי הממשלה שאין סמכות לרשות השנייה לחייב את הערוצים המסחריים ב-HD, ולכן ההצדקה מבחינתם למימון העלייה של ערוצי ה-HD, אנחנו רוצים לוודא שאכן זה המצב מבחינת הרשות השנייה, ועל אף פניות מצד הרשות השנייה לערוצים המסחריים בחודש ספטמבר, אין סמכות לרשות השנייה לחייב בהפצה ל-HD.

איתן כבל: תודה.

איתן כבל: חבר הכנסת פרי.

יעקב פרי: משפט אחד.

יעקב פרי: ממה שהבנתי, היות ולא הייתי פה שבוע שעבר אז יכול להיות שאני אעשה קצת טעויות.

איתן כבל: נסלח לך, כנשיא הכבוד שלנו.

יעקב פרי: או שלא יחייבו את הערוצים המסחריים לעבור ל-HD.

<חגית ברוק: לא מחייבים אותם.

יעקב פרי: רגע.

יעקב פרי: אמרתי, יכול להיות - - -

<נגה רובינשטיין: - - -

איתן כבל: נגה, סיימת את הדברים שלך לעניין.

איתן כבל: יכול להיות שיש לי גם אי-הבנה.

איתן כבל: אם יש אי-הבנה אני אשמח שתתקנו אותי.

איתן כבל: אז אמרתי, או שלא יחייבו את הערוצים המסחריים לעבור ל-HD, או שעל ערוצי ה-HD יחול בדיוק אותו הסדר שחל על שידורי ה-SD.

איתן כבל: העניין ברור.

איתן כבל: סליחה, לא היה חבר כנסת שהם לא דיברו אתו על העניין הזה.

יעקב פרי: אתי לא.

יעקב פרי: על זה לא.

איילת נחמיאס ורבין: הוא היה בהודו.

איתן כבל: לא אתך.

איתן כבל: למה אני אומר את זה, נגה?

איתן כבל: נגה, אני יודע דבר אחד.

איתן כבל: שכשאני מסכם, אני מסכם.

איתן כבל: כי אם אני פותח, אין גבול לפתיחה.

איתן כבל: אם אני אכנס עכשיו ואעבור סעיף-סעיף, אני אומר לכם, לא נסיים עם הדברים האלה.

איתן כבל: מצאנו את התשובה הפחות טובה, זאת אומרת היא לא התשובה המצוינת אבל היא תשובה שיודעת לעשות את הסדר בתוך התהליך הכללי.

איילת נחמיאס ורבין: בסדר, אבל סיכמנו שמותר הערות קטנות.

איתן כבל: לא אמרתי שלא.

איתן כבל: גם לא אמרתי משהו שאסור להגיד אותו.

איתן כבל: אסף, אני מבקש ממך התייחסות עניינית.

<אסף וסרצוג: קצרה.

איתן כבל: לא, לא.

איתן כבל: הבעיה שלי לא אם זה קצר או ארוך.

איתן כבל: הנקודה היא שאני רוצה תשובות.

איתן כבל: יש כאן שאלות כבדות-משקל ואני רוצה את ההתייחסות.

<אסף וסרצוג: קודם כול, היום דמי ההפצה הם לא שוויוניים.

<אסף וסרצוג: הערוצים הציבוריים משלמים X, ערוצים ייעודיים משלמים Y, הערוצים הנושאיים בכלל היו אמורים לעלות במסגרת רישיון, כלומר כבר היום יש חוסר שוויוניות.

<אסף וסרצוג: אנחנו רוצים לאפשר לגורם המפעיל לקבוע שבמידה ויש הבדל באמת בין ערוצים – כי אין מה לעשות, יכול להיות הבדל בהכנסות, יכול להיות הבדל באופי הערוץ או בהיבטים כאלה – שתהיה יכולת להבחין, לצורך העניין בין ערוץ - - -

<אתי בנדלר: מה זה היבט נוסף.

<אתי בנדלר: אני מבקשת להבין.

<אסף וסרצוג: אני אומר, כבר היום - - -

איתן כבל: אסף, תן לי לעזור לך.

איתן כבל: אין הכוונה שבתשובתך אתה תפתח לנו ערוצי דיון נוספים.

<אסף וסרצוג: ברור.

איתן כבל: וזה קורה.

איתן כבל: אתה צריך להשיב לנו מה שאתה אוהב שאני אומר, דבר דבור על אופניו.

איתן כבל: דהיינו, שאתה לוקח את הנושא, אתה אומר – שום דבר הוא לא באוויר, שאחר כך ישב מישהו ויסדר.

איתן כבל: אנחנו צריכים לצאת מכאן כשאנחנו יודעים, הגענו כבר לנקודת הקצה ואנחנו מבקשים לדעת מי זה שעושה את הנעילה הסופית.

איתן כבל: לא אחר כך מסיימים את החוק, כל אחד הולך לביתו, ומתחיל הקרב – מי אמר, מי יקבע, ואם זה, ואם יהיה כך ואם יהיה HD, מה יגידו, לא יגידו.

איתן כבל: אנחנו משתדלים לתת בוודאי תשובות לשאלות המקסימליות.

עיסאווי פריג': איתן, אולי התייחסות לערוץ הלא הייעודי, איפה הוא במשוואה הזאת.

<אסף וסרצוג: יחד עם הערוצים הייעודיים.

<קריאה: הוא בתוך הערוצים הייעודיים שיכולים לעלות.

<קריאה: הוא רק צריך לבקש את זה.

איתן כבל: הוא בתוך הערוצים הייעודיים.

<חגית ברוק: הוא מקבל שנה וחצי של סבסוד מלא של דמי ההפצה.

<הילה שמיר: אנחנו פנינו אליו בזמנו ברשות השנייה והוא לא רצה לעלות.

איתן כבל: הילה, תודה רבה.

עיסאווי פריג': שתהיה התייחסות לזה, איתן.

איתן כבל: בסדר, אוקיי.

דוד ביטן: מקבל הגנת ינוקא שנה וחצי.

איתן כבל: כן, עיסאווי, את זה סגרנו פעם קודמת.

דוד ביטן: סגרנו בשבילך.

אחמד טיבי: מה סגרתם?

איתן כבל: מקבל הגנת ינוקא, הוא חלק.

איתן כבל: אין לו דבר שהוא נפרד ממנו.

איתן כבל: כל מה שקשור.

איתן כבל: אף אחד לא קיבל פריבילגיה יותר מהאחר, כולם באותה חבילה.

דוד ביטן: מי ביקש את זה?

דוד ביטן: אני ביקשתי.

איתן כבל: חברים יקרים, בסוף אני אעשה את מאזן הצל"שים.

איתן כבל: בבקשה.

<אסף וסרצוג: כבר היום, עלות דמי ההפצה זה לא שוויוני.

<אסף וסרצוג: צריך להבין, זה לא אחיד, הכוונה.

<אסף וסרצוג: יש שוויון בין הערוצים הציבוריים, יש שוויון בין הערוצים הייעודיים, יש שוויון בין הערוצים הנושאיים, אבל זה לא אחיד, ולכן צריך לאפשר את אותה גמישות גם לגורם המפעיל.

<אסף וסרצוג: אני רוצה לציין שקבענו באמות מידה לבחירת הגורם המפעיל שהוועדה ביקשה להוסיף, שאחת מאמות המידה תהיה היקף הפחתת דמי ההפצה בידי הגורם המפעיל, שזו בעצם המטרה והצהרנו עליה מהדיון הראשון למיטב זיכרוני, שהמטרה היא להפחית את דמי ההפצה שמשלמים היום כל הערוצים.

<אתי בנדלר: אתה מתכוון בוודאי שאם כך, צריכים לכתוב הפחתה בדמי ההפצה לכל הערוצים המסחריים, כדי שזה לא יהיה שוויוני במובן שאתם מבינים שוויוני.

<אסף וסרצוג: לדעתי זה עולה מפה, אבל אפשר.

<קריאות: - - -

איתן כבל: חברים יקרים, אסף, הילה.

איתן כבל: זה לא דיון.

איתן כבל: התבלבלתם.

איתן כבל: אתה יודע, בדרך כלל לבי פתוח לעברך, לא היום.

איתן כבל: באתי לסגור קצוות.

איתן כבל: כבר קיימנו את הדיון.

<הילה שמיר: לענות לנגה או לא?

איתן כבל: הילה, תכף אני אתן לך.

איתן כבל: אסף, אני שוב חוזר ומבקש.

איתן כבל: להגיד את הדברים, אתה יודע.

<אסף וסרצוג: בנוסף, צריך לזכור שגם המטרה היא שהגורם המפעיל יעלה ערוצים נוספים, שהמטרה שלהם היא לסבסד את המערך, בעצם לסבסד את עצמו, שזה גם יכול לבוא על חשבון הערוצים המסחריים שהוא אמור לסבסד בעתיד, לכש, אם וככל שהעלות שלהם באמת תיעלם.

<אסף וסרצוג: ברגע שהוא יעלה ערוץ עם פרסומות והם כבר לא ישלמו את המיליון וחצי, זה בעצם שיקול דעת שהוא ייקח.

<אסף וסרצוג: הוא יוכל לקחת בחשבון איך הוא מסבסד את זה, לאו דווקא דרך הערוצים הציבוריים.

<אסף וסרצוג: כמו שאמרתי, זה ייקבע במכרז והמטרה שלנו היא להפחית את גובה דמי ההפצה.

<אסף וסרצוג: יהיו לו אפשרויות לסבסד את זה גם דרך הערוצים הנוספים שלו.

רועי פולקמן: שאלת הבהרה אחת.

רועי פולקמן: ועדיין אסף, תדייק את עניין הסבסוד הצולב שהערוצים הציבוריים אומרים, יעלו לנו כי יורידו למסחריים.

רועי פולקמן: איך אנחנו מונעים את זה, שיגידו להם תשלמו חמישה מיליון בשנה, אנחנו נשלם אפס?

רועי פולקמן: איך אתה מונע את העניין הזה?

איילת נחמיאס ורבין: סליחה, אני רוצה להמשיך.

איילת נחמיאס ורבין: אתם זוכרים שדיברתי מהתחלה, שירה, על ה"בנדלינג".

איילת נחמיאס ורבין: אמרתי, הוא יכרוך את זה אחד בשני ואתה לא תדע.

<אסף וסרצוג: אבל כבר דאגתם לזה.

איילת נחמיאס ורבין: אני אומרת לכם עוד פעם, אנחנו לא נדע, ולדעתי לזה גם כיוונה היועצת המשפטית.

<אסף וסרצוג: לא, אתם אומרים שני דברים.

<אסף וסרצוג: את מתייחסת לערוצים 2 ו-10, ולגבי זה שהוא "יבנדל" אותם.

איילת נחמיאס ורבין: בכלל.

איילת נחמיאס ורבין: על כל הערוצים.

איילת נחמיאס ורבין: על כל הערוצים שמחויבים לעלות - - -

<אסף וסרצוג: היום הערוצים הציבוריים משלמים כארבעה מיליון שקלים בעבור המרבב הראשון.

<אסף וסרצוג: ברגע שהמרבב השני ייפתח, לפי הנוסחה שיש היום בחוק הם יצטרכו גם לשלם על הקיבולת הפנויה, זה תלוי כמה ערוצים יעלו.

<אסף וסרצוג: ככל שיעלו יותר ערוצים, תהיה פחות קיבולת פנויה, העלות עליהם תפחת אבל העלות בעבורם תעלה והעלות עבור ערוצים אחרים תפחת, בהתאם.

<אסף וסרצוג: כלומר, כבר היום החוק מייצר משוואה שבה העלות עבור ערוצים ציבוריים עולה ככל שמרחיבים את המערך, והעלות עבור הערוצים האחרים – ייעודיים או ערוצים נוספים, נושאיים לצורך העניין – יורדת.

<אסף וסרצוג: את הנוסחה הזאת בעצם היום אנחנו משנים במובן שיבוא הגורם המפעיל במכרז והוא יקבע גובה דמי הפצה אחד היום.

<אסף וסרצוג: בעתיד, כשהוא יבוא להרחיב את המערך, להעלות ערוצים נוספים משלו, לבוא בהתקשרויות עם ערוצים אחרים כדי שיתפסו את המקום הפנוי ובעצם ייקחו חלק מהעלויות, הוא בעצם ייקח את זה כבר בחשבון.

<אסף וסרצוג: לצורך העניין, גם כשהוא יבוא להוסיף ערוץ אחד שלו, ממומן מפרסומות, הוא ידע שהמשמעות היא שמחר בבוקר הערוצים המסחריים מפסיקים לשלם לו את המיליון וחצי בעבור הערוץ, הוא יצטרך לדעת שהוא יכול לסבסד את זה.

<אסף וסרצוג: יש לו את הטרייד-אוף, בגלל זה גם עשינו את זה בצורה שתהיה מאוד ברורה בשבילו.

<תומר קרני: הוא יודע שהערוצים הציבוריים ישלימו לו.

רועי פולקמן: לא על חשבון הציבור.

רועי פולקמן: לא באמצעות העלאה.

רועי פולקמן: אתי, להבנתי, החידוד הוא שבמכרז – יש פער ויהיה פער בין הציבוריים למסחריים - -

<אתי בנדלר: זה ברור.

רועי פולקמן: - - וזה בסדר.

רועי פולקמן: אבל, הנקודה היא שלא בהמשך, כשייכנסו הערוצים הנוספים בתשלום, אז פתאום הוא יקפיץ לציבוריים ויאפס למסחריים.

רועי פולקמן: וכאן אני מבין שמה שהמכרז יקבע זה - - -

<אסף וסרצוג: יהיה מכרז ויהיה היתר הפעלה.

רועי פולקמן: אבל במכרז הוא כביכול יקבע.

רועי פולקמן: אם הוא אומר לתאגיד שהוא ישלם חמישה מיליון על המרבב, כולל המרבב - - -

<קריאה: מדברים על הכול.

רועי פולקמן: זה לא שאחרי שייכנסו עוד ערוצים פתאום הוא יקפיץ את זה לשבעה.

רועי פולקמן: זה יהיה מספר המקסימום מבחינתו.

<אסף וסרצוג: אנחנו נצטרך לקבוע את זה במכרז.

<אסף וסרצוג: כן, אני לא יכול להגיד לך מה הוא יקבע.

רועי פולקמן: זו ההבנה שלי.

<אתי בנדלר: התשובה היא לא.

<אתי בנדלר: התשובה היא לא.

<אסף וסרצוג: יעלה לערוצים הייעודיים.

איתן כבל: סליחה.

איתן כבל: אזהרה לך, ודרכך.

איתן כבל: אני יודע שאתה חכם, וקשה לך להתאפק עם החכמה שלך אבל בבקשה.

איתן כבל: בבקשה.

איתן כבל: די.

<אתי בנדלר: התשובה היא מאוד פשוטה, חבר הכנסת פולקמן.

<אתי בנדלר: אסף מייצג כרגע את עמדת האוצר.

<אתי בנדלר: ועדת המכרזים מורכבת – ותתקן אותי כי אני לא בדיוק יודעת.

<אסף וסרצוג: תקשורת, אוצר ומועצה.

<אתי בנדלר: מתקשורת, אוצר ומועצה.

<אתי בנדלר: הם קובעים את תנאי המכרז.

<אתי בנדלר: החוק, חוץ מזה שאומר, וזה הוסף כאן, שבקביעת תנאי המכרז – אני לא זוכרת בדיוק איך ניסחנו את זה – יביאו בחשבון את המגמה כאילו, להפחית את דמי ההפצה וחובת ההשקעה בהפקות מקומיות של הגוף שייבחר, הגוף המפעיל בכובע שלו כבעל רישיון שידורים, לא קובע שום דבר.

<אתי בנדלר: זאת אומרת, כל התנאים במכרז, אמות המידה, ייקבעו על-ידי ועדת המכרזים שלכנסת אין שום יד ורגל בה, ובעצם מחויבים אחר כך – אולי הם ישאירו לעצמם זכות לנהל משא ומתן – אבל מחויבים אחר כך פחות או יותר להצעות שיוגשו, ואם ההצעות יהיו כאלה שדמי ההפצה ירדו קצת, נניח בעשר השנים הבאות, ואחר כך אני לא יודעת גם לאיזו תקופה ייקבעו במכרז דמי ההפצה, אבל בעשר השנים לאחר מכן הם יעלו - - -

איתן כבל: אתי, תודה.

איתן כבל: העניין ברור.

<אתי בנדלר: אין שום ידע.

<אסף וסרצוג: - - -

איתן כבל: אתי, תודה.

איתן כבל: סליחה, אסף, אני לא אוהב את מה שקורה פה.

איתן כבל: סליחה.

איתן כבל: לא אוהב.

איתן כבל: לא אוהב.

איתן כבל: זה נשמע כאילו עכשיו צנח לו, מישהו קפץ מתוך מטוס.

איתן כבל: אני רוצה להגיד את הדברים ככה בדיוק.

איתן כבל: נציג התאגיד, בבקשה.

איתן כבל: תיתן את ההתייחסות.

איתן כבל: אני רוצה לכוון לאן אני רוצה.

איתן כבל: זה לגמרי כדרור.

<לאה ורון: עורך-דין אשכנזי, שב לידנו.

איתן כבל: שלא תתלהב רק.

איילת נחמיאס ורבין: בדיוק.

איילת נחמיאס ורבין: זה לא מעיד על מעמד התאגיד בקואליציה.

<בנימין אשכנזי: בני אשכנזי, לשכה משפטית, תאגיד השידור הישראלי.

<בנימין אשכנזי: אני רק רוצה בבקשה לחדד משהו קטן.

<בנימין אשכנזי: כרגע, נכון להיום, לפי חוק השידור הציבורי, תאגיד השידור הישראלי יצטרך להפעיל בסופו של יום – אל תתנפלו עלי – שלושה ערוצים.

<בנימין אשכנזי: הווי אומר, ערוץ 1, ערוץ 33 וערוץ 23 שזה יהיה ערוץ הילדים הישראלי.

איתן כבל: יש לך עוד בשורה?

<בנימין אשכנזי: לא.

<בנימין אשכנזי: עכשיו אני רק רוצה להסביר למה הבשורה הזאת היא כן, כי לפי איך שכרגע ההצעה שלכם מנוסחת, אם אנחנו נפעיל שלושה ערוצים, בסופו של דבר ברגע שקופת המדינה יוצאת החוצה, יבוא אלי המפעיל הפרטי ויגבה ממני תשלום, תהיה פה קפיצה רחבה מאוד של התקציב.

איתן כבל: תודה.

איתן כבל: העניין ברור.

<קריאות: - - -

איתן כבל: חברים.

איתן כבל: איילת, פרי, בבקשה.

איתן כבל: לפחות תעזרו לי היום.

<אסף אמיר: איפה הלוביסטים של הציבור?

איתן כבל: אסף, אני יכול לדבר?

איתן כבל: תודה רבה על ההערה.

איתן כבל: אתה יודע שאתה גם כן צריך לוביסטים מולך, של הציבור.

<קריאה: - - -

איתן כבל: תודה.

איתן כבל: כל דבר בעתו.

איתן כבל: מה שאני מנסה לומר לכם, אני רוצה לשים את הדברים.

איתן כבל: אתי בנדלר, היועצת המשפטית - בלי התוספות של כולם ואני מכבד את התוספות של כולם - מיקדה את שלוש הנקודות בצורה מאוד מאוד ברורה.

איתן כבל: אני יושב פה, ואתם יוצאים לי מהאטמוספירה.

איתן כבל: תשובות על זה, תשובות לשאלות בצורה ברורה מה המשמעות, איך דברים אמורים - - -

יעקב פרי: לא קיבלנו.

איתן כבל: לא קיבלתי.

איתן כבל: אני גם למשל רוצה לדעת, דמי ההפצה האלה, עבור מה הם יהיו.

איתן כבל: האם עבור סבסוד של הפלטפורמה, של המפעיל?

איתן כבל: אני מבקש.

<אסף וסרצוג: תשובות נורא ברורות.

<אסף וסרצוג: אולי לא אוהבים אותן.

איתן כבל: אני רוצה להעיר לאדוני.

איתן כבל: לכל אחד יש דעה טובה על עצמו, וכל אחד כשהוא משיב, הוא בטוח שהתשובה שלו היא הכי טובה.

איתן כבל: העניין הוא שאנחנו אמורים גם להשתכנע שאלה התשובות הנכונות.

איתן כבל: אז אני לא מבקש שהתשובות, במאה אחוז נסכים אתן, אבל לפחות שנהיה במתווה, שאנחנו קרובים אליו.

איתן כבל: לכן אני אומר, יש כאן שלוש שאלות מרכזיות ואני מבקש מאדוני לתת לי את התשובות לכל אחת מהן בצורה ברורה.

<אסף וסרצוג: הסברנו לגבי האי-שוויוניות.

<אסף וסרצוג: לגבי דמי ההפצה, מה ששאלת כרגע, היושב-ראש.

<אסף וסרצוג: דמי ההפצה הם בעבור סך התשלומים ועלויות ההפעלה, כמו שכתוב היום בחוק.

<אסף וסרצוג: הכוונה היא בעבור ההפצה של אותו גורם משדר, לא בעבור סבסוד של ערוצים נוספים שלו.

<אסף וסרצוג: וזה ברור וזה עולה מנוסח החוק.

<אתי בנדלר: זה לא ברור.

איתן כבל: זה לא ברור.

<אתי בנדלר: אם אתם רוצים שזה יהיה ברור, נכתוב את זה ברחל בתך הקטנה.

איתן כבל: גברתי, אני מבקש שזה ייכתב ברחל בתך הקטנה.

איתן כבל: אם זה לא ברור אני רוצה שיהיה כתוב ברור.

איתן כבל: מה שברור רק לאסף צריך שגם לנו יהיה ברור.

יעקב פרי: מה הבעיה לכתוב את זה?

איתן כבל: אני אומר את זה.

איתן כבל: תמיד אנשים מסבירים לעצמם את מה שהם כבר יודעים.

<הילה שמיר: סליחה, אם אפשר.

<הילה שמיר: בסעיף 9 לחוק כתוב - - -

איתן כבל: הילה, הילה.

<הילה שמיר: בתשובה לשאלה שלך.

<חגית ברוק: אתי, יש את ההגדרה.

<הילה שמיר: ההגדרה נמצאת בסעיף 9.

איתן כבל: הילה שמיר, יש לך שם לפרוטוקול.

<הילה שמיר: הילה שמיר, היועצת המשפטית של הרשות השנייה.

<הילה שמיר: בסעיף 9(א) לחוק מוגדרים "דמי ההפצה" כסך כל העלויות והתשלומים הכרוכים בהפעלתן, בתפעולן ובתחזוקתן של תחנות השידור הספרתיות וכל תשלום שוטף אחר בשל הפצת השידורים, למעט עלות ההקמה.

<הילה שמיר: כך זה מוגדר בסעיף 9.

<הילה שמיר: אם אתם חושבים שצריך לחדד את זה מעבר לזה, לא אמורים להכניס כאן עלויות הקמה כי עלויות הקמה אמורות להיות מושתות על המדינה.

<הילה שמיר: על המדינה, ולא סבסודים.

<אתי בנדלר: לא מדובר על הקמה.

<אתי בנדלר: לא על הקמת המערכת.

<הילה שמיר: אני יודעת.

<הילה שמיר: לכן אני אומרת.

<הילה שמיר: אם אתם רוצים להוסיף תיקון, אפשר להכניס את זה לכאן אם רוצים לנסות למנוע סבסוד צולב, אם בכלל אפשר למנוע ולשלוט בזה.

איתן כבל: גברתי, אם את חושבת שצריך לחדד את זה עוד, בבקשה.

<אסף וסרצוג: זה מופיע בתוך הסעיף.

<חגית ברוק: זה בסעיף קטן (א) ואנחנו למעשה הוספנו סעיף קטן, אז בתוך הקונטקסט זה מוגדר בסעיף זה.

<אתי בנדלר: בסדר.

<אתי בנדלר: אם יהיה צורך נחדד את זה.

איתן כבל: אם יהיה צורך אנחנו נחדד את העניין הזה.

איתן כבל: אני כבר אומר את זה מראש.

איתן כבל: מה עוד ביקשנו?

<אסף וסרצוג: הייתה שאלה לגבי הנושא של ההתייעלות, אני אסביר.

איתן כבל: יש עוד תשובה שלא ברורה לה.

איתן כבל: סליחה.

איתן כבל: העניין שהכי חשוב לי – לא הכי חשוב לי – שאני לא מצליח לקבל עליו את התשובה המלאה זה ההתייחסות לתאגיד.

איתן כבל: אני עוד לא מדבר על ערוץ 23, כבר הוא מעלה לי ערוצי ילדים.

איתן כבל: אני מדבר קודם כול על העניינים הנוגעים להתחשבנות.

<אתי בנדלר: גובה דמי ההפצה של הערוצים הציבוריים.

איתן כבל: גובה דמי ההפצה של הערוצים הציבוריים.

<אסף וסרצוג: אחרי שהגורם המפעיל ייבחר?

איתן כבל: כן.

<אסף וסרצוג: עוד פעם, אני אומר.

<אסף וסרצוג: הגורם המפעיל – קבענו את זה באמות המידה – המטרה שלו היא להפחית את גובה דמי ההפצה.

<אסף וסרצוג: כתבנו את זה בצורה ברורה, התייחסנו לכך בפרוטוקול מספר פעמים.

איתן כבל: נכון.

<אסף וסרצוג: מרגע שזה ייקבע, יפורסם מכרז.

<אסף וסרצוג: המטרה היא שדמי ההפצה יופחתו.

<אסף וסרצוג: הרעיון הוא שהגורם המפעיל הפרטי יוכל גם לייעל את עלות ההפעלה וגם להוסיף ערוצים נוספים משלו, שמהם הוא יוכל לקבל תשלום.

איתן כבל: הכול בסדר.

איתן כבל: איך אני מוודא?

איתן כבל: כל העניין הוא פה שאני רוצה את השלייקעסים.

איתן כבל: אתה לא תהיה פה, אני לא אהיה פה, אלוהים יודע מי יהיה בתוך התהליך הזה.

<אתי בנדלר: אני בטוח לא אהיה פה.

<אסף וסרצוג: גם היום בחוק - - -

איתן כבל: שנייה.

איתן כבל: לא, לא, לא.

איתן כבל: אתה לא הפרשן היחיד של החוק.

איתן כבל: תסלח לי.

<אסף וסרצוג: אני מדבר על המצב - - -

איתן כבל: תסלחו לי.

איתן כבל: מה שאני מנסה להגיד, אני רוצה להפחית למינימום את השיח של היום שאחרי.

איתן כבל: מינימום.

איתן כבל: על מה רוב הוויכוחים יהיו?

איתן כבל: הרי בסוף זה כסף.

איתן כבל: וראית פה במשך החודש האחרון מה אנשים מוכנים לעשות כדי לחסוך מעצמם אגורה.

איתן כבל: לא לשלם או לא לתת.

איתן כבל: לכן אני אומר, למה?

איתן כבל: למה לנו למצוא את העניין הזה?

איתן כבל: אני לא מוכן לזה.

איתן כבל: אני לא אמרתי לך, תן לי את התשובה המלאה, המפוצצת, שאי-אפשר לזוז בלעדיה, אבל אני רוצה לדעת על איזה נתיב אנחנו נוסעים.

<אסף וסרצוג: אבל אני מסביר.

איתן כבל: זה שאתה מסביר זה יפה.

איתן כבל: ההסבר שלך בשלב הזה הוא לא טוב.

<אסף וסרצוג: אי-אפשר לקבע היום בחוק מה יהיה גובה דמי ההפצה שישלמו אחר כך.

איתן כבל: אני רוצה את המודל שהם יודעים שיש לרשות השידור או -בעזרת השם ובעזרת באמת אלוהים, תעזור לנו בעניין הזה - תאגיד השידור הציבורי שיצא - - -

<אסף וסרצוג: שמה?

<קריאות: - - -

איתן כבל: אתה לא מבין.

איתן כבל: אלוהים צריך להתמודד עם דוד ביטן.

איתן כבל: כמה יכולים.

איתן כבל: אנחנו יכולים?

איתן כבל: בני אדם לא יכולים.

דוד ביטן: שמת אותי עם מרצ והרשימה המשותפת – זה הכול מתוכנן.

איתן כבל: לכן אני אומר, אני רוצה לדעת בדיוק את סיפור הדרך כדי שלא ייווצר מצב שבו אנחנו באותו יום מתחילים לריב, זה הכול.

דוד ביטן: אני נותן שריון לאחמד טיבי.

עיסאווי פריג': אז על איזה מודל אתה חושב?

איתן כבל: הוא צריך להגיד את הדברים.

איתן כבל: הרי בסוף הם אמורים לבצע את ההשלמה.

<קריאה: אבל יש לאתי רעיון, לדייק את העניין.

חיים אבידור: מותר לתת הצעה?

איתן כבל: בבקשה, אם זה יעזור.

חיים אבידור: חיים אבידור, חשב הכנסת.

חיים אבידור: אם המטרה היא לייעל את דמי ההפצה ולהוריד אותם, אז תקבעו בחוק שהתקרה היא הסכום שמשולם היום, ואז אנחנו יודעים שיותר מזה לא יהיה לנו.

חיים אבידור: לפחות יש לנו איזושהי תקרה מסוימת.

<לאה ורון: אסף, מה התשובה שלך להצעה של מר אבידור?

<אסף וסרצוג: סליחה, לא שמעתי.

איתן כבל: זה ברור שלא שמעת.

עיסאווי פריג': שהתקרה היא על-פי מה שמשולם היום.

<אסף וסרצוג: אני לא יכול לקבוע את זה בחקיקה.

<אסף אמיר: אולי ירצו רווח?

<אסף וסרצוג: גם היום התקרה לא קבועה בחוק והיא תלויה בהפעלת מרבבים נוספים ובקיבולת פנויה, ואני גם מזכיר לחברי הוועדה שהייתה פה התעקשות לוותר לערוצים המסחריים על התשלום.

איתן כבל: אני מקבל את זה, אדוני צודק.

<אסף וסרצוג: צריך לקחת את זה בחשבון.

איתן כבל: אוקיי.

איתן כבל: רק אני רוצה את התשובה עדיין, אני לא מתקדם בלי שאני מקבל תשובה קודם כול לעניין התאגיד.

<חגית ברוק: מה השאלה?

<לאה ורון: שהם יצטרכו לשלם שלוש פעמים דמי הפצה.

<אסף וסרצוג: הם יצטרכו לשלם דמי הפצה ואני לא יודע להגיד היום בדיוק כמה גובה דמי הפצה הם יוכלו לשלם.

<אסף וסרצוג: צריך להבין את זה.

<אסף וסרצוג: יש מכרז, זה בדיוק המהות של מכרז.

<חגית ברוק: ישלם עבור שלושה ערוצים.

<אסף וסרצוג: אתם מבקשים ממני להתחייב למכרז שעוד לא יצא לפועל, אחרי שהכנסתם בו לא מעט שלייקעסים, הוועדה הכניסה, אז זה חשוב לתת את הגמישות הזאת.

רועי פולקמן: זה לא סביר, אתי.

<אתי בנדלר: אסף, האם אפשר להוסיף סעיף שאומר שעלות דמי ההפצה – בתקופה של, אני לא יודעת לכמה שנים המכרז הזה, 20 שנים; לא יודעת לכמה שנים אתם רוצים לעשות את הזה – עלות דמי ההפצה, דמי ההפצה המשולמים היום יישא אוצר המדינה בתשלום ההפרש בין הסכום המשולם היום לבין הסכום החדש שייקבע?

<אסף וסרצוג: לא, חברים.

<אסף וסרצוג: זה יהיה גורם - - -

<אתי בנדלר: או שאתם מתחייבים לכלול את זה, להוסיף את זה לתקציב רשות השידור או תאגיד השידור הציבורי, לפי העניין.

<אסף וסרצוג: אני רוצה לחדד.

<אסף וסרצוג: שלא יהיה ספק.

<אסף וסרצוג: היום הערוצים הציבוריים ממומנים מכסף ציבורי, אוצר המדינה לכל דבר ועניין.

<אסף וסרצוג: אני לא יודע להתחייב בדיוק מה יהיה הסכום, ואוצר המדינה לא הולך לממן גוף פרטי.

<תומר קרני: אבל יש להם תקציב סגור.

איתן כבל: לא ביקשתי את עזרתך.

<אסף וסרצוג: אוצר המדינה לא הולך לממן גוף פרטי.

<אסף וסרצוג: גם היום, הקושי – והסברנו את זה בוועדה – העובדה שאנחנו צריכים לשלם את ההפרשים בעבור הערוצים המסחריים או מימון ערוצים ייעודיים, הסברנו את הקושי הזה בוועדה ושאנחנו חושבים שהוא לא נכון.

<אסף וסרצוג: אז בטח ובטח אנחנו לא הולכים לממן גורם מפעיל פרטי שיזכה במכרז, לא יודע לאי אלו שנים.

<אסף וסרצוג: ולגבי הערוצים הציבוריים.

<אסף וסרצוג: אם יקרה איזשהו מצב שבו תהיה פריצה מטורפת של גובה דמי ההפצה – אנחנו מדברים על מצב מאוד תיאורטי לצערי כרגע, או לשמחתי – אז הם ידעו לבוא ולהגיד, חברים - - -

איתן כבל: אני רוצה לחדד את זה.

<תומר קרני: אבל - - -

איתן כבל: לא, אתה סיימת להיום.

איתן כבל: די, מספיק.

איתן כבל: הבנו.

איתן כבל: מה עוד תגיד?

איתן כבל: זה ריטיינר לא לפי דקה, לא לפי מלים.

עיסאווי פריג': מה בראש שלך?

איתן כבל: העניין ברור.

איתן כבל: אסף, אני הרי מנסה לתת לך את העזרה.

איתן כבל: מה שאני מנסה לומר לך, ברצינות עכשיו – אני, בכל הנוגע לערוצים הציבוריים, בעיקר אני מתייחס לרשות השידור והתאגיד, אני רוצה שייווסף סעיף שהוא מה שנקרא סעיף קורא פני עתיד.

איתן כבל: הוא לא קובע – אתה יודע כבר איך הדברים ייעשו – אבל שהוא יודע להגיד שבנסיבות מסוימות, כי אם לא, הרי אני יודע מה יקרה, כולנו מכירים, אנחנו חיים את זה יום-יום, אף אחד לא ישים עליהם.

איתן כבל: אם הדברים, לא אומרים אותם עכשיו בצורה ברורה, לכשיגיע הרגע, הם יקבלו אז תשובות פי אלף שאומרות: סליחה, אתם ממומנים, אתם זה, עופו לנו מפה.

<אתי בנדלר: תתייעלו.

איתן כבל: התייעלות, בדיוק.

איתן כבל: מילת הקסם – תתייעלו.

איתן כבל: אתה יודע, קשה מאוד לראות דברים בטווחים ארוכים, אבל יש דברים שאתה כבר יודע לראות אותם, אתה יודע, היום עם משקפת, אפילו לא של 120X20.

איתן כבל: ואני אומר את זה לך, אני רוצה לדעת שאני עד כמה שניתן, בוודאי בוודאי – הערוצים המסחריים, בכל הכבוד, יסתדרו למרות שגם דפקנו אותם בצורה לא קטנה; הערוצים האחרים, נתנו להם איכשהו.

עיסאווי פריג': מקור ההכנסה היחידי של עידן יהיה רק דמי ההפצה?

איתן כבל: לא, לא רק.

עיסאווי פריג': יהיו לו מקורות הכנסה?

איתן כבל: בוודאי.

איתן כבל: בוודאי.

איתן כבל: כל הכוונה שברגע שהוא הולך – וישמן ישורון – האחרים יצטרכו - - -

רועי פולקמן: זה ייקח זמן.

איתן כבל: אבל זה ייקח זמן.

יעקב פרי: ומה עם ה-SD?

איתן כבל: תכף אני אתייחס לזה.

איתן כבל: לכן, ברשותכם, מה שאני מבקש – גברתי, אם את יודעת לנסח לי, לנו, את הסעיף הזה שיודע עד כמה שניתן להכניס את התמונה שאם/ו, תהיה להם האפשרות לבוא - - -

<קריאה: צריך מודל.

<קריאה: זה עניין של מודל.

רועי פולקמן: לפי התיאוריה שהוצגה כאן, אם זה יעלה, כיוון שאמורה להיות התייעלות - - -

איתן כבל: הכול ברור, אבל.

<אסף וסרצוג: בסדר, אבל אני גם מצד שני לא יכול להתחייב.

<אסף וסרצוג: אני גם מזכיר עוד פעם לוועדה.

רועי פולקמן: שלא יעלה על הסכום.

<אסף וסרצוג: אני אסביר.

<אסף וסרצוג: המטרה שלנו היא להפחית, וגם אמרנו את זה לפרוטוקול, ואני מזכיר שאז גם באה הוועדה ורצתה מאוד להפחית לערוצים המסחריים את גובה דמי ההפצה.

רועי פולקמן: זה ברור.

רועי פולקמן: אנחנו לא מתכוונים להשית את זה על הערוצים הציבוריים.

יעקב פרי: למה אי-אפשר לכתוב עד 1.5 מיליון?

<אסף וסרצוג: לא, על הציבוריים הוא מדבר.

<אסף וסרצוג: אני אסביר גם למה אי-אפשר לכתוב עד 1.5 מיליון.

<קריאה: מה הבעיה להתחייב?

<אסף וסרצוג: כי גם היום הנוסחה, זה פלואידי.

<אסף וסרצוג: זה תלוי האם נפתח עוד מרבב, מה הקיבולת הפנויה.

<הילה שמיר: אסף, אנחנו יודעים מה העלות של פתיחת עוד מרבב על-ידי הרשות השנייה, ואם מתייעלים, עוד עשרה מיליון.

<קריאות: - - -

רועי פולקמן: לא יכול להיות שמחר יגבו פי ארבעה מהערוצים הציבוריים.

<הילה שמיר: אסף, אם הרעיון הוא התייעלות - - -

<קריאות: - - -

איתן כבל: שקט.

איתן כבל: הילה שמיר, בבקשה.

<הילה שמיר: אני לא חושבת שיש פה שאלת ניסוח, יש פה שאלת מודל.

<הילה שמיר: מה שאנחנו יכולים לתרום לדיון הזה – מדברים פה על התייעלות ועל זה שחושבים שהגורם הפרטי יוכל לעשות את זה בצורה יותר יעילה מהגורם הציבורי, שזה אנחנו כרגע.

<הילה שמיר: אנחנו יודעים כמה עולה לתפעל מרבב אחד, ומה העלות לפתוח היום בבוקר את המרבב השני.

<הילה שמיר: אפשר לקחת את שני הסכומים האלה וזה יהיה המקסימום, וכל מי שיעשה פחות יקבל ניקוד יותר מזה במכרז.

<הילה שמיר: אנחנו יודעים כמה עולה לפתוח עוד מרבב, זה עוד כעשרה מיליון שקלים, זה הכול.

איתן כבל: אני חושב שמה שאומרת – על פניו, אני לא יודע להגיד - - -

<הילה שמיר: אבל צריכים למצוא מודל שהאוצר ייתן אותו.

<הילה שמיר: זה לא עניין של ניסוח.

<הילה שמיר: זה עניין של מודל.

איתן כבל: אסף, אתם יודעים לתת מענה?

<אסף וסרצוג: אני מבין את הדרישה.

<אסף וסרצוג: אני חושב שזה לא נכון להכניס את זה בחוק.

איתן כבל: סליחה.

איתן כבל: תראו, עד עכשיו מנעתי כל מיני הכנסות של דברים מיותרים, לשיטתכם, לחוק.

איתן כבל: אבל אני אומר לכם פה, כאן אני עושה את הגבול הראשון.

איתן כבל: העברנו את החוק, העברנו את הכול, על הראשים פה של האנשים, עם המחירים של האנשים.

איתן כבל: הנחת העבודה היא – אתה מבקש שהם יישאו את כל הבעיה עליהם, ואני בא ואומר, בוא נתחלק בבעיה.

איתן כבל: הרי הנחת העבודה היא שיכול להיות שלא נידרש לזה בכלל.

איתן כבל: אמת או לא?

איתן כבל: יכול להיות שבכלל לא נצטרך את התוספות האלה, והכול יהיה בסדר.

איתן כבל: אני רוצה את הניסוח.

איתן כבל: אי-אפשר שאתם תצאו במאה אחוז.

<אסף וסרצוג: אנחנו כבר מזמן לא במאה אחוז.

איתן כבל: סליחה.

איתן כבל: אני רוצה להזכיר.

<אסף וסרצוג: עם הערוצים המסחריים אנחנו כבר מזמן לא במאה אחוז.

איתן כבל: אני רוצה להזכיר.

איתן כבל: אתם רוצים תחרות, נכון?

איתן כבל: מה שאני מנסה להגיד ברשותכם, שאני לא יודע מה יהיה.

איתן כבל: אז אתה אומר לי את זה.

איתן כבל: מה, לא הכרחנו את ערוץ 2 ו-10 שהם גופים פרטיים, שהם הופכים להיות הכוח המרכזי של כל הפלטפורמה עד שהיא יוצאת לדרך?

איתן כבל: עשינו את זה, כפינו את זה עליהם.

איתן כבל: אז נכון.

איתן כבל: אתה יודע, אתה בא ונותן גם את הגיבוי, אם יהיה, נכון?

איתן כבל: אבל איך אמרנו להם גם כן?

איתן כבל: אתם תסיימו את המכרז בשנה הראשונה.

איתן כבל: נכון?

איתן כבל: ואז לא צריך להוסיף כסף, לא צריך שום דבר.

איתן כבל: הרי גם אנחנו ידענו להגיד את זה.

איתן כבל: כמו שאנחנו יודעים ללחוץ אותם, אז אני רוצה שתלכו לקראתנו בעניין הזה.

איתן כבל: בעזרת השם לא נידרש לזה.

איתן כבל: שלא נידרש, שירה, אבל אי-אפשר שכל הזמן אני צריך ללכת כמו הכלבלב ההוא באוטו, שעושה ככה.

איתן כבל: מה העניין?

<שירה גרינברג: איתן, אולי נציע משהו אחר.

איתן כבל: בבקשה, אם זה יאיר את עיני.

<שירה גרינברג: אולי נציע, כדי שהוועדה תחוש – אנחנו כבר הצהרנו לפרוטוקול שהכוונה היא להפחית כמובן את דמי ההפצה כי המערך אמור להיות יעיל יותר והדבר הזה משתרשר הלאה.

<שירה גרינברג: בנוסף לכך – שזה כבר הצהרנו על הכוונות – אם עדיין כמו שאתה מתאר יש חשש של הוועדה שמא דמי הפצה עלולים להיות לא כפי שאנחנו הצענו, אז אני מציעה שנחייב דיווח לוועדת הכלכלה מכיוון שכשהגוף שאנחנו כולנו מקווים שיהיה גוף שיענה על המכרז ויזכה במכרז - - -

איתן כבל: ומה יקרה כשיבוא אחריי איזה יושב-ראש שינמנם, לא כמוני?

איתן כבל: יהיה יותר מנומנם ממני?

<אתי בנדלר: גם קרו דברים שלא - - -

<שירה גרינברג: מכיוון שנתת לנו שנה, כפי שאמרת, אני מניחה שלא יהיה יושב-ראש אחר מנומנם - - -

איתן כבל: שירה, זה לא הוגן.

איתן כבל: את לא נותנת לי קרדיט שאני מבין את מה שאת אומרת.

<שירה גרינברג: אז אני אומרת, ברגע שגוף יצטרך לבוא ולדווח לוועדת הכלכלה - -

איתן כבל: לא, שירה, זאת התוצאה.

עיסאווי פריג': מה תרוויחי מזה שאת תביאי לי דיווח?

<שירה גרינברג: - - הדבר הזה, אני מבטיחה לך, יפעיל הרבה מאוד לחצים ואתם תוכלו להיות רגועים ולא תראו שום חשש ממה שהולך לקרות.

איתן כבל: שירה, הבעיה שלי לא לחצים.

איתן כבל: הבעיה שלי העניין, המהות.

<שירה גרינברג: לא, זה העניין, אבל אתם עדיין חוששים אז אני אומרת שיהיה דיווח.

<קריאות: - - -

עיסאווי פריג': מה ייתן הדיווח?

<אתי בנדלר: מה הוועדה תעשה עם דיווח אם בעוד שש שנים יסתבר שרשות השידור או תאגיד השידור הציבורי צריכים לשלם סכום יותר גבוה ואין לזה כיסוי בתקציב?

<אתי בנדלר: מה עושים עם זה, עם הדיווח?

<שירה גרינברג: אנחנו לא פעם ולא פעמיים ניהלנו שיח עם ועדה בשל בקשות.

<שירה גרינברג: ועדה מכובדת כמו ועדת הכלכלה והיושב-ראש הנכבד, אני לא מכירה עוד שהייתה בקשה של היושב-ראש, שבסופו של דבר לא נענתה גם על-ידינו.

איתן כבל: אם היא לא נענתה, היא נכפתה.

<שירה גרינברג: נכון.

<שירה גרינברג: אני מקווה לחשוב שאנחנו נענים בדרך כלל מכיוון שבדרך כלל הדברים נענים מתוך היגיון רב, ועל כן אנחנו גם מאוד קשובים.

<שירה גרינברג: לכן אם נכניס שיהיה דיווח, אני חושבת שזה יכול להרגיע את הוועדה.

איתן כבל: אני לא קונה.

איתן כבל: מתנצל, לא קונה.

עיסאווי פריג': זה לא משכנע.

איתן כבל: אני לא קונה את זה.

<שירה גרינברג: אחרת החשש הוא - - -

איתן כבל: לא, לא.

איתן כבל: קודם כול, תענה על ה-HD ואז אני אסכם.

<אסף וסרצוג: אני אשמח שהיועצת המשפטית של הרשות השנייה תתייחס.

יעקב פרי: לפני הרשות השנייה, בשלוש מלים.

יעקב פרי: על-פי מה שאני קורא ומבין את הנוסח המוצע, הערוצים שמופצים בטכנולוגיות – מה שאני מבין קוראים להן חדות רגילה בלבד, SD – אם מוטלת חובה, אני רוצה פשוט לשאול, על הערוצים המסחריים לשדר גם שידורי HD - - -

<אסף וסרצוג: לא מוטלת עליהם חובה.

יעקב פרי: וגם שידורי SD – תענה לי עוד שלוש שניות.

יעקב פרי: המדינה לא יכולה לכפות עליהם תשלום נוסף של דמי הפצה, זו דעתי לפחות.

יעקב פרי: ככל שהאוצר מעוניין להטיל – וככה זה נראה לי לפי הניסוח – חובת שידור כפולה על הערוצים המסחריים, אז צריך לממן גם את השידור הנוסף.

יעקב פרי: זה דבר אחד.

<חגית ברוק: אין כזאת חובה.

יעקב פרי: דבר שני, בפסקה (ה) סעיף קטן (2), יש לקבוע לטעמי שהסכום יהיה עד 1.5 מיליון שקלים בשנה.

יעקב פרי: ככל שיתברר – לטעמי לפחות – כי העלויות נמוכות מ-1.5 מיליון, אין סיבה שהערוצים המסחריים ישלמו לרשות השנייה או לגורם המפעיל של עידן סכום שגבוה מהעלות.

יעקב פרי: בנפרד, צריך לדעתי גם לקבוע את מועד סיום שידורי ה-SD עם עליית שידורי ה-HD.

יעקב פרי: אין שום תוחלת בהותרת שידורי SD באיכות נמוכה.

יעקב פרי: והדבר השלישי, על-פי פסקה (ה) בסעיף קטן (2) שוב, יש לקבוע שהערוצים לא ישלמו דמי הפצה משעה שגורם פרטי יחל לשדר שידורים נוספים במסגרת ערוץ שמשודרים בו גם שידורי פרסומת.

<קריאה: זה רשום.

<חגית ברוק: יש את זה.

<אסף וסרצוג: אני רוצה להתייחס לטענות חבר הכנסת פרי.

<אסף וסרצוג: קודם כול לגבי ה-HD, ומייד תתייחס לזה גם היועצת המשפטית של הרשות השנייה, חוק עידן , חוק הפצת שידורים באמצעות תחנות שידור, קובע באופן ברור שה-HD הוא בחירה.

<אסף וסרצוג: ירצה ערוץ 2 או ערוץ 10 לשדר ערוץ HD, יבחר להעלות בערוץ HD ויעשה את זה.

<אסף וסרצוג: לגבי מה שאתה מציע, לחייב לעשות HD במקום SD.

<אסף וסרצוג: מערך עידן נועד להגיע לכלל הציבור.

יעקב פרי: לא מציע.

יעקב פרי: אני מבין שמוטלת חובה ואתה אומר - - -

<אסף וסרצוג: לא, לא.

<אסף וסרצוג: אז אני אומר, לא מוטלת חובה.

<נגה רובינשטיין: גם לפי חוק הרשות השנייה מבחינת

<נגה רובינשטיין: כם אין חובה?

<הילה שמיר: לא, אבל לא ידוע לי שהאוצר מפרש את חוק הרשות השנייה.

איתן כבל: סליחה, בואו נעשה סדר.

איתן כבל: כל העניין הוא האם ימשיכו לשלם.

איתן כבל: זה סיפור המיליון וחצי.

<אסף וסרצוג: - - -

איתן כבל: לא.

איתן כבל: זה הרימון עשן.

יעקב פרי: כלומר, איתן, תפרט.

איתן כבל: כל העניין הוא שהם רוצים עכשיו ככה.

איתן כבל: אם הם יעלו ב-HD, אז הם יצטרכו לשלם פחות.

יעקב פרי: נכון.

איתן כבל: בסדר.

איתן כבל: אז אני אומר, ביקשתי.

איתן כבל: אני אומר את זה – סליחה, בסוף זה גם נותני שירות.

איתן כבל: הם נותני שירות, יש להם עניין שיצפו בהם יותר, ואם שם תהיה תחרות – אני רוצה להזכיר לאדוני – ויהיה הפיצול קשת-רשת, יהיה למישהו אינטרס עוד יותר לייצר את התחרות הזאת כלפי עצמו.

איתן כבל: אני לא מוכן – אני אומר את זה לכם.

רועי פולקמן: אתה צודק.

איתן כבל: אני מבין את מה שאדוני אומר.

איתן כבל: יחד עם זאת, ואני אומר לך בחברות, בפעם הקודמת תפרנו את העניין הזה, באמת אני אומר את זה, בעדינות רבה ואני לא רוצה, כל פרימה עכשיו תפרום את הכול.

יעקב פרי: אני לא רוצה לפרום.

יעקב פרי: אני רוצה להבין.

איתן כבל: יפה.

איתן כבל: אז לכן אמרתי.

איתן כבל: ירצו – יעלו; לא ירצו, זו בעיה שלהם.

<נגה רובינשטיין: לא, בסדר גמור.

<נגה רובינשטיין: אם זה נתון לבחירתנו לפי כל החקיקה, גם לפי חוק הרשות השנייה, זה מוסכם עלינו לחלוטין.

איתן כבל: הילה, בבקשה.

<הילה שמיר: אני אתייחס.

איתן כבל: נגה, סליחה גברתי.

איתן כבל: סליחה.

איתן כבל: החוק לא מתעסק - - -

<הילה שמיר: בסמכויות של הרשות השנייה.

איתן כבל: בסמכויות.

<הילה שמיר: זה שאומרים את זה לפרוטוקול זה לא אומר שזאת העמדה.

<נגה רובינשטיין: סליחה, יש כאן אז מודל שסותר.

<נגה רובינשטיין: יש כאן עניין משפטי.

איתן כבל: אין כאן שום מודל שהוא סותר.

<נגה רובינשטיין: למה?

<נגה רובינשטיין: האם יש חובה או אין חובה?

איתן כבל: נגה, כאן אין חובה.

איתן כבל: אני לא יודע.

איתן כבל: תשברו את הראש, תבואו אלינו, תגידו שחייבו אתכם, אני לא יודע להגיד את זה.

<נגה רובינשטיין: - - -

<הילה שמיר: זה שאת אומרת לפרוטוקול לא יוצא שום דבר.

איתן כבל: בבקשה, אסף.

<אסף וסרצוג: לפי חוק עידן זאת בחירה אם להעלות ערוץ HD או לא.

<אסף וסרצוג: חוק עידן , הבחירה אם להעלות ערוץ HD או לא, ולכן אם יבחרו להעלות ישלמו עליו.

<אסף וסרצוג: צריך גם להבין, ערוץ HD עולה פי שניים, ערוץ HD תופס פי שניים מקום.

<אסף וסרצוג: לגבי האפשרות להחליף ערוץ SD ב-HD, זה לא מה שהחוק מדבר עליו כרגע אבל צריך להבין שהמערך, המטרה שלו היא להגיע לכלל הציבור ויש אנשים שאין להם בבית טלוויזיות עם HD, יכול להיות שבעוד אי אלו שנים זה ישתנה ואז תוכל לבוא הכנסת ולשנות את החוק הזה.

<אסף וסרצוג: אני רוצה להתייחס לגבי עד 1.5.

<אסף וסרצוג: ניהלנו בשעה הראשונה פה דיון סוער על עניין הסבסוד.

<אסף וסרצוג: אם יהיה רשום עד 1.5 מיליון, קודם כול תהיה פה אפשרות לגורם המפעיל לסבסד, להגיד: אוקיי, הם עד 1.5, אז אני אקבע שהם ישלמו פחות מ-1.5 והערוצים הציבוריים ישלמו יותר.

איתן כבל: נכון.

<אסף וסרצוג: למה?

<אסף וסרצוג: כי הוא יכול.

איתן כבל: אבל אני לא פותח את זה.

איתן כבל: עזוב, אני כבר סיכמתי את זה, כבר עשינו את זה בדיון בפעם הקודמת.

איתן כבל: עדיין לא נחה דעתי – ואת זה אני רוצה לסכם ולהעלות להצבעה – לא נחה דעתי עדיין בכל הנוגע לתאגיד השידור הציבורי וערוץ הכנסת, איך אני נותן להם מענה בתוך כל התהליך הזה.

איתן כבל: היחידים שמוצאים את עצמם – אני לא אגיד נפגעים, זאת אולי מילה גדולה מדי כי יכול להיות שזה לא יקרה – אבל שהם מוצאים את עצמם בעמדה של חוסר ודאות יותר גדול וצריך להסיר מהם את חוסר הוודאות הזה.

עיסאווי פריג': איתן, אני חושב בשביל ההגינות, כשאנחנו מדברים על מודל צריך שהמודל יכלול את כולם.

עיסאווי פריג': אני קצת מודאג לגבי הערוצים הייעודיים, שוב אני חוזר ל"הלא".

עיסאווי פריג': "הלא", רוב המגזר הערבי, אין לו יס והוט, והוא נשען על הצלחות והשידורים.

עיסאווי פריג': ועכשיו אנחנו מדברים על עידן שאמור להיות פרוס ויכסה שטח נרחב.

עיסאווי פריג': צריך למצוא מודל לדחוף את הייעודי להיות שם.

איתן כבל: הוא כבר נמצא.

עיסאווי פריג': 1.8 מיליון שעכשיו בדקתי, זה המון כסף.

איתן כבל: עיסאווי, כבר קיימנו את הדיון.

עיסאווי פריג': אתה מדבר על המודל להכניס אותם.

איתן כבל: הדיון הקודם היה אל תוך הלילה, היה ויכוח עד שמצאנו את הסגירה, עד כמה שאפשר להגיד.

איתן כבל: היא לא מושלמת אבל היא קודם כול עושה צדק עם כולם.

עבד אל חכים חאג' יחיא: השוויון זה לא צדק.

איתן כבל: לא.

איתן כבל: היא עושה סדר עם כולם.

עבד אל חכים חאג' יחיא: סדר כן.

איתן כבל: חברים, אני לא מתכוון לפתוח את הנושא הזה לדיון.

<חגית ברוק: אני רוצה להתייחס לטענה שהעלית, כבוד היושב-ראש, בעניין חוסר הוודאות.

<חגית ברוק: אם מחר היו נפתחים שידוריו של תאגיד השידור הישראלי בשלושה ערוצים כפי שהוא היה אמור לשדר, נניח איפשהו בתחילת הדרך, המשמעות היא שבעד כל הפצה של ערוץ הוא היה משלם 3.7 מיליון שקלים.

<חגית ברוק: אנחנו מדברים על מלכתחילה דמי הפצה שהם מעל עשרה מיליון שקלים בשנה.

איתן כבל: לדעתי את כבר לא בכיוון.

<חגית ברוק: לא.

<חגית ברוק: אני רק רוצה לומר שהדלתא של חוסר הוודאות היא לא משמעותית כמו שזה נראה, כמו שמוצג כאן בדיון.

איתן כבל: אבל יקירה, חגית, ברשותך.

איתן כבל: אנחנו בנינו תבנית והיא נפתחה לכולם.

איתן כבל: סידרנו איכשהו – יותר טוב, פחות טוב – אבל הצלחנו לסדר את המהלך.

איתן כבל: נכון, אתי?

<אתי בנדלר: אכן כך.

איתן כבל: להגיד לכם שזה המהלך הכי מושלם, אף אחד לא הצליח להביא לי עד עכשיו, אני חושב שהצלחנו לייצר איזון עד כמה שניתן, נגה.

איתן כבל: יחד עם זאת, עדיין האיזון איננו שלם רק לקבוצה אחת, שזה ערוץ הכנסת ורשות השידור/התאגיד, ואני רוצה לתת לזה את המענה.

איתן כבל: אני רוצה להצביע, חברים, אני רוצה לגמור עם זה.

<הילה שמיר: אני מבקשת לדייק משהו שקשור ל-HD ול-SD.

איתן כבל: לא, לא, עשי לי טובה.

<הילה שמיר: נאמרו פה דברים לפרוטוקול.

איתן כבל: הילה, תשלחי לנו מכתב להבהרות.

<הילה שמיר: לא אשלח.

איתן כבל: אז עשי לי טובה.

איתן כבל: אני לא מתחיל.

איתן כבל: יש כלל בדיון.

<הילה שמיר: נאמרו פה - - -

איתן כבל: הילה.

איתן כבל: הילה.

<הילה שמיר: נאמרו פה דברים לא - - -

איתן כבל: לא, הילה.

איתן כבל: זה לא מעניין אותי.

איתן כבל: אני לא אתן, נשמה, חבל על הזמן.

איתן כבל: את יודעת מה למדתי בדיונים?

איתן כבל: אנשים, מרוב שהם רוצים להגיד, הם פותחים עוד ערוצים.

איתן כבל: יתחילו אלה לשאול ואלה.

<הילה שמיר: אם הנושא, אתם לא מתייחסים אליו, לא אכפת לי גם לא להתייחס.

<הילה שמיר: פשוט לא נאמרו דברים מדויקים.

<נגה רובינשטיין: אין לכם סמכות, זה הכול.

<הילה שמיר: לא נאמרו דברים מדויקים.

<הילה שמיר: זה שתגידי את זה לפרוטוקול - - -

<אסף אמיר: אולי פשוט להצמיד את השידור הציבורי לערוצים המסחריים במקרה הזה.

<אסף אמיר: הרי אין להם את הכוח להשפיע כרגע.

איתן כבל: אסף, תודה.

איתן כבל: הוא יועץ טוב, אבל בבקשה, לא במקרה הזה.

<אסף וסרצוג: לא, אני רוצה שיתייחסו האם - - -

<הילה שמיר: ביקשו ממני לא להתייחס אז אני לא מתייחסת.

איתן כבל: היא דיברה על ה-HD.

איתן כבל: על מה אתה רוצה?

איתן כבל: סליחה, לגבי מה אתה צריך התייחסות ממנה?

<אסף וסרצוג: האם הם יכולים לכפות על - - -

איתן כבל: לא ביקשתם את התשובה על זה.

איתן כבל: תסלח לי, הדיון הוא לא על זה.

איתן כבל: אני כבר התקדמתי עם העניין.

איתן כבל: אני רוצה ממך תשובה - -

<לאה ורון: אתה גם ענית על זה, אסף.

איתן כבל: - - על רשות השידור/תאגיד, וערוץ הכנסת.

איתן כבל: זה הכול.

<קריאה: והחינוכית.

איתן כבל: בל נמתין.

איתן כבל: אולי יעלה עוד ערוץ.

<קריאה: בינתיים.

<אתי בנדלר: בינתיים החינוכית משדרים.

איתן כבל: נכון, אבל הם חלק מהעניין, בסדר.

איתן כבל: בואו נגמור את זה.

איתן כבל: תמשיך כך, אז יעלו פה עוד נושאים.

<אסף וסרצוג: אין לי תשובה כרגע לגבי זה.

<אסף וסרצוג: אמרתי את דעתי.

<אסף וסרצוג: אתם רוצים לקבוע את זה ב - - -

איתן כבל: אני רוצה שנעשה - -

<אסף וסרצוג: הבנתי.

איתן כבל: - - את ההצעה הכי פחות טובה בהסכמה.

איתן כבל: אתם לא רוצים, אני אכפה את זה.

איתן כבל: אני לא יכול.

<שי באבד: הציבוריים - - -

<אסף אמיר: הערוצים הציבוריים יסבסדו - - -

איתן כבל: אסף, אני מדבר שוטף.

איתן כבל: יש לי עוד יום שלם פה, אני לא צריך עזרה ממך.

עיסאווי פריג': איתן, אתה מצביע על זה?

איתן כבל: כן, כן.

איתן כבל: אני מסיים עכשיו הכול.

איתן כבל: שי, אני רוצה להגיד לך את הדבר הבא.

איתן כבל: ערוץ הכנסת - - -

<שי באבד: מסבסדים את המערך.

<שי באבד: מכיר את זה.

איתן כבל: אני יודע, מתאר לעצמי.

איתן כבל: מה נקודת המוצא פה?

איתן כבל: שיש כאן מצב שהם, יש להם תקציב.

איתן כבל: אם אתה מעלה להם - -

<לאה ורון: את התשלום עבור דמי ההפצה.

איתן כבל: - - והם ממומנים, אז סליחה, אתה רוצה, תגיד שהמדינה תשלים להם את מה שהם צריכים לשלם מעבר.

איתן כבל: הסיכוי שזה יקרה הוא לא גדול אבל אני לא רוצה למצוא את עצמי, מה שלא ננעל היום אחר כך יגידו - - -

<לאה ורון: שבתוספת העלויות תישא המדינה.

<אסף וסרצוג: לא.

<אסף וסרצוג: חברים, אם אתם תכתבו שבתוספת העלויות תישא המדינה יבוא הגורם המפעיל וייקח סכום בלתי מוגבל כי המדינה נושאת בעלויות.

<אסף וסרצוג: זה לא עובד ככה.

<שי באבד: התוספת שווה בשווה בין הערוצים הציבוריים - - -

<קריאות: - - -

איתן כבל: אז תיתנו לי דרך.

<קריאה: מעבר למקסימום שקיים היום.

<קריאה: אבל מבחינתו, אנחנו מחויבים לשדר על-פי חוק ואין לו שום מגבלה, הוא גם כן יקבע איזה סכום שהוא רוצה.

<אסף וסרצוג: גם היום אתה מחויב לפי חוק ואתה משלם הרבה כסף.

<קריאה: היום קובעים את זה השרים.

<אסף וסרצוג: קובעים את זה בהתאם לעלויות שאומרים להם.

<קריאות: - - -

<אתי בנדלר: אבל צריכים לעגן את זה בחוק.

איתן כבל: בדיוק.

איתן כבל: מה אני ביקשתי?

רועי פולקמן: זה ייקבע במכרז.

איתן כבל: מה אני ביקשתי?

רועי פולקמן: אני אתך.

איתן כבל: אני יודע שאתה אתי.

איתן כבל: בתחילת הדרך אמרתי שאני רוצה שבחוק ייכתב עכשיו.

איתן כבל: אני לא קובע להם, אני לא לוחץ אותם.

איתן כבל: אני רוצה שהדברים יהיו ברורים עכשיו כבר בתוך החוק.

<קריאה: מה אתה מסכם?

איתן כבל: כל ההצבעה היא עכשיו על זה.

עיסאווי פריג': איך תצביע ואין לך נוסח?

איתן כבל: לא.

איתן כבל: זה משפט.

עבד אל חכים חאג' יחיא: אז בואו נשמע את המשפט, צריך לדעת על מה אנחנו מצביעים.

<קריאות: - - -

איתן כבל: אז תכתיבי לה ניסוח.

<אתי בנדלר: שי, לאיזה תקופה?

איתן כבל: סליחה, אני עושה הפסקה עשר דקות.

איתן כבל: חוזרים, מצביעים.

איתן כבל: ברשותכם.

איתן כבל: יש לנו כאן שני תיקונים ותוספות שאני רוצה להכניס.

איתן כבל: אני מצביע ושלום עלייך נפשי, ואנחנו נעמיד להצבעה כמובן את הדברים.

<לאה ורון: חגית, תקריאי בבקשה.

<חגית ברוק: אבל הנוסח לא מוסכם.

איתן כבל: הנוסח לא מושלם כפי שאתם רוצים.

איתן כבל: הוא מושלם כפי שאני רוצה.

<קריאה: לא מוסכם.

איתן כבל: אסף רוצה את התוספת, להוריד את "ככל הניתן".

איתן כבל: אני מתנגד.

<שי באבד: אתה צודק.

איתן כבל: אני יודע שאני צודק.

איתן כבל: אני משתדל.

<לאה ורון: את מוכנה להקריא את הנוסח?

<אתי בנדלר: הם עכשיו מציעים להוסיף הוראה נוספת לאמות המידה שלפיהן ייבחר הגורם המפעיל הפרטי, שתתייחס לנושא של גובה דמי ההפצה.

<אתי בנדלר: הוא נותן פתרון חלקי בלבד, הוא נותן קריאת כיוון.

איתן כבל: חגית, בבקשה.

<חגית ברוק: הסעיף שאנחנו מבקשים לתקן הוא בפסקה (3) לחוק ומדובר בהוספה של סעיף קטן (ג)(2) שקובע את אמות המידה לבחירת הגורם המפעיל הפרטי במכרז, במינוי הגורם המפעיל הפרטי יובאו בחשבון בין השאר שיקולים אלה:

<לאה ורון: תקריאי מחדש.

<חגית ברוק: זה לא נוסח חדש.

יעקב פרי: את מקריאה סעיף קטן (2)?

<חגית ברוק: סעיף (ג)(2) שאותו ביקשנו להוסיף ועל זה הוועדה כבר הצביעה, שמוסיף שיקולים לבחירת הגורם המפעיל הפרטי, שיקולים שתשקול ועדת המכרזים במכרז.

<חגית ברוק: זה סעיף (ג)(2) שהוא כבר קיים, הוועדה הצביעה עליו והוא מתחיל במלים: במינוי גורם מפעיל פרטי יובאו בחשבון בין השאר שיקולים אלה.

<חגית ברוק: בדיון הקודם או הקודם שקדם לו, הוספנו פסקה (5), שאומרת שאחד השיקולים יהיה: היקף הפחתת דמי ההפצה בידי הגורם המפעיל.

<חגית ברוק: לפסקה הזאת, לפסקה (5), אנחנו מבקשים להוסיף את התוספת הבאה: היקף הפחתת דמי ההפצה בידי הגורם המפעיל, ובלבד שגובה דמי ההפצה שישלמו הגופים ששידוריהם מופצים לפי סעיף 6(א)(3)(4) ו-(6) - - -

<הילה שמיר: זאת אומרת, הערוצים הציבוריים?

<חגית ברוק: זה הערוצים הציבוריים.

<חגית ברוק: (3) זה כנסת, (4) זה רשות השידור, (6) זה טח"י.

<חגית ברוק: לפי סעיף 6(א)(3)(4) ו-(6), לא יעלה, ככל הניתן - - -

<אתי בנדלר: לא.

<אתי בנדלר: אמרנו בלי "ככל הניתן".

<חגית ברוק: אני מקריאה את זה בינתיים, ותכף.

יעקב פרי: תורידו "ככל הניתן".

<חגית ברוק: לא יעלה, ככל הניתן, על גובה דמי ההפצה המרביים - - -

<שי באבד: תורידי את "ככל הניתן".

איתן כבל: בוודאי.

איתן כבל: אני אצביע על זה בלי "ככל הניתן".

עיסאווי פריג': שתקרא את זה ברצף.

<חגית ברוק: הם מבקשים שאני אכתיב ואתם מבקשים ברצף.

איתן כבל: סליחה, תודה רבה לכל אלה שמעודדים אותי מאחור.

איתן כבל: יש כאן יושב-ראש אחד, מי שלא שם לב.

דוד אמסלם: אתה מתכוון בישיבה הזו.

איתן כבל: בישיבה הזו.

איתן כבל: כן, אדוני.

איתן כבל: אני יודע שיש פה שני יושבי-ראש, אבל יש את האחד היום.

דוד אמסלם: האחד והיחיד אפילו.

איתן כבל: בקצב של הכתבה בשלב הזה.

<לאה ורון: חגית, תמשיכי בבקשה.

<לאה ורון: רוצים להצביע ולהתקדם הלאה.

עיסאווי פריג': שאיפות להיות יושב-ראש זה לגיטימי.

איתן כבל: תמיד.

<חגית ברוק: לא יעלה על גובה דמי ההפצה המרביים שעשויים הגופים האמורים לשלם לפי הוראות סעיף 9(א) ו-(ב) כנוסחם ערב תחילתו של חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז, התשע"ו.

איתן כבל: בסדר.

איתן כבל: נתמודד עם התשע"ז.

<חגית ברוק: המשמעות היא שהיום, כמו שאמרנו כבר, דמי ההפצה יכולים להיות משתנים בהתאם לשאלת פתיחתו של מרבב והקיבולת הפנויה, ולכן אנחנו מתייחסים לגובה דמי ההפצה המרביים שהם יכולים לשלם בהתאם למצב דהיום, לפי הוראות סעיפים 9(א ו-(ב).

איתן כבל: תודה, גברתי.

איתן כבל: הילה, רק אם את מוסיפה, לא פותחת לנו עוד ערוץ.

<הילה שמיר: שום דבר, מעירה על הנוסח.

<הילה שמיר: שתי הערות.

<הילה שמיר: הערה ראשונה נוגעת להערה שהייתה פה של נציג תאגיד השידור הציבורי.

<הילה שמיר: צריך לציין, הרי יכול להיות שזה לא יהיו בדיוק אותם ערוצים, אז גם אלה שיבואו במקומם.

<הילה שמיר: יכול להיות שזה יהיה ערוץ - - -

<חגית ברוק: בתיקונים העקיפים של חוק השידור הציבורי.

<קריאה: חוק הפצת שידורים.

איתן כבל: היא הוסיפה את זה.

<חגית ברוק: יש כבר תיקונים לחוק.

איתן כבל: חגית, תודה.

איתן כבל: הלאה.

<הילה שמיר: דבר שני, הנוסח הוא – דמי ההפצה המרביים שעשויים הגופים האמורים לשלם.

<הילה שמיר: הם משלמים היום.

<הילה שמיר: מה הכוונה שעשויים?

<הילה שמיר: יש סכום שמשולם כרגע.

<חגית ברוק: זה מה שהסברתי.

<חגית ברוק: היום הם משלמים סכום שאנחנו יודעים מהו, זה 3.7 עבור כל ערוץ.

<חגית ברוק: בהנחה שנפתח מרבב נוסף - -

איתן כבל: הוא משנה.

<חגית ברוק: - - דמי ההפצה יכולים לעלות.

איתן כבל: חגית, את צודקת.

איתן כבל: הבנו את העניין.

איתן כבל: העיקר שאני הבנתי.

איתן כבל: תודה.

<הילה שמיר: כלומר, שמשולמים לפי החישוב של היום.

<חגית ברוק: שיכולים להיות משולמים ולא מה שמשולם בהכרח בפועל בהתאם למצב - - -

עיסאווי פריג': איתן, שאני אבין.

עיסאווי פריג': 3.7 זה המחיר המקסימלי שהיום הערוץ משלם דמי הפצה.

<קריאה: נכון.

עיסאווי פריג': זאת התקרה.

יעקב פרי: איתן, ומה זה ה-1.5?

עיסאווי פריג': זה יורד.

<שי באבד: לא לציבורי.

<שי באבד: למסחרי.

<לאה ורון: אפשר להצביע?

<אתי בנדלר: לפני ההצבעה.

<אתי בנדלר: אסף, אני מבקשת להוסיף מילה אחת, בהסכמה אני מניחה.

<אתי בנדלר: בסעיף קטן (ה)(2) המוצע, שם מדובר על הפחתה בסך התשלומים והעלויות, ככל שתהיה הפחתה כאמור, מדובר כאן ככל שתושג התייעלות בתשלום דמי הפצה אצל הרשות השנייה, ביקשתי לוודא שכאן מדובר על הפחתה כללית, לכלל הערוצים ולא משהו פרטני.

<אתי בנדלר: ואכן אסף הודיע לי שהכוונה שהפחתה ככל שתהיה, תהיה כוללת, ונבהיר זאת בנוסח.

<אתי בנדלר: אז אני מבקשת להבהיר זאת בנוסח.

<חגית ברוק: למה זה נדרש?

<חגית ברוק: אנחנו לא בטוחים שנדרש.

<הילה שמיר: למה זה נדרש בנוסח?

<חגית ברוק: ברגע שהתייחסנו לסך התשלומים והעלויות ולא התייחסנו לדמי הפצה, מדובר - - -

<אתי בנדלר: חגית, ככל שיהיה צורך נבהיר זאת בנוסח.

<חגית ברוק: ככל שיהיה צורך.

<אתי בנדלר: הכוונה היא להפחתה כוללת.

<חגית ברוק: נכון.

איתן כבל: אני מביא להצבעה.

איתן כבל: תקריאי בבקשה, גברתי.

יעקב פרי: איתן, לא צריך את ההבהרה לגבי HD, SD?

איתן כבל: אחרי זה נעשה את ההבהרה.

<לאה ורון: כל פסקה (10) בסעיף 9, מה שמונח לפני חברי הכנסת, לרבות מה שהקריאה עורכת-הדין ברוק, השינויים שהוכנסו.

<אתי בנדלר: נכון.

<אתי בנדלר: שזה לסעיף אחר.

<לאה ורון: לסעיף אחר, לסעיף 2(ג)(2).

<לאה ורון: חבר הכנסת אחמד טיבי יצביע במקום חבר הכנסת ג'מאל זחאלקה; חבר הכנסת דוד אמסלם יצביע במקום חברת הכנסת נורית קורן.

<אתי בנדלר: עוד מילה אחת, אדוני, לפני ההצבעה.

איתן כבל: אני מרגיש כמו לפני לידה כבר.

איתן כבל: הראש מבצבץ.

<אתי בנדלר: אני לא אפריע לראש לצאת.

<אתי בנדלר: בהפסקה היו חילוקי דעות וויכוחים האם ניתן לחייב את הערוצים המסחריים להפיץ את שידוריהם - - -

איתן כבל: רציתי לעשות את זה אחרי ההצבעה.

איתן כבל: תודה, גברתי.

<אתי בנדלר: בסדר, אז אני אתאפק.

איתן כבל: תודה.

איתן כבל: מי בעד, ירים את ידו.

איתן כבל: מי נגד?

איתן כבל: בעד – פה אחד

איתן כבל: אושר פה אחד.

איתן כבל: תודה רבה לכם.

<חגית ברוק: רגע.

<חגית ברוק: לא סיימנו.

איתן כבל: את החלק הזה.

<חגית ברוק: יש עוד סעיף.

איתן כבל: קודם כול את זה סיימנו.

איתן כבל: בבקשה, אחר כך אני אחזור לערוץ HD.

איתן כבל: אני רוצה הבהרה לפרוטוקול.

<אתי בנדלר: הבהרה מהיועצת המשפטית של הרשות השנייה האם יש להם סמכות לחייב את הערוצים המסחריים להפיץ את שידוריהם ב-HD.

<קריאה: בעידן .

<אתי בנדלר: בטכנולוגיית SD.

יעקב פרי: הילה, אנחנו רוצים שזה יהיה כתוב בפרוטוקול, אז תעשי את ההבהרה.

<הילה שמיר: ישנם כמה אופני הפצה על-ידי הרשות השנייה.

<הילה שמיר: כשהרשות השנייה מפיצה את השידורים של 2 ו-10, בצורה לוויינית, לא בעידן - בצורה לוויינית, למי שאין עידן - יכולה מכוח הוראות ברישיון לחייב אותם לעבור ל-HD, גם לגבי ההפצה שהיא מפיצה למוקדי השידור של הוט ושל יס.

<הילה שמיר: אבל, בשונה מכך, ויש לזה רציונל, בעידן , בכוונה נכתב שהערוצים האלה, כמו ערוצים אחרים, צריכים להיות משודרים ב-SD, כדי שגם אנשים מעוטי-יכולת שאין להם בהכרח טלוויזיות עם HD ולא רוצים לעבור לטכנולוגיה כזו, יוכלו לקלוט את הערוצים האלה.

<הילה שמיר: ולכן, בעניין של עידן ההפצה היא ב-SD.

<הילה שמיר: רק אם הערוצים האלה מבקשים זאת ונערך הליך שוויוני לפי הוראות החוק, רק אז הם יכולים לקבל גם ערוץ HD, מבלי לגרוע מהחובה שלהם להיות מופצים ב-SD.

יעקב פרי: מה אומר האוצר?

יעקב פרי: זה מקובל עליו?

<הילה שמיר: זה החוק.

<הילה שמיר: איך זה יכול להיות לא מקובל?

<אסף וסרצוג: אי-אפשר לכפות - - -

אחמד טיבי: משפט אחד לפרוטוקול, בשם חבר הכנסת עיסאווי וחבר הכנסת חאג' יחיא.

אחמד טיבי: הערוץ הערבי "הלא", מה שעיסאווי הזכיר, אני מבקש שייאמר לפרוטוקול מה הייתה התשובה הקודם.

אחמד טיבי: איך אפשר להשאיר, לא לפגוע ב"הלא" ולצרף אותו?

איתן כבל: הוא בתוך התהליך.

<קריאה: הוא בתוך הערוצים הייעודיים.

אחמד טיבי: ופניתם אליו?

איתן כבל: כן, כן.

<הילה שמיר: בעבר הוא לא רצה לעלות, אולי עכשיו כן.

עבד אל חכים חאג' יחיא: כבוד היושב-ראש, רק רציתי לגבי אותם ערוצים לוודא שהם ממשיכים גם לשדר בלוויין אחרי שהם נכנסים לעידן - 10, 2.

<קריאה: כן.

<חגית ברוק: זה לא קשור לחוק הזה.

עבד אל חכים חאג' יחיא: אני רוצה לשמוע תשובה.

עבד אל חכים חאג' יחיא: רוצה לשמוע את זה לפרוטוקול כי מי שאין לו עידן .

<קריאה: התשובה היא כן.

איתן כבל: תודה.

איתן כבל: ניתנה תשובה.

איתן כבל: בבקשה, חגית, מה נשאר לנו?

<חגית ברוק: נשארה פסקה (11) שמתקנת את סעיף 10.

<חגית ברוק: אני מקריאה: "בסעיף 10, במקום סעיף קטן (א) יבוא: "(א) היה הגורם המפעיל מי שאינו גורם מפעיל פרטי, ישמשו דמי ההפצה שישולמו לו לכיסוי ההוצאות הכרוכות במילוי תפקידיו לפי חוק זה, בלבד";

<לאה ורון: היא קוראת מעמוד 259 לחוק עצמו.

<לאה ורון: לא לנוסח החדש שהפצנו אלא לחוק עצמו.

איתן כבל: המקורי, כן.

<חגית ברוק: "(א) היה הגורם המפעיל מי שאינו גורם מפעיל פרטי, ישמשו דמי ההפצה שישולמו לו לכיסוי ההוצאות הכרוכות במילוי תפקידיו לפי חוק זה, בלבד"; בעצם, המשמעות היא שגורם מפעיל פרטי כן יוכל להשיא רווחים מדמי ההפצה שישולמו לו.

איתן כבל: בסדר גמור.

<אתי בנדלר: כן, אבל דמי ההפצה ישולמו אך ורק - - -

<חגית ברוק: דמי ההפצה בהגדרתם – זה מה שהסברנו קודם ואני אחזור על זה – זה סך התשלומים והעלויות שנדרשים לשם הפצת השידורים.

<חגית ברוק: זאת ההגדרה של "דמי הפצה" בסעיף 9.

איתן כבל: אני הבהרתי את זה וביקשתי להבהיר.

<חגית ברוק: אני חוזרת שוב, אבל כן.

איתן כבל: תודה.

איתן כבל: מי בעד, ירים את ידו.

איתן כבל: בעד – פה אחד

איתן כבל: תודה, אושר.

<לאה ורון: אושר פה אחד.

<אביטל סומפולינסקי: 2, פסקה (4).

<חגית ברוק: עמוד 257 בנוסח המקורי.

<חגית ברוק: אני מדברת על סעיף 2א רבתי, סעיף קטן (א), פסקה (4).

<חגית ברוק: סעיף 2א מדבר על סמכות שר התקשורת לתת היתר הפעלה לגורם מפעיל פרטי.

<חגית ברוק: זה בעצם סוג של מסגרת רישויית לגורם המפעיל הפרטי.

<חגית ברוק: לשר יש סמכויות לקבוע כל מיני הוראות בכל מיני נושאים במסגרת היתר ההפעלה.

<חגית ברוק: אחד הנושאים שבהם יכול לקבוע השר הוראות זה (4): "קביעת גובה דמי ההפצה בידי הגורם המפעיל הפרטי לפי סעיף 9(ד) ואופן תשלומם;"

איתן כבל: אוקיי.

<אתי בנדלר: השאלה אם צריך גם להפנות לסעיף אמות המידה כי שם המגבלה של גובה דמי ההפצה – הסעיף שהוסף.

<אביטל סומפולינסקי: 2ג(2)(5).

איתן כבל: תבדקו את זה.

<חגית ברוק: זה היתר הפעלה וזה - - -

<אתי בנדלר: זה אמות מידה אבל בתוך אמות המידה כתבנו בפירוש הגבלה גם על הגובה.

יעקב פרי: אתי, קובע את זה שר האוצר או שר התקשורת?

<חגית ברוק: שר התקשורת.

<אתי בנדלר: שניהם.

<חגית ברוק: לא.

<חגית ברוק: את היתר ההפעלה נותן רק שר התקשורת.

יעקב פרי: סעיף קטן (4) זה קביעה של שר התקשורת.

איתן כבל: תודה רבה.

איתן כבל: אם יש עניינים שצריך אחר כך לבחון אותם, תבחנו אותם.

<אתי בנדלר: אם יהיה צורך, נפנה.

<לאה ורון: להוסיף את סעיף אמות המידה.

איתן כבל: מי בעד, ירים את ידו.

איתן כבל: בעד – פה אחד

איתן כבל: תודה, אושר.

איתן כבל: זהו?

<לאה ורון: זהו.

<לאה ורון: עכשיו אסף צריך לענות לגבי - - -

איתן כבל: אסף, 13ג.

יעקב פרי: זה גומר את הסיפור של עידן"?

איתן כבל: אני לא פותח את הדיון.

<מלי פולישוק: רק הצבעתי.

<מלי פולישוק: אני רוצה להעיר הערה אישית.

<שי באבד: אסף, את סעיף 13ג צריך לפצל.

<לאה ורון: משרד האוצר מבקש לפצל את סעיף 13ג.

איתן כבל: סעיף "אפורי".

<לאה ורון: עמוד 266, סעיף 13ג.

איתן כבל: חברותי וחברי חברי הכנסת, סעיף 13ג הידוע, שקיבל את הכינוי סעיף "אפורי", האמריקאי, או מי שכבר לא קיבל את "אפורי" במנות גדושות, אז מה שקראנו קודם "הסעיף האמריקאי".

<קריאות: - - -

איתן כבל: סליחה, אנשי האוצר שם.

איתן כבל: יש שלב שנהיים חירשים באוצר, באגף התקציבים?

איתן כבל: גם לא רואים, לא מבינים.

<לאה ורון: אביטל, מה קורה עם 13לח?

איתן כבל: היא תכף תגיד.

איתן כבל: אני רוצה להגיד את הדבר הבא לפרוטוקול, חשוב.

איתן כבל: אני רוצה להזכיר את סעיף 13ג, הסעיף שבאו האמריקאים ואמרו, מה שנקרא האולפנים הגדולים, בטענה שהסעיף הזה במשמעותו, אם הוא מתקבל כפי שהוא - - -

דוד ביטן: בואו נבטל אותו.

איתן כבל: אנחנו כבר אחרי, אלוהים.

איתן כבל: אני מסביר למה אני לא מעלה אותו.

דוד ביטן: מצוין.

איתן כבל: אין לך עוד איזה משהו בוועדת הכנסת?

דוד ביטן: אני צריך לעבוד בכל מיני דברים, ואתה בא אלי בטענות?

איתן כבל: אני רוצה להגיד לפרוטוקול.

איתן כבל: ממשלת ישראל – הודעתי בשלב כזה או אחר – שזה היה מונח לפתחה, כיוון שמדובר במדיניות, שקלה הממשלה, יותר נכון זה הונח לפתחו בסופו של עניין של ראש הממשלה, וראש הממשלה בשלב הזה החליט שלא יושת או לא נפעיל את 13ג, ולכן אנחנו מפצלים אותו.

דוד ביטן: למה מפצלים?

דוד ביטן: בוא נדחה.

איתן כבל: לא.

דוד ביטן: לפצל.

דוד ביטן: אני לא מבין.

עיסאווי פריג': מה זה מפריע לך?

דוד ביטן: אם ירצו, יביאו את זה עוד פעם.

דוד ביטן: הפיצול אומר שבעוד חודש - - -

איתן כבל: לא, לא.

איתן כבל: לכן, אני מבקש - - -

דוד ביטן: ירצו, יביאו עוד פעם.

איתן כבל: תגיד לי, אתה יושב-ראש הקואליציה או אני, אלוהים.

<קריאה: הוא.

איתן כבל: מי בעד הפיצול של סעיף 13ג,ירים את ידו?

איתן כבל: בעד – פה אחד

איתן כבל: תודה רבה, אושר.

<לאה ורון: פה אחד.

<קריאות: - - -

איתן כבל: דוד, פולקמן, אני כבר הצבעתי.

איתן כבל: זה כבר הוצא, מה אתה מבלבל לו את המוח.

<חגית ברוק: אני רוצה לציין.

<חגית ברוק: סעיף 13ג פוצל אבל סעיף 13ד שאושר בדיון הקודם מתבסס על ההנחה שמתקיימת הפצת שידורים באינטרנט בידי הגורם המפעיל, ולכן יידרשו התאמות נוסח.

<חגית ברוק: ככל הנראה יידרשו התאמות נוסח – לא נדרשנו לזה עדיין.

איתן כבל: מאה אחוז.

איתן כבל: מאושר.

איתן כבל: מי בעד ההתאמות בסעיף 13ד, שנובעות מפיצול 13ג, התאמות ל-13ד.

איתן כבל: מי בעד, ירים את ידו.

איתן כבל: בעד – פה אחד

איתן כבל: תודה.

איתן כבל: זה התאמות נוסח.

<הילה שמיר: אני לא מבינה את זה, סליחה.

<אתי בנדלר: אני מודיעה בזאת שייתכן שנצטרך לעשות התאמות נוספות בסעיפים נוספים - -

<קריאה: כל הפרק הזה.

<אתי בנדלר: - - שמפנים לסעיף 13ג, וכמובן שאנחנו נעשה את זה.

איתן כבל: אוקיי.

איתן כבל: תודה.

איתן כבל: מי בעד ההתאמות הנוספות, אם תידרשנה, מסעיפים לסעיפים הנובעות מפיצול 13ג, ירים את ידו.

איתן כבל: בעד – פה אחד

איתן כבל: תודה.

איתן כבל: אושר.

<חגית ברוק: אני ממשיכה לסעיף 13לח, זה בפסקה (17) אבל בנוסח הכחול – יש לנו שינוי מאז.

<לאה ורון: עמוד 286.

<חגית ברוק: זה לא בנוסח שנמצא אצלם בעמוד 286.

<לאה ורון: אוקיי.

<לאה ורון: תקריאי את זה בתיקוני נוסח.

<חגית ברוק: זה נוסח שהופץ לוועדה לפני כמה דיונים.

<חגית ברוק: "(17) לפני סעיף 14, תחת כותרת פרק ה' יבוא: "13לח.

<חגית ברוק: פטור לגורם המפעיל לעניין חוק זכות יוצרים וחוק זכויות מבצעים ומשדרים (א) על אף האמור בכל דין, הגורם המפעיל לא יישא באחריות על הפרתה של זכות לפי חוק זכות יוצרים או חוק זכויות מבצעים ומשדרים, בשל הפצת שידורים לפי סעיפים 6 ו-7." אני מוחקת את 13ג שהוחלט לפצלו כרגע.

איתן כבל: בסדר.

<חגית ברוק: "(ב) היה הגורם המפעיל גורם מפעיל פרטי שהוא בעל רישיון כללי לשידורים באמצעות תחנות השידור הספרתיות, לא יחולו הוראות סעיף קטן (א) על השידורים הנוספים כמשמעותם בסעיף 12(א(א), שהוא משדר בהתאם לרישיונו.

<לאה ורון: היא קוראת בעמוד 286, בתיקונים.

<חגית ברוק: הגורם המפעיל הוא - - -

איתן כבל: ברור, כבר דיברנו על הדברים האלה.

איתן כבל: זה רק ההתאמות הנדרשות שנובעות במקום שאמרנו ש-13ג מופיע.

איתן כבל: מי בעד, ירים את ידו.

איתן כבל: בעד – פה אחד

איתן כבל: תודה.

איתן כבל: אושר.

איתן כבל: זהו?

איתן כבל: חגית, עוד משהו?

<חגית ברוק: נראה לי שלא.

איתן כבל: אוקיי.

איתן כבל: תודה.

איתן כבל: "נראה" זה כמעט כמו "ככל הניתן".

<חגית ברוק: אני חושבת שסגרנו הכול, אני אסתכל עוד פעם.

איתן כבל: אם יהיה במהלך עוד משהו שפתאום נשמט מאתנו, נחזיר את זה.

איתן כבל: אני רוצה להזכיר לאוצר בכל הנוגע לעובדים.

איתן כבל: אני רוצה להזכיר את שמירת הזכויות של העובדים הקיימים בתוך המערכת.

איתן כבל: שירה, זו גם התחייבות שנתתם בתחילת הדרך ואני רוצה להזכיר אותה גם עכשיו לפרוטוקול.

איתן כבל: על זה אנחנו אומרים בסוף "ויחי", ספר ראשון, תם ונשלם ברוך לאל בורא עולם.

איתן כבל: תודה רבה לכולם.

<לאה ורון: המדובר על העובדים ברשות השנייה לטלוויזיה ורדיו.

עיסאווי פריג': 18 העובדים הקיימים.

איתן כבל: תודה רבה לכם.

איתן כבל: סיימנו פרק אחד.

איתן כבל: את רוצה בכל זאת לומר משהו, גברתי?

<מלי פולישוק: היה לי רעיון להגיד משהו אחר נוכח ההודעה.

איתן כבל: אם זה רעיון אז - - -

<מלי פולישוק: לא, לא רעיון.

<מלי פולישוק: בגלל שהזכרתם את שמי בהודעה לתקשורת וראית את המכתב.

איתן כבל: אני כבר התנצלתי בפנייך, גברתי.

<מלי פולישוק: אז אני רוצה לשנות את מה שרציתי להגיד, ולהגיד לך תודה.

איתן כבל: תודה.

<מלי פולישוק: בשם כל האיגודים של היוצרים משום שבאמת עשית כאן

<מלי פולישוק: מהפך גדול מאוד בחקיקה, ואני מקווה שגם להבא, לכשיהיו נושאים, תגן עלינו.

<מלי פולישוק: וכל חברי הכנסת, לא רק אתה.

איתן כבל: תודה.

איתן כבל: אני רוצה להגיד לך, גברתי, שאני מגן עליכם מהיום הראשון שאני פה.

<מלי פולישוק: אני יודעת, ותודה רבה.

איתן כבל: תודה רבה לכם.

<מיכל גרוס: איתן, גם אני רוצה לומר לך תודה בשם עובדי הרשות השנייה.

איתן כבל: תודה לך.

איתן כבל: 2.

איתן כבל: סעיף 28(6), (13) ו-(14) וסעיפים 29, 30, 31 בעניין הסדרת שידורי ספורט>

איתן כבל: אני מבקש להתחיל את סעיף 2: סעיף 28(6), (13) ו-(14) וסעיפים 29, 30, 31 בעניין הסדרת שידורי ספורט.

איתן כבל: אני רוצה להזכיר לכם, ברשותכם, את הדבר הבא.

איתן כבל: אני אחזור לאחור ואומר שזה החוק היחיד שלא התקדמנו בו כפי שציפיתי ורציתי.

איתן כבל: הוועדה הלכה לקראת כל הגורמים בצורה, אני חושב, לא מקובלת כל כך.

איתן כבל: כיוון שאנחנו, הרצון הכן שלנו, הוא באמת להגיע לתוצאה ולא, איך אומרים, לאכול את הענבים ולא לריב עם השומר, מצאנו את עצמנו, האמת, בהתקדמות מאוד גדולה על-ידי כל הגורמים השונים.

איתן כבל: אני חוזר ואומר.

איתן כבל: הגורמים השונים הם לא רק סלקום וצ'רלטון.

איתן כבל: הגורמים השונים זה מערכות נוספות שמתקיימות בתוך השוק, ואני אומר את זה בצורה מאוד ברורה לכם, חברותי וחברי חברי הכנסת, ואומר את זה גם לכל הנוכחים ואלה שצופים בנו עכשיו דרך הערוץ, ואני בטוח שיש מי שצופה עכשיו.

יעקב פרי: צופינו היקרים.

איתן כבל: יש כאלה שאני בטוח שהם צופים בנו עכשיו.

איתן כבל: ואני רוצה להבהיר שגם עכשיו, לפני שאני נכנס לתוך התהליך, אני לא מתכוון שמישהו יחשוב שהתהליך שאנחנו עוברים פה אמור להיטיב עם אחד מהצדדים בלבד.

איתן כבל: התפקיד של הוועדה כמו שאמרתי הוא בראש ובראשונה לייצר תחרות שתגרום להורדת מחירים.

איתן כבל: אנחנו לא עובדים אצל אף גורם, לא סביב השולחן הזה ולא סביב אף שולחן אחר שהוא לא כאן.

איתן כבל: חשוב שנבהיר את זה, ויש לי הרגשה שיש מי שעדיין רוצה לנצל את הבית הזה בתהליכים של משא ומתן.

איתן כבל: אנחנו עמלנו קשה והיה ויכוח קשה בתוך החדר הזה עד כמה נדרשת ההתערבות של הבית הזה, של המחוקק, במחירים, האם זה תפקידנו, האם לשם כך אנחנו עמלים כאן.

איתן כבל: והגענו למסקנה שאנחנו רוצים לתת לשוק לעשות את עבודתו.

איתן כבל: ואני רוצה להבהיר שאנחנו לא נהסס, ואני אומר את זה גם לאנשי האוצר, שמי שינצל או יבקש לנצל את החקיקה בצורה חד-צדדית, אנחנו לא נסכים לזה.

איתן כבל: אנחנו בכל זאת, לפחות אני – האוצר ביקש להציע הצעה, שעל פניו היא נראית לי.

איתן כבל: כמובן, כל הצעה שתובא, צריך למצוא בה את התיקונים, היא צופה פני עתיד.

איתן כבל: פעם אחת למי שעדיין לא סיים, וגם בתהליכים הרחוקים.

איתן כבל: אני מדבר בשלב הזה על ה-Must Sell, על חובת המכירה.

<לאה ורון: ההצעה הועברה אתמול לוועדת הכלכלה מהאוצר, ולפיכך גם הדפסנו עבור כל המוזמנים את הנוסח שיהיה להם מול העיניים.

<לאה ורון: חברי הכנסת כמובן, יש להם את הנוסח בטבלטים.

איתן כבל: שירה, אני כבר אומר את זה גם לכם, אמרתי את זה גם לאסף ואמרתי את זה גם לאמיר, לגבי ה"מפעלים".

איתן כבל: אני אאפשר להתייחס ל"מפעלים", אני לא מתכוון להביא להצבעה את ה"מפעלים".

איתן כבל: אני אומר זאת בצורה ברורה.

איתן כבל: לא התקיים דיון מעמיק בעניין הזה, היו שאלות רבות, אני לא מתכוון להסיר את זה מעל סדר-היום.

איתן כבל: אני אפצל את זה ואם האוצר יחליט שהוא רוצה במהלך ינואר להביא את זה, אנחנו נבוא בדין ודברים.

איתן כבל: אני אומר את זה ואמרתי זאת בצורה מאוד מאוד ברורה.

איתן כבל: אין המשמעות שהנושא יורד מסדר-היום.

איתן כבל: אני רוצה להבהיר את זה, ובמהלך ינואר זה יובא לכאן לדיון מחודש.

איתן כבל: אני מאוד מקווה – אחרי שאנחנו באנו בדברים גם עם הגורמים הבין-לאומיים שהוציאו לנו, כמו בדיוק עם האמריקנים; את האמריקנים פיצלנו, ופה הסיפור הוא בוטה לא פחות.

איתן כבל: אז בבקשה, אנחנו יוצאים לדרך.

איתן כבל: גברתי.

<שירה גרינברג: לגבי ה"מפעלים", אנחנו היינו שמחים בסופו של דבר מבחינת הבשורה של המחיר לצרכן, אנחנו רוצים רק להבהיר שהמחיר לצרכן יהיה הנמוך ביותר שניתן יהיה להשיג אם נעשה גם על "מפעלים" וגם על הערוצים.

איתן כבל: שירה, אני מתחייב - - -

<שירה גרינברג: - - - יבוא לידי ביטוי ולכן אנחנו רוצים לבקש ממך לשקול את זה שוב ואולי רגע להמתין.

יעקב פרי: לדון גם בערוצים וגם ב"מפעלים"?

<שירה גרינברג: כן.

איתן כבל: חבל על הזמן, פרי.

עיסאווי פריג': אין סיכוי לדון בשניהם?

איתן כבל: אין סיכוי.

איתן כבל: יש יותר מדי שאלות, בוודאי עד הזמן שצריכה ללכת היועצת המשפטית.

איתן כבל: אני אומר לך, אני כיושב-ראש הוועדה טרם השתכנעתי.

איתן כבל: אני אומר את זה.

איתן כבל: אני לא נגד, אני לא בא ואומר שזה רעיון מופרך.

איתן כבל: אני לא מסכים בשום פנים ואופן שהעניין הזה, עד שאני לא השתכנעתי, בוודאי אל מול הגורמים הבין-לאומיים, אני אעלה את זה.

<שירה גרינברג: איתן, אבל יש לנו עוד את השבוע.

עיסאווי פריג': מביאים ילד נכה לעולם.

<שירה גרינברג: יש לנו את השבוע.

איתן כבל: לא.

איתן כבל: אתה טועה.

<לאה ורון: איזה שבוע.

<לאה ורון: על איזה שבוע את מדברת?

יעקב פרי: איתן, לטובת הנכים שלא מבינים, תסביר מה אתה הולך כביכול לפצל.

<שירה גרינברג: עם היעילות של איתן אפשר לדון על זה.

איתן כבל: אני אסביר.

איתן כבל: חברים יקרים.

איתן כבל: באמת, נלחמנו מלחמת עולם פה, והדבר היחיד שאמרנו שמוכנים ללכת עליו בגדול זה ה-Must Sell, חובת המכירה.

איתן כבל: ואני רוצה להזכיר לכם שנושא ה"מפעלים", רק נגענו בו והייתה פה התנגדות מאוד גדולה סביב השולחן, כל אחד ממקומו, מחברי הכנסת עבור לגורמים השונים.

איתן כבל: אני לא אמרתי שאני מתנגד לחובת מכירת ה"מפעלים".

איתן כבל: אני רק אמרתי שמנקודת המבט שלי, בכל הכבוד, הנושא הזה לא הבשיל כדי שאני אוכל להצביע עליו.

יעקב פרי: הצד של ה"המפעלים", לא הצד של הערוצים.

עיסאווי פריג': אבל לא צריך איזה הוראת מעבר באמצע, איתן?

עיסאווי פריג': לא חשבת על הוראת מעבר עד שאתה תדון בזה?

איתן כבל: לא, לא.

איתן כבל: חברים יקרים, זה לא עוד מאה שנה.

איתן כבל: אני בסך הכול ביקשתי, ובינתיים אני עומד בכל ההתחייבויות שלי פה בתוך התהליך הזה, שהנושא הזה – אתה יודע, אני לא מצביע על דברים גם כשאני חתום עליהם, אם אני לא השתכנעתי, והיה לי את זה שבוע שעבר.

יעקב פרי: אז על מה אתה כן רוצה לדון?

איתן כבל: רק על חובת המכירה.

עיסאווי פריג': על הערוצים הוא רוצה להצביע.

איתן כבל: על הערוצים.

איתן כבל: אני רוצה להזכיר לכם שהבאתי לכאן את המכתבים.

איתן כבל: אנחנו דיברנו על האמריקאים?

איתן כבל: הבאנו את המכתבים של הארגונים הבין-לאומיים.

איתן כבל: יש התנגדות גדולה.

איתן כבל: לא עסקנו בזה, עוד לא פתחנו אפילו את הדיון בעניין הזה.

איתן כבל: רוב הזמן עסקנו בחובת המכירה.

איתן כבל: עדיין אפילו אין לנו תמונה מה המשמעות של זה.

עיסאווי פריג': אני חושב שנפלה בחלקנו הזדמנות וצריך לנצל אותה.

איתן כבל: אבל, עיסאווי, אתה אפילו לא יודע להגיד לי מה זה באמת חובת המכירה.

איתן כבל: אני אסביר לך.

עיסאווי פריג': נקיים דיון.

איתן כבל: אמרתי.

איתן כבל: אני לא יכול לקיים אותו בשעה הזו כדי לתת לזה מענה.

איתן כבל: אם ה-Must Sell, אנחנו כבר עוסקים בזה שלושה שבועות, אז ה-Must מפעלים זה מלחמת עולם שכבר חוצה את גבולות ישראל.

<מיכל רפאלי כדורי: אבל זה הכי מסוכן.

<מיכל רפאלי כדורי: זה הדבר הכי רלוונטי היום.

איתן כבל: גברתי, אני לא אמרתי שזה רלוונטי או לא רלוונטי.

<אדר זהבי: אבל זה בלתי ישים, מיכל.

איתן כבל: סליחה, זהבי, אני לא פתחתי לכם את זה לדיון.

איתן כבל: אתה רוצה להזמין אותה לכוס קפה ולשכנע אותה, זה עניינך.

איתן כבל: אני בא ומדבר אתך על עניין אחר.

איתן כבל: אני לא אמרתי שהנושא הזה לא יעלה.

איתן כבל: אני בסך הכול רוצה להציע לפצל אותו ואנחנו נדון בו במהלך ינואר.

יעקב פרי: איתן, רק שאלה בניחותא.

יעקב פרי: האם הפיצול לא יפגע בסופו של דבר, האם הפיצול הוא לא מלאכותי ויפגע.

איתן כבל: הוא קודם כול לא מלאכותי.

איתן כבל: ואני רוצה להזכיר, פרי, היה פה קרב על הערוצים, הקרב על המפעלים, כשאין לנו תשובות עדיין.

איתן כבל: אתה יודע, אנחנו פה ישבנו עם האמריקאים.

איתן כבל: חברים יקרים, זה פשוט לא הגיוני.

עבד אל חכים חאג' יחיא: מה לא הגיוני, אנחנו לא מבינים.

עבד אל חכים חאג' יחיא: אתה מדבר במונחים שהם לא כל כך ברורים.

עבד אל חכים חאג' יחיא: מה הבעיה, בוא נשמע למה אנחנו מפצלים עכשיו.

<מיכל רפאלי כדורי: מה קשור לאמריקאים.

עבד אל חכים חאג' יחיא: בכמה משפטים איפה פה הבעיה.

איתן כבל: מיכל, אמרתי דבר אחר.

איתן כבל: סליחה.

עבד אל חכים חאג' יחיא: לא הסכימו, לא הסכימו.

עבד אל חכים חאג' יחיא: איפה הבעיות.

איתן כבל: כי עדיין העניין הזה לא בשל להצבעה, זה הכול.

עבד אל חכים חאג' יחיא: לא הצבעה.

עבד אל חכים חאג' יחיא: בוא נבין מה הבעיות.

עבד אל חכים חאג' יחיא: איך נגיע למצב שיש לנו את העניין של המכירה לכולם, ואנחנו לא יודעים מה מוכרים.

איתן כבל: מה?

עבד אל חכים חאג' יחיא: בטח.

עבד אל חכים חאג' יחיא: ה"מפעלים" - - -

איתן כבל: יש הבדל בין ערוצים ל"מפעלים", זה שני דברים, סליחה.

איתן כבל: חאג', בכל הכבוד, אני לא אמרתי שאני נגד.

יעקב פרי: זה עוד לא מבושל.

איתן כבל: הוא לא מבושל, החוק הזה.

איתן כבל: אני רוצה להביא לפה את אלכס גלעדי, אני רוצה להביא לפה את כל הגורמים שהביעו התנגדות ברמה הבין-לאומית לעניין הזה.

איתן כבל: מה, אני התחמקתי פעם?

יעקב פרי: של ה"מפעלים".

איתן כבל: כן.

עיסאווי פריג': איתן, יש לי הצעה.

עיסאווי פריג': זה לא סוד, ככה אני הבנתי, שצ'רלטון וסלקום חתמו על הסכם.

איתן כבל: לא קשור לזה.

עיסאווי פריג': הכנסנו גורם מתחרה.

עיסאווי פריג': אז למה אנחנו צריכים את כל הרפורמה?

איתן כבל: זה לא קשור.

עיסאווי פריג': אתה חושב?

עיסאווי פריג': מי צריך אותם.

איתן כבל: זה יסתיים בעוד שלוש שנים, ההסכם?

איתן כבל: אז מה, עוד פעם נתכנס ונעשה.

איתן כבל: אני רוצה לקבוע כללים גם מהיום והלאה.

איתן כבל: מי ערב לכך שיבוא מישהו בפעם הבאה וידע לתת את הפלטפורמה?

איתן כבל: אנחנו קובעים גם מהיום והלאה.

עיסאווי פריג': אם לא מחברים אותם, זה לא יהיה עוצמתי.

יעקב פרי: אבל נכון להיום, מהגורמים המשדרים נשאר רק פרטנר שעדיין אמרה שביולי היא תתחיל לשדר.

<קריאה: אולי.

יעקב פרי: נכון.

יעקב פרי: זה שינוי של מציאות.

איתן כבל: חברים יקרים, אני מצטער, גם פרי, גם עיסאווי, אתם לא הייתם פה בתוך כל הדיון.

איתן כבל: הייתה פה סדרה ארוכה של דיונים.

איתן כבל: זה שאנחנו הלכנו – ופתחתי עם זה – לקראת הצדיקים מהערוצים השונים, זה דבר אחד.

איתן כבל: אבל יחד עם זאת, אני רוצה להזכיר.

איתן כבל: סיימנו, הם ישבו ביניהם, ואנחנו נסענו, הכול בסדר.

איתן כבל: זה לא עובד כך.

איתן כבל: התפקיד שלנו גם לקבוע כללים מהיום והלאה.

יעקב פרי: אין על זה ספק.

איתן כבל: זה קודם כול מה שאני אציג לגבי הערוצים.

איתן כבל: בכל הכבוד לאוצר, האוצר עדיין לא נתן לי תשובה על שום שלב.

איתן כבל: עוד אפילו לא קיימנו דיון משמעותי בעניין הזה של ה-Must - - -

עיסאווי פריג': אז תדחה את כל החבילה לשנה הבאה.

איתן כבל: לא, לא.

איתן כבל: איזה סיבה יש לי לדחות את הכול כשאני יכול לסיים את א' ואני ממשיך את הדיונים אחריהם, אני לא מבין.

איתן כבל: יבוא האוצר ויגיד לי תעיף את הכול, נעיף את הכול.

איתן כבל: אני לא סבור שצריך להעיף, אני חושב שצריך לקיים דיונים בעניין הזה, לשמוע את הגורמים השונים.

איתן כבל: זה לא רק עניין שנוגע לנו.

איתן כבל: את אפורי שמעתי עד שכבר החליפו לי את הדם באפורי, אז את אלה לא נשמע?

איתן כבל: חבר'ה, באמת.

איתן כבל: אני לא בא להגן עליהם, אני רק רוצה לעשות את הדברים כמו שצריך.

יעקב פרי: שאלה אם הזמן עומד בידינו.

איתן כבל: החודש הזה ישבור את כל העניין?

איתן כבל: השבועיים-שלושה האלה?

יעקב פרי: לא אמרתי ישבור.

יעקב פרי: שאלתי שאלה.

איתן כבל: לא, לא פוגע בשום דבר.

איתן כבל: בבקשה.

חי שגב: ביקשתי להגיב.

איתן כבל: בבקשה.

חי שגב: יפעת בן חי שגב, יו"ר המועצה לכבלים ולוויין.

חי שגב: אני מבינה ומכבדת את החלטת אדוני היושב-ראש, אני רק רוצה לומר שוב את עמדתה המקצועית של המועצה לכבלים ולוויין שמופקדת על הסדרת שידורי הספורט ב-20 השנים האחרונות.

חי שגב: ללא חובת Must Sell על מפעלים ועל ערוצים, לא תהיה רפורמה בשידורי הספורט.

איתן כבל: תודה, גברתי.

חי שגב: חובת Sell על ערוצים תיטיב עם הפלטפורמות ודווקא ההטבה עם הצרכן תבוא בחובת Sell על מפעלים.

איתן כבל: אני רוצה להזכיר לך, גברתי, את הדבר הבא.

איתן כבל: קודם כול, תודה על הדברים שאת אומרת.

איתן כבל: דבר שני, אף אחד לא הסיר את זה מסדר-היום.

איתן כבל: דבר שלישי, אני לא יודע אם בהכרח את צודקת.

איתן כבל: אני לא אמרתי שאת לא צודקת.

יעקב פרי: הוא לא אמר שאת צודקת.

איתן כבל: אני לא אמרתי שאת צודקת בדיוק באותה מידה, אני לא יודע להגיד את זה בשלב הזה.

איתן כבל: אני יודע שסביב השולחן הזה יש הרבה אינטרסים.

חי שגב: ואני יודעת שאני מייצגת רק אינטרס אחד ו הוא האינטרס הציבורי.

איתן כבל: אני יודע.

איתן כבל: גברתי, אני חושב שגם אני מייצג לא רע את האינטרס הציבורי, בינתיים, כמעט בעשר אצבעות פה מול אינטרסים ציבוריים רבים.

איתן כבל: מרוב שכולם יוצאים מגדרם לעבר האזרח.

איתן כבל: כולם, לבם יוצא, מתפקע, לאהוב אזרחים.

יעקב פרי: נכון.

יעקב פרי: זה נכון גם.

איתן כבל: אבל אני מנסה, כדי שלא יפקע לבם של כולם, למצוא את האיזון הנכון.

איתן כבל: לכן אני חוזר ואומר בעניין הזה, מבלי לעלוב.

איתן כבל: קודם כול, בואו נתחיל להתקדם, להתחיל עם חובת ה"מפעלים".

איתן כבל: מיכל, בבקשה.

<מיכל רפאלי כדורי: סמנכ"ל רגולציה של יס, ואני חייבת לדבר בשם הניסיון.

<מיכל רפאלי כדורי: לא מזמן היה אירוע שקשור בליגה לכדורגל, משום שלא קיימת בחוק הסדרה לגבי שחקנים חדשים, פרטנר וסלקום, קפצו מחירי הכדורגל פי שלושה.

<מיכל רפאלי כדורי: אני חושבת שאם אתה לא רוצה לדון כרגע בחוק, אפשר לפחות להכניס סעיף שקובע הוראת מעבר בנושא איסור בלעדיות, ובזה להבטיח שלא יהיה שחקן או פלטפורמה שלא תוכל לקנות "מפעל" שהיא רוצה, בהחלט כולל המתחרים שלי.

איתן כבל: מיכל, אבל אני - - -

<מיכל רפאלי כדורי: אבל לא יכול להיות - - -

איתן כבל: מיכל, תסלחי לי.

איתן כבל: את לא בדיון אצלך, אני פה אמרתי שאני לא מוריד את זה מסדר-היום.

איתן כבל: מה לא ברור?

<מיכל רפאלי כדורי: ביקשת הצעות.

איתן כבל: לא.

איתן כבל: אני אמרתי שאני מתכוון לדון בזה.

איתן כבל: אני לא מתכוון לסגור את זה היום, זה הכול.

איתן כבל: פתאום כל אחד מסדר מה שמתאים לו?

איתן כבל: אמרתי שאני לא אדון בזה?

עיסאווי פריג': איתן, השאלה – יכול להיות ששאלתי לא במקום אבל בשביל שאני אבין את התמונה.

עיסאווי פריג': ברשותך, אנחנו הרי חיים באותו מקום ושומעים אותן שמועות.

עיסאווי פריג': מה ההשלכות של חתימת ההסכם בין צ'רלטון לסלקום בשלב הזה על התנהלות החקיקה וההסדר?

עיסאווי פריג': שאני אבין.

איתן כבל: אני אגיד לך ככה.

איתן כבל: אם אתה תשאל את החברות, הן לא רוצות שום חוק.

עיסאווי פריג': איזה חברות אתה מתכוון?

איתן כבל: צ'רלטון, פרטנר, כולם, כל הגופים.

עיסאווי פריג': כל הגופים.

איתן כבל: בוודאי.

איתן כבל: הם, היו להם שנתיים בלי חוק, ולאן הגענו.

איתן כבל: כשהתחלנו לקיים את הדיונים, פתאום הבינו.

איתן כבל: הרי אם הם היו מסיימים, לא היינו יושבים לכלות עכשיו את הזמן שלנו על העניינים האלה.

יעקב פרי: אבל אני טוען שהדיונים האלה זירזו את צ'רלטון וסלקום.

איתן כבל: בוודאי.

יעקב פרי: יפה.

יעקב פרי: אז צריך ללמוד מזה גם לקח.

איתן כבל: קודם כול, הלקח הוא כזה שגם צריך לשים איזה אמות מידה כלפי העתיד.

יעקב פרי: אןקיי.

איתן כבל: דהיינו, לא כל פעם שתהיה לנו איזה בעיה עם איזה גורם, אנחנו נגיד לו: אתה זוכר את זה?

איתן כבל: בוא נאיים עליכם שוב.

איתן כבל: אתה צריך לייצר פה מצב, זו כוונתי.

עיסאווי פריג': אז אתה אומר, כתוצאה מחתימת ההסכם המדובר, יש אמות מידה.

<אדר זהבי: יש הסדרה בשוק, השוק מסודר.

<אדר זהבי: זה מה שהוא אומר.

<אדר זהבי: שכתוצאה מההסכם הזה כל הפלטפורמות, יש להן את כל הערוצים, כרגע אין שום בעיה, הכול מסודר ומאורגן.

<אדר זהבי: זה מה שהוא אומר.

איתן כבל: ואני לא יודע מה יהיה בעוד שלוש שנים.

עיסאווי פריג': אבל אתה אמרת שאתה הולך לקבוע אמות מידה גם בחקיקה, על בסיס ההסכם.

יעקב פרי: בסוף זה יצא רק חוק לפרטנר ולא לחדשים.

איתן כבל: סליחה.

איתן כבל: קודם כול, אני רוצה להבהיר ואני אמרתי את זה גם לפרטנר אתמול בשיחה עם המנכ"ל שהתקשר אלי.

איתן כבל: שני דברים.

איתן כבל: כן, פרטנר עוד טרם חתמה.

<אדר זהבי: פרטנר אבל לא חתמה - - -

איתן כבל: אדוני, סליחה.

איתן כבל: זהבי, לא ביקשתי את עזרתך.

איתן כבל: שני דברים אני רוצה לומר.

איתן כבל: בכל הכבוד, פרטנר עכשיו לא תשחק, תעשה עלינו סיבוב.

איתן כבל: אחד.

איתן כבל: דבר שני שאני רוצה להבהיר בעניין הזה, החקיקה היא לכולם, גם לפעם הבאה.

יעקב פרי: אני אתך.

איתן כבל: זה הכול.

איתן כבל: מה כל כך מסובך?

יעקב פרי: אבל נגיד שלא יהיה.

יעקב פרי: נגיד.

יעקב פרי: חושך.

יעקב פרי: מה שנעשה, אנחנו ניתן את העדיפות, כי מה שעושה פרטנר עכשיו, היא מחכה שיחוקק החוק והיא מסתמכת על - - -

עיסאווי פריג': זאת המציאות.

איתן כבל: היא עושה את מה שעשו סלקום וצ'רלטון בפעם הקודמת, זה הכול.

יעקב פרי: בסדר גמור.

יעקב פרי: אין לי בעיה עם זה.

יעקב פרי: רק צריך לקחת את זה בחשבון.

איתן כבל: אני לוקח בחשבון, כי מה אמרנו להם?

איתן כבל: אם אתם לא מסכמים את הדברים, אנחנו עושים חוק, נכון?

יעקב פרי: כן.

איתן כבל: יפה.

איתן כבל: תודה רבה.

איתן כבל: החוק שמוצע פה הוא לא כזה, אתה יודע, שולחים את המנכ"ל לעבוד עם מכושים.

יעקב פרי: אני לא מגזים.

יעקב פרי: אני עוד פעם חוזר.

יעקב פרי: אנחנו צריכים להסתכל על המציאות כפי שהיא נוצרה.

איתן כבל: אגיד לך משהו, פרי.

איתן כבל: המציאות שלי היא גם להסתכל מי מדבר אתי.

איתן כבל: לא אתה, חס וחלילה, אני מדבר מהבחינה הזאת של הגורמים הצדיקים.

יעקב פרי: האינטרסנטים.

<לאה ורון: האינטרסנטים.

איתן כבל: אין לי עניין, אני רוצה שהדברים יהיו סדורים.

איתן כבל: אני רוצה לדעת בנושא שאולי סביב השולחן הזה אני אומר את זה, אין מישהו שלמעלה מ-15 שנה נלחם נגד הגורמים פה.

איתן כבל: ולא ויתרתי להם מעולם, ועשיתי אתם מלחמת עולם.

איתן כבל: אני בסוף רוצה שתהיה לנו ברכה.

עיסאווי פריג': אתה מתחייב, בינואר אתה הולך לדון ב"מפעלים".

איתן כבל: קודם כול, אני מתחייב.

איתן כבל: אני עוד לא מפצל.

איתן כבל: שיבוא האוצר יגיד מה הוא רוצה בסוף.

איתן כבל: אבל אני כן מתכוון בכל מקרה לקיים במהלך ינואר את הדיונים, חד-משמעית.

עיסאווי פריג': ולסיים אותם.

איתן כבל: בוודאי.

איתן כבל: אתה מכיר אותי כאחד שצריך לפרוטוקול לחייב אותו?

איתן כבל: אוקיי.

איתן כבל: גברתי.

<אסתי פלדמן: לפני שנתחיל להקריא אני רק רוצה להדגיש ולהזכיר שבנוסח ששלחנו לוועדה עשינו שינויים.

יעקב פרי: את מייצגת את?

<אסתי פלדמן: משרד האוצר.

יעקב פרי: אתם מבלבלים אותנו – תקשורת, אוצר.

<אתי בנדלר: עורכת-דין אסתי פלדמן מהלשכה המשפטית באוצר.

<אסתי פלדמן: אנחנו כולנו פה ביחד.

<אסתי פלדמן: אני רוצה להדגיש שעשינו שינויים נרחבים בחוק, בהסדרה, גם בהיבט של ה-Must Sell של מפעלי הספורט המשמעותיים וגם במכירה של ערוצי הספורט, כשהבסיס להסדרה שלנו מכוון להסכמה בין הצדדים.

<אסתי פלדמן: אני רוצה להפנות אתכם לנוסח שהופץ לוועדה.

<אסתי פלדמן: אנחנו חושבים שהוא נוסח טוב, גם בהיבט של מפעלי הספורט וגם בהיבט של הערוצים.

יעקב פרי: אוקיי.

יעקב פרי: תסבירי לנו לפני שאת קוראת, תסבירי את העיקרים.

יעקב פרי: חברי הכנסת צריכים הכנה.

<אסתי פלדמן: העיקרון הוא כזה, והעיקרון הוא זהה.

<אסתי פלדמן: אנחנו אומרים, כל בעל זכות במפעל ספורט משמעותי או ערוץ ספורט שרוצים לשדר, ישתפו את הרישיון שלהם לשידור, את הזכויות שיש להם, ישתפו אותן הלאה.

<אסתי פלדמן: לגבי המחיר, יצאנו מהתמונה.

<אסתי פלדמן: אמרנו לגבי המחיר, הצדדים - -

יעקב פרי: משא ומתן.

<אסתי פלדמן: - - יגיעו בשלושה חודשים – אנחנו נותנים פרק זמן, בספורט זה הרבה זמן, בזכויות שידור של ספורט – שלושה חודשים להגיע להסכמה.

יעקב פרי: והיה ולא הסכימו?

<אסתי פלדמן: גם לגבי מכירה של מפעל ספורט וגם לגבי מכירה של ערוץ.

<אסתי פלדמן: היה ולא הסכימו, יכול כל אחד מהצדדים לפנות למועצה בבקשה.

יעקב פרי: למועצה לכבלים.

<אסתי פלדמן: למועצה לשידורי כבלים ולוויין, בבקשה שימונה מומחה בלתי תלוי שיבחן את הסכום שעומד בבסיס המכירה הזאת.

עיסאווי פריג': יש אמות מידה לבחינה הזאת?

<אסתי פלדמן: כן.

<אסתי פלדמן: בהקשר של מפעלי ספורט, דיברנו על הוצאות סבירות ועל רווח סביר.

יעקב פרי: בנוסח שאני ראיתי אתם כותבים רק ההוצאות הסבירות ולא רווח סביר.

<אסתי פלדמן: הוספנו.

<אסתי פלדמן: בנוסח האחרון הוספנו רווח סביר.

עבד אל חכים חאג' יחיא: יש לי עוד הערה פה להכניס.

עבד אל חכים חאג' יחיא: השלושה חודשים שהם באים במשא ומתן, אז מה שייקבע בשלושת החודשים, אחרי שלושת החודשים שאין הסכמה, התשלומים יעודכנו רטרואקטיבית.

עבד אל חכים חאג' יחיא: מה הכוונה?

עבד אל חכים חאג' יחיא: אם המחיר המוסכם יהיה יותר גבוה, ישלמו יותר.

עבד אל חכים חאג' יחיא: אם זה פחות, אז יתחשבו בזה בשלושת החודשים הראשונים שהם מתחילים כי מתחילים לשדר.

<אסתי פלדמן: נכון.

<אסתי פלדמן: העיקרון הוא כזה.

<אסתי פלדמן: שלושה חודשים הצדדים יכולים להידון ביניהם ולהגיע להסכמה על המחיר.

עבד אל חכים חאג' יחיא: אבל לא ימנעו שידורים.

עבד אל חכים חאג' יחיא: יכולים להתחיל.

<אסתי פלדמן: בשלב זה השידורים עדיין לא מתחילים.

עבד אל חכים חאג' יחיא: אז זאת הנקודה.

עבד אל חכים חאג' יחיא: למה לא מתחילים?

<קריאה: לא שילמו.

<קריאה: מה זה למה לא?

עבד אל חכים חאג' יחיא: למה לא לעשות את זה גם רטרואקטיבית, במידה ולא תהיה הסכמה?

עבד אל חכים חאג' יחיא: יש את הבורר, יעשו את ההפרשים.

<אסתי פלדמן: זאת הצעה שבהחלט אפשר אחרי שאני אקריא - - -

<קריאה: כמו בחוק התקשורת בדברים אחרים.

<אסתי פלדמן: בהחלט אפשר להעלות אותה ולדון בה.

עבד אל חכים חאג' יחיא: למה למנוע שידור?

עבד אל חכים חאג' יחיא: מקסימום, לא סיכמו, הגיעו לבורר, יעשו את התחשיבים.

<אסתי פלדמן: ככל שהוועדה תרצה לקיים את התיקון הזה, אנחנו לא נתנגד.

יעקב פרי: אוקיי.

יעקב פרי: בנוסח שלי כתוב: בשים לב להחזר הוצאות סבירות.

<אסתי פלדמן: נכון.

יעקב פרי: אז אני שואל למה החזר הוצאות ולא רווח סביר.

<אסתי פלדמן: אנחנו שלחנו נוסח מחודש לוועדה.

יעקב פרי: אז כנראה לא ראיתי אותו.

<אסתי פלדמן: אני אקריא ואם יהיו לך הערות.

איתן כבל: אני רוצה להבהיר את התהליך.

איתן כבל: ההצעה היא כזו, אני רוצה לחדד אותה עוד יותר.

איתן כבל: שלושה חודשים משא ומתן.

איתן כבל: אם לא הגיעו ביניהם להסכמה - - -

<קריאה: על הערוצים אנחנו מדברים.

איתן כבל: על הערוצים.

איתן כבל: אני מדבר רק ערוצים עכשיו.

איתן כבל: שלושה חודשים משא ומתן.

איתן כבל: לא הצליחו להגיע ביניהם להסכמה, הם יודעים שיש להם אפשרות לפנות לבורר.

איתן כבל: לגבי הבורר, אני רוצה להבהיר את זה מראש כיוון שהאמון בין כל הגורמים הוא לא אפס, הוא כבר מינוס מיליון.

איתן כבל: אז אני מודיע את הדבר הבא, גברתי אתי, ואתם תצטרכו למצוא את הנוסח.

איתן כבל: מועצת הכבלים והלוויין תבנה, מראש יהיה לנו "פול" של - - -

עיסאווי פריג': אמות מידה.

עיסאווי פריג': קריטריונים.

<לאה ורון: רשימת מומחים.

איתן כבל: רשימה של מומחים, של חמישה-שישה, עדיף לי שופטים בדימוס.

<אדר זהבי: בוררים.

איתן כבל: בוררים, כן.

<אתי בנדלר: לא.

<אתי בנדלר: מומחים.

איתן כבל: נמצא את הניסוח.

אחמד טיבי: שופטים בדימוס זה דבר טוב.

איתן כבל: למה אני אומר את זה שופט בדימוס?

<אסתי פלדמן: זאת הכרעה מקצועית.

<אסתי פלדמן: זאת הכרעה מקצועית, לא הכרעה משפטית.

<שי באבד: אבל הוא צודק בדבר אחד, שיהיה גורם בלתי תלוי.

<קריאה: אין לנו בעיה שיהיה כתוב שופטים בדימוס.

<שי באבד: שיהיה גורם בלתי תלוי.

<אסתי פלדמן: זה מה שאנחנו כתבנו, מומחה בלתי תלוי.

<קריאות: - - -

<קריאה: האוצר, למה אתם מתנגדים לשופט?

<אדר זהבי: אין דבר כזה מומחה בלתי תלוי, דרך אגב.

<אדר זהבי: אין דבר כזה בשוק הזה מומחה בלתי תלוי, לא קיים.

<שי באבד: נכון.

<קריאה: אין גם מומחים.

איתן כבל: סליחה.

<קריאה: כולם מומחים.

איתן כבל: ראיתם?

איתן כבל: עוד לא מינינו, עוד אין רשימה, הם כבר רבים מה זה תלוי.

איתן כבל: כולם כבר תולים אחד את השני, עוד לפני שהתחיל הדיון.

איתן כבל: על מה אתם מדברים, אתם יודעים באיזה עולם אתם חיים?

יעקב פרי: הבעיה לא במומחה בלתי תלוי.

יעקב פרי: הבעיה שיש להם גורם שאחרי שהבורר הבלתי תלוי, המוסמך, המומחה, אם לא מקובל עליו הוא יכול לפנות לבית-משפט.

איתן כבל: זה תמיד, מה לעשות.

<אתי בנדלר: לא, לא.

<אתי בנדלר: זו אחת הבעיות.

יעקב פרי: לפי דעתי זאת הבעיה העיקרית.

איתן כבל: אדוני צודק, אבל סליחה.

<קריאה: בית-המשפט ימנה את הבורר.

<קריאה: אפשר שבית-המשפט ימנה את הבורר.

איתן כבל: לא.

איתן כבל: חברים יקרים.

איתן כבל: אתם רואים, אתם רוצים על ה"מפעלים".

איתן כבל: עוד לא התחלנו, דברים שהם לא אמורים להשפיע עליהם, כבר כל אחד קופץ.

עיסאווי פריג': אני, מה שחשוב לי אמות המידה כדי לקבוע את המחיר אחרי שלושה חודשים.

איתן כבל: ברור לי.

עבד אל חכים חאג' יחיא: אתה מבין, כולם מסכימים שלא תהיה הסכמה.

עבד אל חכים חאג' יחיא: מובן מאליו שלא תהיה הסכמה.

<אדר זהבי: אני מקווה שכן, למה שלא תהיה?

איתן כבל: זהבי, אתה פעיל היום.

<אדר זהבי: זה הזמן שלי.

איתן כבל: ברשותך.

יעקב פרי: אני מקווה שזה לא זמן פציעות.

איתן כבל: למה אתה זורה מלח על הפצעים?

עבד אל חכים חאג' יחיא: זה זמן פציעות של המחצית הראשונה.

איתן כבל: אני חוזר ואומר.

איתן כבל: ייקבעו חמישה-שישה, אני מעדיף שזה יהיה שופטים.

יעקב פרי: רשימה – בדימוס.

איתן כבל: ואני אומר את זה מראש.

איתן כבל: התהליך צריך להיות מובא לאישור ועדת הכלכלה כדי שאנחנו נראה שהדברים נעשו.

איתן כבל: חוסר האמון הוא מטורף.

<מיכל רפאלי כדורי: - - -

איתן כבל: סליחה, מיכל.

איתן כבל: אני הרגולטור שלך עכשיו?

איתן כבל: אני אומר לך איזה סרטים להעלות ב"יס" משפחה?

איתן כבל: לא.

איתן כבל: שאני אתחיל לבכות לך על מה שאתם מקבלים ואני לא אוהב?

איתן כבל: כל אחד במקום שלו.

איתן כבל: אני לא אוהב את ההערות האלה.

איתן כבל: יש דברים שאנחנו עושים אותם לא כי אנחנו ששים אליהם.

איתן כבל: כי המציאות כופה את זה עלינו.

איתן כבל: אם היה הכול בסדר סביב השולחן הזה, לא היינו נדרשים לזה.

איתן כבל: מה, אני גננת?

איתן כבל: מה, נוח לי להתעסק בגננות?

איתן כבל: עוד מול אנשים מבוגרים.

איתן כבל: אני מנסה להסדיר את זה כי אנחנו יודעים מה עברנו בחודש האחרון, לכן אני מנסה לומר לכם את העניין הזה.

איתן כבל: עקב חוסר האמון, מה זה מפריע?

איתן כבל: יובא, נאשר את זה.

איתן כבל: אוקיי?

איתן כבל: והבורר יצטרך לתת את פסיקתו.

איתן כבל: פה, אם – זה אני לא יודע להגיד – אם אחד הצדדים, לא מצאה חן בעיניו החלטת הבורר, מה הלאה, גברתי?

<אתי בנדלר: בהתאם לנוסח המוצע היום יש תמריץ תמיד, להבנתי, בהתאם לנוסח המוצע היום, לכל צד שלא יהיה שבע-רצון מהחלטת המומחה, יש תמריץ לגשת לבית-משפט.

איתן כבל: אוקי.

איתן כבל: ו-?

<אתי בנדלר: מדוע?

<אתי בנדלר: כי לבית-משפט נותנים סמכות בהתאם למוצע, לבדוק את ההחלטה מבראשית.

יעקב פרי: כולל לבטל אותה.

<אתי בנדלר: כולל לבטל אותה, ולא רק מנימוקים משפטיים.

איתן כבל: ברור.

איתן כבל: אז איך פותרים את זה, לדעתך?

<אתי בנדלר: אני צריכה לבדוק.

<אתי בנדלר: אני חושבת שפשוט, כמו בחוק הבוררות - -

<דרור שטרום: בוררות.

<דרור שטרום: פשוט בוררות.

<אתי בנדלר: - - יש עילות להתערבות בית-משפט, אז גם כאן צריכים לקבוע.

איתן כבל: אז למה לא נעשה את זה בשלב א'?

<קריאה: נכון.

<קריאה: עדיף שימונה בורר, והבורר, הכרעתו - - -

<קריאות: - - -

יעקב פרי: עם כל הכבוד למועצה, אני חושב שמנגנון של בורר מוסכם או בורר שימונה על-ידי בית-משפט, גם יזרז, גם ייעל את התהליך, ואני הייתי עושה אותו פעם אחת ולא פעמיים.

<אתי בנדלר: הבעיה היחידה היא שבורר שימונה על-ידי בית-משפט זה הליך שיכול לקחת הרבה זמן.

יעקב פרי: בסדר, אבל אני חושב שזה ייעל את התהליך.

<חגית ברוק: אני לא מבינה מה היתרון של כללים באישור הוועדה בהקשר הזה ספציפית.

איתן כבל: עכשיו זה מה שמפריע לך, הכללים באישור הוועדה?

איתן כבל: נו באמת, אנחנו פה עוד לא התקדמנו מטר.

איתן כבל: הכללים?

איתן כבל: חגית, לא מתאים לך, כבר יש לך ניסיון פה.

איתן כבל: קפצת לי על הדבר הכי אזוטרי בעניין.

<חגית ברוק: אנחנו נרצה להגיב על זה.

איתן כבל: בסדר.

איתן כבל: אנחנו פה.

איתן כבל: חגית, קודם כול אני רוצה פה להבין את ההליך.

איתן כבל: סיכמנו שלושה חודשים.

איתן כבל: אני רוצה תהליך הכי מהודק.

איתן כבל: אם בית-משפט יודע לתת לי תהליך הכי מהודק, אני אלך לבית-משפט.

חי שגב: לא בשלושה חודשים.

<קריאות: - - -

<שירה גרינברג: מראש תהיה רשימה של בוררים.

איתן כבל: שירה, יש לך פריבילגיה שאת בשם של הבת הקטנה שלי.

איתן כבל: זה התפקיד שלכם עכשיו.

איתן כבל: סוף סוף, אתם אנשי המקצוע, תנו לי את התשובה המקצועית, המשפטית.

איתן כבל: אחרי השלושה חודשים האלה אנחנו חברי הכנסת רוצים הליך שיודע לחתוך את זה הכי מהר, הכי מקצועי, עם הכי פחות שמישהו יודע לפתוח את זה.

איתן כבל: תגידו לי מה לדעתכם ההליך הכי נכון כדי לסיים את זה, זה העניין.

איתן כבל: אני לא רוצה שמישהו פה כבר אומר – אני, מה אכפת לי, ממילא יש לי בית-משפט, אני מכדרר את הבודק, ולוקח זמן כי זה נוח לי.

איתן כבל: ותמיד יהיה אחד מהשניים שנוח לו בנסיבות המתקיימות לעשות את זה, ואנחנו רוצים למנוע את זה.

<מיכל רפאלי כדורי: אם המסך לא מוחשך, זה יושב על כולם, כולם רוצים לסיים.

<דרור שטרום: דרור שטרום, מייצג את RGE בדיון הזה.

<דרור שטרום: התהליך הכי מהודק, הכי מובנה, הכי יודע מראש, עם כללים מסודרים, זה תהליך של בוררות ולא תהליך של מומחה, שאגב אין לו כללים, אין לו פרוצדורות.

<דרור שטרום: יש תוספת לחוק הבוררות שמסדירה בדיוק את הכללים.

<דרור שטרום: בוררות זה הליך מובנה.

<דרור שטרום: יותר מזה, כמו שאמרה היועצת המשפטית של הוועדה, אני לגמרי מצטרף לדעתה בעניין הזה.

<דרור שטרום: היא צודקת.

<דרור שטרום: כאשר אתה פותח החלטת מומחה לדיון בבית-משפט, בית-משפט מתחיל מהתחלה, בעצם לא עשית כלום, בעוד שכאשר יש פסק בורר, מנומק, על-פי התוספת של חוק הבוררות, בתי-משפט נזהרים מאוד מלהתערב בפסקי בורר.

<דרור שטרום: וכל הרעיון כאן זה שפסק הבורר יהיה כבר סופי ושתהיה הכרעה מהירה וההכרעה הזאת תכובד על-ידי הצדדים.

<דרור שטרום: לכן חושבים עשר פעמים לפני שהולכים בבקשות האלה, בתי-משפט מכריעים בהן מהר.

<דרור שטרום: גם תהליך המינוי צריך לאפשר הסכמה.

<דרור שטרום: באין הסכמה – או בית-משפט, או המועצה, זה לא משנה כבר מי – אבל קודם כול לתת לצדדים להחליף מומחים, הם הכי יודעים מי המומחים שמתאימים לנושאים האלה, להסכים, ואם לא הגיעו בתוך שבועיים להסכמה, ימנה בית-משפט.

איתן כבל: תודה.

איתן כבל: כן, גברתי.

<אסתי פלדמן: אז קודם כול לגבי הכללים שיחולו עליו, יש כללים שהסמכנו את המועצה לקבוע.

<דרור שטרום: איזה כללים?

<אסתי פלדמן: אז אנחנו כתבנו.

<דרור שטרום: מה זה, הוקוס פוקוס?

<אסתי פלדמן: חלק מהדברים קבענו וחלק מהדברים - - -

<קריאות: - - -

<אסתי פלדמן: להערתך השנייה, אין לי אלא להסכים, לגבי בית-משפט.

<אסתי פלדמן: יכול להיות שצריך לעשות חשיבה בעניין הזה.

איתן כבל: אסתי, סליחה.

איתן כבל: אני לא מבקש התנצחות.

<דרור שטרום: ברור.

איתן כבל: את כבר מגיבה לו והוא מגיב לך והוא אומר לך מה פתאום ואת אומרת לו מה פתאום.

איתן כבל: בסך הכול זה עניין של תשובה מקצועית משפטית, לא צריך לנסוע לחוץ-לארץ ולהביא מומחים מחוץ-לארץ.

איתן כבל: כל העניין פה שאני צריך מכם את ההליך.

<דרור שטרום: מנגנון.

איתן כבל: המנגנון שאנחנו יודעים להגיד שהוא יודע לתת לנו את מה שפרי מצפה, את מה שטיבי מצפה, עיסאווי ואחרים.

<אסתי פלדמן: אז כמו בכל דבר, אנחנו הצענו את המנגנון שאנחנו סבורים שעונה על הדבר הזה.

איתן כבל: הוא לא עונה.

<אסתי פלדמן: יש כאן כמובן התנגדויות ואנחנו מוכנים לטייב אותו בהתאם.

איתן כבל: הוא לא עונה, מסיבה פשוטה.

איתן כבל: אם זה היה במדינה או בעולם "נורמלי" – במירכאות – אני רוצה שתבינו, אתם לא יכולים לסדר.

איתן כבל: יש פה עניין שצריך לתת לו – את יודעת – אני צריך את הכוח.

איתן כבל: יכול להיות שבסיבוב הבא כבר לא נידרש לזה.

<אסתי פלדמן: אז אני אגיד לך מאיפה יש את הכוח.

<אסתי פלדמן: הכוח הראשון הוא שאחרי 90 יום השידור עולה, הקונה מתחיל לשדר.

<קריאה: זו תקלה קשה מאוד.

איתן כבל: אני רוצה לענות לך.

איתן כבל: אני כבר חשבתי.

איתן כבל: הרטרואקטיביות, אני המצאתי אותה אז בבזק.

איתן כבל: בבקשה.

עיסאווי פריג': אני לא מסכם על שקל אחד, זה עולה בשקל?

עיסאווי פריג': עולה בשקל אם לא סיכמו?

איתן כבל: לא.

איתן כבל: העניין הוא בכל מקרה אם, אם, אם תהיה רטרואקטיביות של התשלום, זה לא הבעיה.

איתן כבל: זו לא הבעיה.

איתן כבל: הבעיה היא אחרת.

איתן כבל: אני רוצה להזכיר לכם את הקרב הגדול שהיה לנו בדיון על הבזק – אתה זוכר?

איתן כבל: עם הרטרואקטיביות.

יעקב פרי: כן.

איתן כבל: איפה היא נקודת האיזון?

איתן כבל: כי תמיד יש מישהו שהאינטרס שלו, טוב לו יותר בהליך כזה או אחר, ואני לא רוצה לשחק לצד של אינטרס כזה או אחר.

איתן כבל: מנקודת המבט שלי, הם לא מעניינם אותי.

איתן כבל: אני רוצה תוצאות ולכן מה שאני מנסה גם לומר לכם – שירה ולצוות המשפטי – שלושה חודשים זה זמן סביר.

עבד אל חכים חאג' יחיא: זה למשא ומתן.

איתן כבל: כן, למשא ומתן.

עבד אל חכים חאג' יחיא: אבל למה שלא יתחילו לשדר?

איתן כבל: שנייה, עוד לפני.

איתן כבל: אם אני נותן את הפתרון של להתחיל לשדר לפני שיצרתי את המנגנון, תמיד תמיד יהיה אחד בעל אינטרס.

<קריאה: שרוצה לגלגל.

איתן כבל: שרוצה לגלגל את זה.

איתן כבל: זה מה שהיה לנו בבזק.

איתן כבל: מה הייתה המלחמה הגדולה שלי בבזק?

עבד אל חכים חאג' יחיא: אז צריך להגביל גם את התקופה של הבורר.

איתן כבל: יפה.

<אסתי פלדמן: עשינו זאת.

<אסתי פלדמן: יש 60 יום.

<שירה גרינברג: אולי צריך לשלב.

איתן כבל: אתם עדיין לא אתי.

<שירה גרינברג: אנחנו אתך.

איתן כבל: אני מנסה להגיד את הדבר הבא.

איתן כבל: 90 יום, אחר כך אני צריך את הגורם המקצועי.

איתן כבל: אם זה בורר, שבלתו, אחר כך הוא מסיים, חודש, חודשיים כפי שנקצוב לו.

<קריאה: ונגמר.

איתן כבל: ונגמר.

איתן כבל: כל אחד מהצדדים יודע מהם כללי המשחק הברורים.

עבד אל חכים חאג' יחיא: אבל אם לא יתחילו לשדר, החמישה חודשים האלה, כל עונת הספורט הזו הסתיימה.

איתן כבל: אני עוד לא אמרתי כלום.

<קריאה: יש גופים אחרים שמשדרים.

איתן כבל: חבר'ה, אני עדיין לא שם.

איתן כבל: חשוב מה שאתה אומר, תכף נראה את זה.

עיסאווי פריג': איתן, אנחנו מדברים, אבל יש דיון.

איתן כבל: עזוב מה שמדברים שם.

עיסאווי פריג': מי קובע יותר, שם או כאן?

איתן כבל: אל תדאג.

איתן כבל: פה.

חי שגב: סליחה, היושב-ראש, אני מבקשת להציע.

חי שגב: צודק אדוני שהשדה הזה הוא סבוך-אינטרסים ויצרים, ומי כמו המועצה לכבלים ולוויין יודעת את זה, ובמקרה גם כרגע מונח על שולחננו מקרה מרתק שקראתם עליו בתקשורת.

חי שגב: אני רוצה להציע שהמועצה לכבלים ולוויין, ללא תלות במי מאייש אותה, כי מעצם הגדרתה וסמכויותיה ואופייה, היא הגוף המאסדר את השוק הזה.

חי שגב: תציע פול של בוררים, הצעת את זה.

חי שגב: אני חושבת שזה רעיון טוב, זה יבטיח לוחות זמנים מהירים יותר, הרבה יותר מאשר בבתי-המשפט.

חי שגב: פול של בוררים שממנו יבחרו הצדדים בורר.

<אסתי פלדמן: מומחים.

<אסתי פלדמן: מומחים.

חי שגב: לא מומחים.

חי שגב: לא.

חי שגב: אני עומדת על בוררים.

חי שגב: לא על מומחים.

<דרור שטרום: מה זה מומחים?

חי שגב: צודק מי שהעיר שאין מומחים בלתי תלויים.

<דרור שטרום: מאיפה לקחתם את העניין הזה?

איתן כבל: די.

איתן כבל: חברים יקרים.

איתן כבל: סליחה.

איתן כבל: אתה מנהל את הדיון הזה, מר שטרום?

<דרור שטרום: עוד לא.

איתן כבל: תודה רבה.

איתן כבל: טוב לדעת שיש לך שאיפות.

<דרור שטרום: תמיד צריך לשאוף לשלמות.

איתן כבל: אוקיי.

עיסאווי פריג': אני בעד בורר, איתן, ולא מומחה.

<שירה גרינברג: מה שאנחנו אומרים זה כזה דבר.

<שירה גרינברג: שלושה חודשים כפי שאמרת, לניהול משא ומתן.

<שירה גרינברג: לא הצליחו להגיע בפרק זמן הזה, צריך באמת למנות מישהו שיכריע – בורר, מומחה – צריך להכריע.

<שירה גרינברג: הבעיה היחידה שלנו עם בית-המשפט זה החשש שלנו שהדבר הזה יתארך, ואם זה יתארך והשידור לא ישודר בעצם, הציבור יפסיד.

<שירה גרינברג: ולכן, יכול להיות שצריך לשלב את שתי ההצעות שנאמרו כאן.

<שירה גרינברג: נותנים חודשיים לבורר כדי להכריע, ולאחר מכן אם לא הייתה הכרעה אז כן ישודר, וברגע שהוא יכריע זה יהיה ברטרו אחורה מאותו רגע שהוא הכריע.

<שירה גרינברג: ולכן יש פה פרק זמן, אנחנו יודעים שהוא קצר והוא סביר.

איתן כבל: תודה, שירה.

<שירה גרינברג: אנחנו כן נותנים אפשרות להגיע להסכמות.

<קריאה: שירה, אבל זה לא מה ש - - -

איתן כבל: סליחה.

איתן כבל: תודה.

איתן כבל: אתה פה כבר ותיק.

איתן כבל: בבקשה.

<דודו קובסניאנו: דודו קובסניאנו, היועץ המשפטי של המועצה.

<דודו קובסניאנו: אני רוצה רק להשלים מה שאמרה היושבת-ראש.

<דודו קובסניאנו: אנחנו כרגע חווים הליך שהחוק אמור לחוות אותו ולטפל בו, ולכן אנחנו יודעים מהניסיון מה צריך לעשות ולא ברמה של מה כדאי או מה ראוי.

<דודו קובסניאנו: וההליך שצריכים לעשות, לשיטתנו, צריכים תוך פרק זמן לקבוע בורר.

<דודו קובסניאנו: אותו בורר יצטרך תוך פרק זמן קצוב לקבל החלטה, ההחלטה תחייב את הצדדים ועד אז במהלך המחלוקת צריך שיהיה שידור, כי אם אין שידור הצופים ייפגעו - -

<דרור שטרום: באיזה מחיר?

<קריאה: נכון מאוד.

<קריאות: - - -

<דודו קובסניאנו: - - בין אם זה בהוט, בין אם זה ביס, בין אם זה בפרטנר ובין אם זה בסלקום.

<קריאה: במחיר שיקבע הבורר.

<דודו קובסניאנו: אנחנו לא רוצים שחלק מהציבור שמנוי או לאלה או לאלה או לאלה, לא יראה את השידורים.

<דודו קובסניאנו: מחר יש ליגת האלופות בערוץ מסוים, אנחנו לא רוצים שלא הצופים של אלה או לא הצופים של אלה יראו.

<דודו קובסניאנו: ולכן זה מה שכתוב, אגב, כיום במדיניות המועצה, שבסך הכול צריכים להכניס שני שחקנים, שביקשו אגב מאתנו שאנחנו נחיל את מדיניות המועצה בסכסוכים שלהם מול ערוצי הספורט, רק אמרנו להם שאין לנו סמכות כי החוק לא חל עליהם, וזה מה שצריך לעשות.

איתן כבל: תודה, קובסניאנו.

איתן כבל: בבקשה, רצית להתייחס.

<שלמה פריזט: ד"ר שלומי פריזט, אני מייצג את פרטנר בדיון הזה.

<שלמה פריזט: אדוני, כאשר עברו שלושה חודשים ונתגלעה מחלוקת, לא הצליחו להגיע להסדר, יעלו השידורים כאשר - - -

איתן כבל: אדוני, סליחה.

איתן כבל: אני רוצה להסביר לך.

איתן כבל: אני לא ביקשתי שתסדר את המשא ומתן שלך עכשיו, זה תשאיר לנו.

איתן כבל: תסלח לי.

איתן כבל: אתה גורם אינטרסנטי בתוך התהליך הזה, אתה לא יכול לסדר לך את זה.

איתן כבל: אנחנו נחליט אם זה יעלה או לא יעלה.

<שלמה פריזט: אני אסביר למה אני מציע את מה שאני מציע, אדוני, ולא בגלל האינטרס, זה לא קשור לאינטרס.

איתן כבל: אבל אני יודע למה אתה מציע.

איתן כבל: אתה תדבר עכשיו על טובת האזרחים וטובת הצופים, והכול בסדר, אני לא אמרתי שלא, רק אני מציע לך בהצעה, ד"ר פריזט – שאתה בן אדם מכובד בעיני – אל תסדר את המשא ומתן שלך.

איתן כבל: תודה רבה.

<מיכל רפאלי כדורי: אני מתחרה שלו ואני תומכת בו.

איתן כבל: בסדר גמור.

<מיכל רפאלי כדורי: אני חושבת שהוא צודק - - -

איתן כבל: אבל גברתי, אני אמרתי שזה לא יהיה?

איתן כבל: כל אחד עכשיו פה, רק אני אומר – קצת צניעות.

<שלמה פריזט: חס ושלום.

איתן כבל: כשכל אחד בא להציג את עמדתו, לפחות יחשוב על דברים נוספים.

איתן כבל: כשמתאים לו אז הוא רואה את הציבור.

איתן כבל: בבקשה.

<מודי פרידמן: מודי פרידמן, מ-RGE.

<מודי פרידמן: אני לא רוצה לייצג את טובת הציבור פה.

<מודי פרידמן: אני לא פונה למען הציבור.

<מודי פרידמן: אני פונה לכך שבסופו של דבר גוף שיש לו משא ומתן עם גוף אחר, אני מציע שבאמת ינהלו בטווח הכי קצר שבעולם את המשא ומתן, תחום בזמן, בוררות, מסלול, מקובל.

<מודי פרידמן: בטח לא יכול להיות במהלך הדבר הזה שיתחילו שידורים.

<מודי פרידמן: לא יכול להיות.

<מודי פרידמן: צריך למצות את התהליך הזה, לגמור את ההליך הזה, הכי קצר שבעולם, ואז להגיע להשלמה.

<מודי פרידמן: ובדאגה של כולם פה לטובת הציבור, אני לא יודע אם אתם יודעים, הגופים משדרים ספורט.

<מודי פרידמן: לכל הגופים יש ספורט, אז הגוף שרוצה לעשות את זה, שיכניס את ידיו לפעילות ויגמור את העסקה, לכאן או לכאן.

<קריאה: ואתה מקבל כסף.

יעקב פרי: אם יתחילו שידורים זה לא יגמור את המשא ומתן.

איתן כבל: מישהו רוצה התייחסות נוספת?

<אלידור בליטנר: לא, אבל זה ברטרו.

<אלידור בליטנר: אמרנו, תשלום ברטרו.

<קריאה: מה זה רטרו?

<קריאה: אני עוד לא קניתי אוטו ברטרו.

יעקב פרי: אני רוצה לומר משהו לסדר היום.

יעקב פרי: מתנהלים פה מאחורי הדלתות כל מיני דיונים, הסכמים, דילים.

יעקב פרי: אני מרגיש את עצמי כמי שיושב פה כחותמת גומי, עוד מעט יבוא מר ביטן או מר אסמלם - -

עיסאווי פריג': אנחנו רק מעבירים זמן.

עיסאווי פריג': מחכים שהם יביאו - - -

יעקב פרי: - - או מישהו אחר.

יעקב פרי: אני לא מוכן.

איתן כבל: מר פרי.

איתן כבל: סליחה.

איתן כבל: אני היושב-ראש.

איתן כבל: אני אמרתי שאני ממתין להם?

יעקב פרי: לא.

יעקב פרי: לא אמרת שאתה ממתין להם.

איתן כבל: תודה רבה.

יעקב פרי: אבל אתה רואה מה קורה בחוץ.

איתן כבל: אז סליחה.

איתן כבל: זה לא מעניין אותי מה קורה בחוץ.

איתן כבל: אני שלחתי אותם?

עיסאווי פריג': מחכים למוצא פיהם.

איתן כבל: עיסאווי, אני לא מחכה למוצא של אף אחד.

איתן כבל: אני מנהל פה דיון.

איתן כבל: אני מנהל פה דיון.

יעקב פרי: אוקיי.

איתן כבל: אני חושב שאני מנהל אותו בצורה רצינית, משמעותית.

יעקב פרי: אתה יודע בדיוק מה דעתי על הניהול שלך.

איתן כבל: אבל אני אדוני אומר לך, אני מנהל פה את הדיון.

איתן כבל: אני בינתיים מנהל אותו.

ג'מאל זחאלקה: מרגישים כמו חותמת גומי.

ג'מאל זחאלקה: כל מיני חותמות יש.

איתן כבל: פרי, רצית להעיר הערה גם לגופו של העניין?

יעקב פרי: לא.

יעקב פרי: בסדר.

יעקב פרי: בבקשה.

<אלידור בליטנר: אלידור, משרד המשפטים.

<אלידור בליטנר: ההערה שלי נוגעת לעניין הביקורת השיפוטית, מה שדיברנו קודם על בית-המשפט המחוזי, לא למה שנדון כרגע על שידור גם כל עוד אין הסכמה.

<אלידור בליטנר: אני חושבת כשאנחנו מדברים על עילות ביטול, פסק בורר בחוק הבוררות, מעבר לכך שלא בטוח שכל העילות רלוונטיות, כל חוק הבוררות בנוי על כך שהבסיס הוא הסכמת הצדדים – הצדדים הסכימו ללכת לבורר ופנו לבורר שבעצם מוסכם עליהם.

<אלידור בליטנר: ולכן, הביקורת השיפוטית יכולה להיות בעצם מאוד מצומצמת, לעילות מצומצמות, כי המקור הוא הסכמה.

<אלידור בליטנר: כאן, במישור של גישה, זכות גישה לערכאות שיפוטיות אנחנו צריכים לחשוב אם זה המודל המתאים.

איתן כבל: אוקיי.

איתן כבל: תודה, גברתי.

איתן כבל: אני רוצה לסכם את זה.

איתן כבל: חבר הכנסת ג'מאל זחאלקה.

ג'מאל זחאלקה: משפט אחד.

ג'מאל זחאלקה: אני רוצה ואני מבקש מכבודו, מהוועדה, שתיקח בחשבון שיש ציבור ערבי שרוצה שידורים בערבית.

ג'מאל זחאלקה: אנשים נאלצים לראות שידורי אל ג'זירה, לא קונים הוט ויס כי הם רוצים לראות ספורט במקום אחר.

ג'מאל זחאלקה: בגלל שיש טמפרמנט של שידור המשחקים בערבית – אני יכול להזכיר לכם את זה, זה שפה חשובה כאן, ולכן צריך להיות הסדר נאות.

ג'מאל זחאלקה: הערוצים למיניהם, נדמה לי שרק ערוץ 5 משדר קצת בערבית, אבל השאר לא.

ג'מאל זחאלקה: אני חושב שצריך הסדר נאות.

ג'מאל זחאלקה: אני לא אכנס לפרטים כאן איך ובאיזה צורה אבל צריך לקחת את זה בחשבון ושזה יהיה מוסדר.

יעקב פרי: ג'אמל, אתה אומר שצריך לחייב ערוצים?

ג'מאל זחאלקה: גם, וגם לתת – ערוץ שמקבל גם ערוץ ייעודי בערבית, צריך לקבל בהתאם לגודלו ובהתאם לפרמטרים שנקבעו בחוק הקודם, לפי אחוזים.

<קריאה: שמה?

<קריאה: לא הבנתי.

ג'מאל זחאלקה: צריך פרמטרים.

ג'מאל זחאלקה: אני לא רוצה להיכנס לפרטים איך לעשות את זה.

ג'מאל זחאלקה: אני רוצה שניקח את העיקרון הזה ואחר כך - - -

איתן כבל: שמה?

איתן כבל: קודם כול, זה לא קשור לחוק הזה פה בכלל, אבל אם אדוני רוצה להציע לנו הצעה, שאני גם אבין אותה.

ג'מאל זחאלקה: אני מציע בכל השלבים של החוק הזה לקחת בחשבון שיש ציבור ערבי ודוברי ערבית ורוצים שידור בערבית, בכל השלבים.

ג'מאל זחאלקה: יש כל מיני דברים שצריך לעשות, ביניהם לחייב שידורים בערבית – יש 5% ולא כולם עומדים בהם, יש גם ערוצים בערבית שצריך לתת להם במחיר שהוא לפי הגודל.

איתן כבל: מי אחראי על קביעת אמות המידה?

חי שגב: על-פי ההצעה הנוכחית, רק ערוץ ספורט יכול לרכוש.

חי שגב: נדמה לי שאדוני - - -

איתן כבל: חבר הכנסת זחאלקה.

חי שגב: חבר הכנסת זחאלקה מתכוון להתיר שגם ערוץ ערבי או ערוץ כזה או אחר יוכלו לרכוש, כמו ערוץ ייעודי, בעי"ן.

ג'מאל זחאלקה: אם הם מקבלים את העיקרון אפשר לתרגם אותו לשפת המעשה.

<דודו קובסניאנו: אבל היושב-ראש לא עוסק כרגע במפעלים.

<אתי בנדלר: חבר הכנסת זחאלקה, אתה באמת העברת מסמך שמדמה להיות מסמך הסתייגויות או הצעות, אבל הוא מאוד בלתי מסוים.

<אתי בנדלר: על סמך המסמך הזה אנחנו לא יכולים, נדמה לי שאתה לא יכול להציע משהו קונקרטי ואנחנו לא נוכל לרשום הסתייגות כי לא ברור.

ג'מאל זחאלקה: לא, לא.

ג'מאל זחאלקה: אני לא מתרגם את ההסתייגויות שלי.

ג'מאל זחאלקה: ההסתייגויות שלי הן הסתייגויות דיבור.

ג'מאל זחאלקה: אני רוצה לדבר על העיקרון.

<אתי בנדלר: הסתייגויות דיבור, אז אנחנו ננסח את זה כהסתייגויות דיבור.

ג'מאל זחאלקה: איתן מכיר את הנושא הזה ואני חושב שהוא קרוב ללבו.

ג'מאל זחאלקה: אנחנו לא רוצים לשנות סדרי עולם אלא לראות כיצד לעשות זאת בצורה נאותה ומסודרת.

איתן כבל: אני אסביר את זה בעברית מדוברת.

איתן כבל: יש אוכלוסייה ערבית בישראל שהיא צרכנית.

יעקב פרי: 20%.

איתן כבל: לא, מעבר.

איתן כבל: אם אתה בודק מבחינת צרכנות ספורט.

עיסאווי פריג': מספר אחת.

איתן כבל: אמרתי, יותר גדול מחלקם היחסי באוכלוסייה.

עיסאווי פריג': פי שניים.

איתן כבל: והם זוכים להתייחסות בכל הערוצים ממש בשוליים של השוליים של השוליים.

איתן כבל: ומה שאומר זחאלקה בצורה מפורשת – סליחה, אנחנו רוצים שהציבור שלנו, גם בתוך התמהיל הזה יזכה ליחס המצופה, זה הכול.

איתן כבל: הכי ברור.

עיסאווי פריג': אני אתרגם את זה, איתן, ברשותכם.

עיסאווי פריג': היום הציבור הערבי, חברים, ברובו הגדול, אין לו יס.

ג'מאל זחאלקה: אני לא חובב ספורט.

ג'מאל זחאלקה: הוא חובב ספורט, טיבי חובב ספורט.

עיסאווי פריג': אני חובב, מה לעשות.

עיסאווי פריג': היום, הציבור הערבי ברובו המוחלט צופה בספורט דרך לווייני, דרך אל ג'זירה וכל מיני ערוצים.

עיסאווי פריג': הציבור הערבי לא מחובר הרבה להוט וליס.

עיסאווי פריג': למה?

עיסאווי פריג': בגלל הוט תשתיות, ויס עלויות, זאת המציאות.

עיסאווי פריג': הסוגיה שג'מאל מעלה, היא יותר נוגעת ל"מפעלים" מאשר לערוצים.

איתן כבל: היא לא רק.

עיסאווי פריג': היא בעיקר נוגעת ל"מפעלים", לא לערוצים.

איתן כבל: אני מבין את זה.

איתן כבל: נכון, אתה צודק.

איתן כבל: ברשותכם, אני רוצה לומר לכם איך אני רואה את הדברים, בכל הכבוד להם שם.

איתן כבל: אני אומר, כאן מתנהל הדיון, שם עם כל הכבוד אף אחד לא יקבע לי.

עיסאווי פריג': יפה.

איתן כבל: אני רוצה לומר כך.

איתן כבל: ההצעה, היא חייבת להיות קצת יותר משופרת.

איתן כבל: יש לנו ויכוח, ויכוח מקצועי, סביב שתי נקודות בסעיפים המונחים כאן בפנינו.

איתן כבל: אין ויכוח על הצורך לתת שלושה חודשים משא ומתן.

איתן כבל: יש לנו ויכוח מקצועי סביב שתי נקודות.

איתן כבל: האחת, האם בסיום המשא ומתן - -

יעקב פרי: ישדרו או לא ישדרו.

איתן כבל: - - ישדרו או לא ישדרו, ויש כאן דעות לכאן ולכאן, פעם אחת.

איתן כבל: ופעם שנייה, היא נוגעת לעובדה איך מסיימים את ההליך של אי-הסכמה הכי מהר שאפשר.

יעקב פרי: בצורה הכי מקצועית.

איתן כבל: כן, ההתייחסות היא בכל מקרה התייחסות מקצועית.

איתן כבל: אפשר ללכת את הדרך הרגילה.

איתן כבל: מה שאני אומר גם פה לאנשי משרד המשפטים ומשרד האוצר, היועצת המשפטית – צריך לראות איך אנחנו תוחמים את הזמן.

איתן כבל: אני חושב שלבורר – עוד לפני, או בורר או בודק, אני עדיין לא נכנס לתוך - - -

<אסף וסרצוג: מומחה.

איתן כבל: המומחה.

איתן כבל: ניתן לו חודש ימים, אני חושב שזה מספיק זמן כדי לתת את ההחלטות שלו, פעם אחת.

<דודו קובסניאנו: לצמצם את לוחות הזמנים.

איתן כבל: מצמצם, סליחה.

איתן כבל: נשאר לי כאן, אני מצמצם את העניין הזה ואני אומר – אוקיי, חודש, סיים.

איתן כבל: מה קורה אם מישהו רוצה עכשיו לעתור לבית-המשפט?

<שירה גרינברג: יכול לפנות.

איתן כבל: בית-המשפט הוא לא עד קץ כל הימים.

איתן כבל: אתה לא יכול לבוא ולהגיד לבית-המשפט: ישבנו בכנסת והחלטנו שאתם תוך חודש תיתנו תשובה.

<קריאות: - - -

איתן כבל: חברים יקרים.

איתן כבל: אתם לא יכולים גם בחוץ לנהל דיון.

דוד ביטן: אפשר שתי דקות הפסקה לדבר עם היושב-ראש?

איתן כבל: לא.

איתן כבל: אני רוצה לסיים קודם כול את הדברים שאני קבעתי פה.

איתן כבל: הדיון היה פה קודם.

איתן כבל: היה גם פה דיון.

<קריאה: רוצים לעזור ליושב-ראש.

איתן כבל: סליחה, יש הבדל באשר שם רבים על הקניפל.

איתן כבל: פה זה לא קניפל, פה אני רוצה לקבוע את העקרונות.

דוד ביטן: אבל למה אתה כועס?

דוד ביטן: סך הכול שאלתי אם אפשר הפסקה.

עיסאווי פריג': אנחנו כועסים על ההתנהלות שלכם.

עיסאווי פריג': יש שתי ועדות כאילו.

<קריאה: - - -

איתן כבל: אני אחדש את זה בכל מקרה.

איתן כבל: אני מסיים עכשיו, אני מסיים את החלק הזה.

איתן כבל: אני אסיים את זה היום, גם אם לא יודע מתי זה יהיה – באחת בלילה אני אסיים את זה, לא מעניין אותי.

<קריאות: - - -

איתן כבל: אנשי האוצר, חברים יקרים.

איתן כבל: דוד כבר נהיה 35-F מרוב שהוא טס על גלי ההצלחה שלו.

איתן כבל: די, מספיק.

איתן כבל: אני ממקד את הדיון שלי בחובת המכירה.

איתן כבל: דיברנו על שלושה חודשים, אני מקצר את תהליך המומחה לחודש שהוא צריך לתת תשובה.

עיסאווי פריג': הבורר.

עיסאווי פריג': לא המומחה.

איתן כבל: לא, לא סתם אמרתי, תכף אני אסביר למה.

איתן כבל: הוויכוח הוא אחד.

איתן כבל: הבעיה אם זה בורר, שלכאורה – אבל מסתבר שגם הוא לא מסיים את התהליך כי תמיד יכול מישהו לעתור על הליכים שהם הליכים לא - - -

<לאה ורון: עניינים משפטיים.

איתן כבל: עניינים משפטיים.

איתן כבל: אני שם את הבעיות, ונקבל את ההכרעה.

איתן כבל: ומצד שני, אם אנחנו הולכים להליך של מומחה ברשימה מסודרת שנקבעה והכול בסדר, הסיכוי שמישהו ילך לבית-המשפט ביום שאחרי הוא הרבה יותר גדול.

איתן כבל: זו האמת, שצריך להניח אותה לפתחנו.

איתן כבל: לכן, בנסיבות האלה אני אומר לכם, אני מעדיף בורר ולקחת את הסיכון – שהוא מתקיים, לא יודע אם הוא קטן – אבל הוא בטח יותר קטן מהסיכון שבו אתה הולך מול הליך של - -

<לאה ורון: מומחה.

איתן כבל: - - מומחה.

<לאה ורון: מומחה לפי רשימה שקובעת המועצה.

איתן כבל: זו כוונתי.

איתן כבל: אני בסוף מנסה כאן לייצר את המודל הכי טוב בנסיבות.

<אסתי פלדמן: מה הכוונה לבורר?

<אסתי פלדמן: בורר שיסכימו ביניהם הצדדים?

<קריאה: שתקבע המועצה.

<אסתי פלדמן: או שתקבע המועצה?

איתן כבל: או שתקבע המועצה.

איתן כבל: אני מעדיף פה - - -

<אסתי פלדמן: אבל לא מתוך רשימה קבועה מראש?

איתן כבל: מתוך רשימה קבועה מראש.

<קריאות: - - -

איתן כבל: אני רוצה קודם כול להבהיר.

איתן כבל: אני רוצה, פרי, לומר לכם.

איתן כבל: ההצעה המונחת כאן לפנינו היא לא אם אנחנו מחכים למוצא פי פרטנר או ONE, קודם כול שיהיה ברור, כי לצערי, זו ההתכנסות ואני לא מקבל את זה.

איתן כבל: אני רוצה לקבוע מודל קודם כול, שאחר כך אנחנו יודעים להיות קשובים ל-ONE, אנחנו יודעים להיות קשובים לאחרים, אבל אני צריך להיות בתוך מסגרת.

איתן כבל: אני לא יכול לפעול על-פי מי לחץ אותי או אתכם יותר, בכל הכבוד.

איתן כבל: בבקשה.

<איתמר חרמון: איתמר חרמון, המועצה לכבלים ולוויין.

<איתמר חרמון: לגבי המודל שאדוני דיבר עליו, אנחנו חושבים שאחרי שלושה חודשים – זה גם הנוסח שהובא בפני הוועדה – ברגע שפונים כבר להליך של המומחה, בורר, בית-משפט, מהרגע הזה כבר השידור צריך לעלות לאוויר.

איתן כבל: סליחה.

איתן כבל: אני ביקשתי את עזרתך איפה שלא?

איתן כבל: שים לב מה עשית.

איתן כבל: באותו מסלול אתה מנסה לתת לי שני פתרונות.

איתן כבל: אני אמרתי קודם כול בואו נסיים, הצבתי שתי נקודות.

איתן כבל: אמרתי, נקודה אחת היא – בורר, מומחה, ואנחנו מתקרבים לבורר על-פי התהליך.

איתן כבל: הורדתי את זה גם לחודש, מתוך רשימה.

איתן כבל: ומצד שני, אחר כך נדון בשאלה כשיש ויכוח גם פה בין חברי הכנסת.

<דודו קובסניאנו: רק חידוד לנושא.

<דודו קובסניאנו: בהנחה שהולכים לבורר, כדי להקל קצת, קודם כול באין הסכמה בין הצדדים אז המועצה תחליט על בורר.

<דודו קובסניאנו: קודם כול ניתן להם, יכול להיות שהם יסכימו ביניהם.

איתן כבל: אני לא פוסל את זה.

איתן כבל: אבל מה העניין?

איתן כבל: זה מאריך לי את לוחות הזמנים.

<דודו קובסניאנו: בתוך לוחות הזמנים.

איתן כבל: אל תגיד לי, זה עוד חודש.

<דודו קובסניאנו: איתן, אבל הם בתוך לוחות הזמנים של השלושה חודשים.

<אדר זהבי: איתן, אין כאן לוחות זמנים, מדובר פה על פלטפורמות שעוד לא עלו.

<אדר זהבי: ככל שהן יעלו, טווח העלייה שלהן הוא חצי שנה, שנה.

איתן כבל: זה לא משנה.

<אדר זהבי: אין פה שום לוחות זמנים.

איתן כבל: סליחה.

איתן כבל: אגיד לך מה ההבדל.

איתן כבל: לך אין לוחות זמנים.

איתן כבל: אני רוצה לראות את הדברים סדור מולי, אני לא רוצה למצוא את עצמי אחר כך עוד מתרחק בתהליך.

<מיכל רפאלי כדורי: וגם לקיימות, לא רק לחדשות.

<דודו קובסניאנו: לא בהכרח.

<מיכל רפאלי כדורי: אם אין הסכמה - - -

<קריאה: יוכלו לחדש את ההסכמים חצי שנה מראש.

<קריאות: - - -

איתן כבל: תודה.

איתן כבל: בבקשה.

<אודי מילנר: אודי מילנר, מנכ"ל ONE.

<אודי מילנר: אני רוצה לשתף אתכם ב - - -

איתן כבל: דילמות.

<אודי מילנר: לא, בסיטואציה שקיימת.

<אודי מילנר: כרגע יש שלוש פלטפורמות שעובדות מול שלושה גופי ספורט וכולם משדרים לכולם, ויש ניסיון של פלטפורמה רביעית, שזה פרטנר, להיכנס.

<אודי מילנר: אנחנו עלינו בסלקום לא אחרי שהוועדה התחילה כבר לפני שנה - -

איתן כבל: לפני כן, כן.

<אודי מילנר: - - ויושבים עם פרטנר לנסות להגיע להבנות.

<אודי מילנר: והמודל שאנחנו מציעים כל הזמן זה המודל של סלקום – מה שסלקום שילמה בואו תשלמו אתם.

<אודי מילנר: ואתה מרגיש כל הזמן שפרטנר מתנגדת.

יעקב פרי: שסלקום שילמה לכם.

<אודי מילנר: מה שסלקום שילמה לנו, זה מה שאנחנו מבקשים מהם, בהפחתה של העונה שחלפה לה.

<אודי מילנר: זאת אומרת, נותנים להם את החלק היחסי שנותר להם מהזכויות שיש לנו, והסיטואציה שהם לא מוכנים.

<אודי מילנר: הסיטואציה הזאת, היא נובעת מכך שהם חושבים שהוועדה תשיג להם מחיר טוב יותר, ואחת הנקודות הכי חשובות שיש פה בהגדרה של ה-guidelines עבור אותו בורר / מומחה, היא להגדיר איזשהו מינימום.

<לאה ורון: מינימום של מה?

<אודי מילנר: מינימום זה יכול להיות מינימום של מחיר, בדומה לפלטפורמה אחרת שעלתה; מינימום של צופים אם הולכים לפי המודל של מכפלת מחיר כפול צופים.

<אודי מילנר: זה יכול להיות כל מינימום שיוגדר, אבל זה צריך להיות המינימום, כי אם אנחנו מציעים כמה חודשים לפרטנר להיכנס בתנאים של סלקום והם לא מוכנים, זה צריך להרים לכולם פה גבה, שיש פה איזשהו חוק פרטנר שמנסים להשיג את הכול בזה.

<שלמה פריזט: אדוני, זה במסגרת שלא מנהלים משא ומתן.

איתן כבל: אני ביקשתי ממך?

איתן כבל: תודה רבה.

איתן כבל: אני מבקש ממך לא להתלהב מעצמך.

<שלמה פריזט: לא מתלהב, אדוני.

איתן כבל: כי כן אתה עושה את זה, אתה מתפרץ.

עיסאווי פריג': איתן, אלו דברי טעם מה שנשמע.

יעקב פרי: היו דברי טעם.

איתן כבל: אני לא מתכחש לעובדה אבל אני רוצה להזכיר, חברים יקרים, אנחנו גם חייבים להיות עקביים.

איתן כבל: אי-אפשר, אנחנו לאורך כל הדרך ביקשנו מעצמנו לא להתערב בהליכי משא ומתן.

איתן כבל: על זה אנחנו כבר יושבים פה עם העניין הזה של - - -

עיסאווי פריג': אז אמות מידה שאמרת בהתחלה.

איתן כבל: נכון.

איתן כבל: שנייה.

<לאה ורון: של הליכי המשא ומתן.

איתן כבל: עד לרגע זה, אני רוצה להזכיר לחברים כאן, אני גם צריך להעמיד את עצמי מול הפרצוף שלי לדברים שאמרתי מתחילת הדרך, שכל אחד ואחד מכם אמר בתחילת הדרך – שתבעתם וביקשתם פה שלא תהיה מעורבות במשא ומתן, אבל כן קבענו שיהיו אמות מידה, שבהן יהיה ברור שמי מהצדדים מנסה לשחק את המשחק, ייקבעו לוחות זמנים שבהם אנחנו שמים את הבורר וכו', בדיוק כמו בזק.

איתן כבל: אם בזק – שזה סכומים לאין שיעור יותר מורכבים וגדולים – אז בוודאי אנחנו נעשה את זה גם פה.

איתן כבל: אני מבין את מה שאתם אומרים אבל אני לא יכול.

איתן כבל: מה אתה מבקש ממני?

איתן כבל: אתה מבקש ממני להתערב בהליך של משא ומתן.

<אודי מילנר: לא.

<אודי מילנר: אני מנסה להגיד שזכויות שידור זה משהו שהולך וחולף, זה כמו שעון חול והוא מתכלה, בניגוד לבזק, להשוואה שלך, התשתיות נשארות.

<אודי מילנר: פה הסיטואציה היא שהמוצר שלנו הולך ומתכלה.

<אודי מילנר: רכשת, לקחת סיכון, לא יכול להיות שיבוא מישהו ויקנה משהו לפי שבורר החליט, שזה מחיר נמוך מאחרים.

<אודי מילנר: צריך להגדיר מינימום.

<אודי מילנר: הייתה סיטואציה דומה עם סלקום.

איתן כבל: למה אתה חושש שהבורר יקבע מחיר - - -

<אודי מילנר: כי צריך להגדיר לו איזשהם guidelines.

איתן כבל: לא, אבל למה אתה חושב שהבורר לא ילך אתך, וילך איתם?

<אודי מילנר: אני לא יודע.

<אודי מילנר: אני הולך אל הלא נודע פה.

יעקב פרי: למה אתה חושב שהבורר לא יבין מה שחבר כנסת ממוצע כן מבין?

איתן כבל: אגיד לך מה העניין.

איתן כבל: אתה יודע מה היתרון שלך מולם?

איתן כבל: שהיום כללי המשחק הרבה יותר ברורים בשוק.

איתן כבל: יש כללי משחק הרבה יותר ברורים.

איתן כבל: ברגע שצ'רלטון סגרו עם סלקום, כללי המשחק הם הרבה יותר ברורים.

איתן כבל: מה בעצם מבקשים ממני בחקיקה?

איתן כבל: להתערב בצורה שמפריעה לי.

<אודי מילנר: הם לא חייבים לקבל את זה.

<אודי מילנר: אם הבורר החליט מחיר מסוים, זה יכול להיות cap עליון, והם לא יקנו.

עיסאווי פריג': אתה מדבר על אמות מידה.

עיסאווי פריג': איזה אמות מידה אתה מציע, איתן?

<אודי מילנר: זה יכול להיות cap עליון מבחינתם והם לא יקנו.

<קריאה: שלא יקנו.

איתן כבל: לא קנו, לא קנו, לא נכנסו לשוק, מה אני יכול לעשות.

<אודי מילנר: לחייב אותם להיות רק cap עליון, תעשה cap תחתון שיודעים שככה נכנסים למשא ומתן.

חי שגב: יש לי פתרון.

עיסאווי פריג': אנחנו רוצים גורמים מחוללי תחרות.

איתן כבל: חברים יקרים, אתם אפילו לא שמים לב.

איתן כבל: אמיר, תודה שבאת כל הזמן להפריע לי באוזן.

יעקב פרי: הוא עובד על העניין.

איתן כבל: אני יודע, בסדר גמור, שיעבוד בחוץ.

יעקב פרי: הוא עוסק בחומר.

איתן כבל: אני מנסה להגיד לכם את הדבר הבא.

איתן כבל: יש כאן שתי נקודות שמונחות לפתחנו – והיא לא לטובת

איתן כבל: כם ולא לרעתם, והפוך.

איתן כבל: הנקודה היא כזו.

איתן כבל: אמרנו בהתחלה, אפילו ירדנו מבודק.

איתן כבל: שירה, ירדנו מבודק.

איתן כבל: אמרנו שיהיה בורר, הורדנו את זה לחודש, את התהליך של הבוררות.

<קריאה: מצוין.

איתן כבל: ואנחנו גם נקבע קביעה שאומרת מה קורה.

איתן כבל: הרי תמיד בסוף התהליך יכולים לבוא ולהגיד, מסיבות – איך קראנו לזה – משפטיות - - -

<לאה ורון: בעניינים משפטיים.

איתן כבל: בעניינים משפטיים.

איתן כבל: שלא נתנו לו את האפשרות להציג את עמדתו או דברים מן הסוג הזה.

איתן כבל: ובסופו של עניין הרי אתה רוצה למכור לו.

איתן כבל: הנחת העבודה שלך היא שהוא רוצה לרכוש.

איתן כבל: הוא רוצה להוריד את המחיר כמה שיותר, אתה רוצה להרוויח את המחיר שלך כמה שיותר.

איתן כבל: זה לגיטימי, זה לגיטימי.

איתן כבל: איפה אנחנו עומדים, הכנסת, בעניין?

איתן כבל: אומרים, חברים יקרים, אנחנו רוצים להסדיר את השוק, שלא כל אחד פה יעשה לעצמו שבת.

איתן כבל: אתה לוקח את הבורר שהוא יודע כבר את השוק.

איתן כבל: מה היתרון?

איתן כבל: זה לא מאפס.

איתן כבל: זה לא אפס.

איתן כבל: הבעיה היחידה שמתקיימת עכשיו לך מול פרטנר היא אחת.

איתן כבל: שאין לו כמו סלקום, 100,000 או 115,000 צופים.

<אודי מילנר: כשסלקום נכנס גם לא היה לו.

איתן כבל: יפה.

איתן כבל: אבל אתה יודע, הרבה יותר קל לתמחר את התהליך הזה כי הוא לא פועל בחלל חיצון.

<שי באבד: יש פה שתי נקודות נפרדות, אני חושב שהן מביאות את הקושי.

<שי באבד: נקודה אחת מדברת על מספר המנויים והתשלום שצריך להיות לפי מספר מנויים, וזה הקל.

<שי באבד: אין לך מנויים – אתה לא משלם; יש לך מנויים – אתה תשלם.

<שי באבד: אתה עם 20,000, 50,000, 100,000.

<שי באבד: אבל מה קורה?

<שי באבד: המרכיב של המחיר היום הוא לא פר מנוי.

<שי באבד: המרכיב של המחיר היום נעשה גם עם שקלול מסוים של המנויים אבל בעיקר על נושא הזכויות, קיבלת זכויות שידור או לא קיבלת.

<שי באבד: הקבלה של זכויות השידור, אין לה קשר לכמות המנויים שיש לך.

איתן כבל: צודק.

<שי באבד: זאת אומרת, once מכרת לסלקום או להוט זכויות שידור, להוט יש פי חמישה לקוחות מסלקום, אבל הם כביכול ברמת העיקרון צריכים לשלם אותן זכויות שידור.

<שי באבד: פה נוצר שורש המחלוקת כי פרטנר יבואו ויגידו: אין לנו אף אחד.

איתן כבל: אדוני, אין כאן מחלוקת.

איתן כבל: סליחה, אי-אפשר להחזיק את החבל בשני הקצוות שלו.

<קריאה: מקל אפשר.

איתן כבל: תודה רבה.

איתן כבל: תלוי איך אתה עושה את זה.

חי שגב: אדוני היושב-ראש, אפשר?

חי שגב: אני רוצה לעזור לך.

איתן כבל: אין לי בעיה, רק אני רוצה לסיים את הרעיון שלי.

איתן כבל: הנקודה היא פשוטה.

איתן כבל: אתה צודק, רק קיימנו פה שעות על העניין הזה.

<שי באבד: שעות על גבי שעות של דיונים, נכון.

איתן כבל: אמרנו שאנחנו לא ניכנס לתהליך שמדבר על - - -

<שי באבד: דרך אגב, בעקבות הדיונים האלה גם צ'רלטון סגרו עם סלקום.

איתן כבל: נכון.

<שי באבד: שיצא דבר מאוד טוב.

איתן כבל: לכן השאלה, אני אומר את זה גם לנציגי פרטנר ואני אומר את זה לכם, שאלת מספר המנויים איננה רלוונטית כבר.

<מיכל רפאלי כדורי: יש החלטת מועצה משנת 2000.

איתן כבל: היא לא רלוונטית.

<מיכל רפאלי כדורי: קוראים לזה Minimum Guarantee.

איתן כבל: כן, גברתי.

<מיכל רפאלי כדורי: סליחה, חבר הכנסת כבל, תדבר עם חברי המועצה, אותה מועצה שהסדירה את ה-Must Sell שלנו.

<קריאה: איך זה עוזר לציבור?

<מיכל רפאלי כדורי: זו הפרוצדורה בענף הזה, ואתם לא ינוקא כזה.

איתן כבל: מיכל.

איתן כבל: לפנייך ביקשה ראש המועצה.

חי שגב: אני רוצה פה לנסות לתת מענה.

חי שגב: שני דברים.

חי שגב: אחד, באשר לדוגמה שהציג פה אודי מילנר, נציג ONE.

חי שגב: אני רוצה להציע ביטוי פשוט וקצר שמנחה את מדיניות המועצה היום - "בתנאים הוגנים ובלתי מפלים".

חי שגב: ברגע שזה נקבע ככלל, הרי שמחויבת פה איזושהי הגינות ומחויבת פה הצעה שהיא בלתי מפלה כלפי השחקנים האחרים.

חי שגב: וזה נשמע כמו שלוש מלים מאוד תמימות, הן ממש לא, על זה יש הרבה מאוד מחלוקות.

איתן כבל: מה את מציעה לי שמקדם אותי?

חי שגב: "בתנאים הוגנים ובלתי מפלים".

חי שגב: להוסיף את שלוש המלים האלה: "בתנאים הוגנים ובלתי מפלים", כפי שקיים היום, וזה נותן מענה לדוגמה שהציג אודי מילנר ולדוגמה שאנחנו כיום מתמודדים אתה.

איתן כבל: גברתי, זה רעיון לא רע.

איתן כבל: אני רק אזכיר לך את הדבר הבא.

איתן כבל: "הוגנים ובלתי מפלים" זה עניין של נקודת מבט.

<מיכל רפאלי כדורי: יש בשביל זה בורר.

<לאה ורון: סובייקטיבית.

איתן כבל: אבל זאת נקודת המוצא, שבכל מקרה מכניסים את הבורר.

חי שגב: כשאתה אומר בלתי מפלה זה ביחס לשחקנים האחרים.

איתן כבל: אני חושב שזה רעיון לא רע.

איתן כבל: מיכל, בבקשה.

<מיכל רפאלי כדורי: חבריי מפרטנר וסלקום כל הזמן מנפנפים בהגנת הינוקא שקיבלה יס, וגם האוצר תומך בזה, אז אני מחזיקה ביד את החלטת המועצה שדיברה על ה-Must Sell שלנו, יש שם מונח שנקרא "מספר מנויים מובטח", בעגה המקצועית שלנו Minimum Guarantee, של 150,000 מנויים.

<מיכל רפאלי כדורי: אין דבר כזה ששחקן מגיע ביום הראשון ומשלם לפי מנוי אחד.

<מיכל רפאלי כדורי: זו הפרוצדורה בענף השידורים, זה מה שהוסדר לנו.

איתן כבל: גברתי, אתם מחזירים אותנו לדיון שמבחינתי הוא כבר הסתיים.

<מיכל רפאלי כדורי: הוא לא הסתיים.

איתן כבל: סליחה, מבחינתי.

איתן כבל: אני רוצה להזכיר, זה כאילו הדיון פה לא התקיים ולא שרפנו פה שעות ולא היו ויכוחים, ודודי אמסלם עזב, נטש את עמדתו בוועדת הפנים כדי לבוא פה ולהיאבק חשוף חזה על העניין הזה.

איתן כבל: אני רוצה להזכיר לכם שהיה פה דיון, היה ויכוח.

איתן כבל: למה אני אומר את זה?

איתן כבל: בסוף הגענו להבנה שאומרת – אנחנו לא מתייחסים, לא מפריעים לשוק להתנהל.

איתן כבל: אי-אפשר.

איתן כבל: מה אתה מבקש ממני?

איתן כבל: אני רוצה לעזור לך.

<אודי מילנר: אני רוצה להגדיר מינימום.

<אודי מילנר: גם המועצה תומכת, גם המתחרים, כולם חושבים שצריך מינימום.

איתן כבל: אני מוכן לקבוע שתהיינה אמות מידה.

איתן כבל: בסדר?

<אודי מילנר: אוקיי.

<אודי מילנר: של מינימום.

איתן כבל: לא, אני לא אקבע.

איתן כבל: אני רוצה לשמוע את האוצר בבקשה.

איתן כבל: אתם מוכנים בבקשה להתייחס?

<מיכל רפאלי כדורי: זה לא מחיר.

<מיכל רפאלי כדורי: Minimum Guarantee זה לא מחיר.

<אמיר לוי: יש לי איזה רעיון, בהפסקה אני אדבר אתך.

איתן כבל: אוקיי.

<אמיר לוי: לא עם המינימום שהם דורשים כאן כי זה חסם כניסה משמעותי.

איתן כבל: תודה רבה.

איתן כבל: נכון.

<אמיר לוי: בהפסקה אני אציע.

איתן כבל: אני אומר את זה לכם, חברים יקרים.

איתן כבל: אתם צריכים להבין גם כן את מה שקורה.

איתן כבל: גם אם אני רוצה לעזור לכם, אדוני המנכ"ל.

<אודי מילנר: אודי.

איתן כבל: סליחה.

איתן כבל: אני מבין אתכם.

איתן כבל: אני לא אוהב את ההתנהלות של פרטנר – אמרתי את זה לפרוטוקול, אמרתי את זה למנכ"ל שלהם, אמרתי לנציגים שנמצאים פה.

<שי באבד: אתה לא אוהב או כן אוהב?

איתן כבל: לא אוהב.

איתן כבל: אני מרגיש שמישהו מנצל את הוועדה.

<שי באבד: צודק.

איתן כבל: בשונה מכולם, אני לא אומר את זה בהדלפה לעיתונאי.

איתן כבל: אני אומר את זה פה בצורה ברורה, על השולחן, כמו שאני אוהב לעשות, שלא יגידו: שמענו, ההוא אמר.

איתן כבל: אני אומר את זה בצורה הכי ברורה.

איתן כבל: יחד עם זאת, אני חייב, עם כל הכבוד לכם ועם כל הכבוד לכעס שלי אליהם, לייצר איזשהו מפתח שהוא מאזן.

<אודי מילנר: אז המינימום - - -

איתן כבל: לא, אתה קבעת לעצמך.

<אודי מילנר: לא קבעתי איזה מינימום.

<אודי מילנר: מינימום.

איתן כבל: לא, סליחה.

איתן כבל: אנחנו פה נחליט, הוועדה תחליט מה ייכנס ומה לא.

<לאה ורון: והאם בכלל.

איתן כבל: ולכן, אני רוצה לסכם את התהליך הזה עד כאן, אני אפזר את הדיון, אחר כך אנחנו נודיע מתי אנחנו מתכנסים ונעבור לעניין בזק.

<קריאה: היום יש המשך?

איתן כבל: כן, ודאי.

איתן כבל: אני מסיים היום.

<לאה ורון: אנחנו מנסים לבקש את אישורו של יושב-ראש הכנסת לחדש את הישיבה בשעה 16:00, בעת שמליאת הכנסת מקיימת את דיוניה.

<לאה ורון: אם נקבל אישור, נחדש ב-16:00; אם לא – ב-17:00 או ב-18:00, בהתאם לאישור שנקבל מיושב-ראש הכנסת.

<לאה ורון: קיבלתם את האישור מיושב-ראש הכנסת שהישיבה תתחיל ב-16:00?

<שי באבד: אבל יש רק חצי שעה, מ-16:00 עד 16:30.

איתן כבל: אז לכן תנו לי לסיים את זה, אחר כך תשבו לבלבל את המוח אחד לשני.

איתן כבל: אני ברשות

איתן כבל: כם רוצה לסכם את הדבר הבא.

איתן כבל: יש לנו שלושה חודשים התמחרות, אין ויכוח.

איתן כבל: כבר סיכמנו שזה יהיה בורר, סיכמנו שזה יהיה חודש בוררות.

<שי באבד: החלטה של הבורר.

איתן כבל: החלטה של הבורר, נכון.

איתן כבל: העדפתי את הסיכון הזה שאם לא יגיעו ביניהם להסכמה, שאחד מהצדדים ילך לבית-המשפט סביב עניינים שאתם מגדירים אותם - - -

<לאה ורון: עניינים משפטיים בלבד.

איתן כבל: עניינים משפטיים בלבד.

<קריאה: לא.

<קריאה: שלושה חודשים הצדדים מנסים.

<אדר זהבי: מותר לנו גם להסכים - - -

<קריאה: קודם הצדדים ינסו להגיע - - -

<קריאות: - - -

איתן כבל: תנו לי לסיים.

איתן כבל: אתה לא יודע מה אני רוצה לומר.

איתן כבל: בתוך החודש הזה, שבועיים תינתן אפשרות, אני מעדיף שהצדדים יגיעו להבנה ביניהם על הבורר.

איתן כבל: לא הצליחו להגיע ביניהם בשבועיים האלה, אני מעדיף - - -

<אמיר לוי: זה בשלושה חודשים.

איתן כבל: בשלושה חודשים, סליחה.

<אמיר לוי: - - -

איתן כבל: אתה צודק.

איתן כבל: בשלושה חודשים.

<שי באבד: בשבועיים האחרונים של השלושה חודשים.

איתן כבל: כן.

איתן כבל: ואז, המועצה, מתוך רשימה של חמישה בוררים שתקבע ושאמות המידה לקביעתם תובא לכאן לאישור.

איתן כבל: אני רוצה לראות – אמיר, אני ראיתי את ההצעה שלך, אני לא מקבל אותה.

<שי באבד: איתן, איתן.

<שי באבד: מילה לגבי זה.

<אמיר לוי: רצינו בלי מעורבות מדינה.

<שי באבד: בדיוק.

<שי באבד: אנחנו מעדיפים שלא תהיה מעורבות מדינה כדי שההליך יהיה מהיר ועסקי.

<שי באבד: המדינה זה תמיד מסבך.

<שי באבד: מנגנוני המדינה והרגולטורים של המדינה תמיד מסבכים.

איתן כבל: אני לא אתווכח עם - - -

<שי באבד: ואומרים לך את זה המדינה.

<אמיר לוי: אפשר להגיד את ההצעה בקול רם?

<לאה ורון: אתה מעגן בחוק את לשכת עורכי הדין?

<לאה ורון: איזה מין דבר זה?

איתן כבל: היא צודקת.

איתן כבל: לשכת עורכי הדין זה בעיה.

<לאה ורון: בחוק אתם מעגנים את לשכת עורכי הדין?

<לאה ורון: הולכים לעגן את זה בחוק.

<אמיר לוי: יושב-ראש לשכת עורכי דין ימנה - - -

איתן כבל: זה לא יכול להיות בחקיקה ראשית.

<אמיר לוי: יקבע רשימה של חמישה.

איתן כבל: לא.

איתן כבל: לא יעבוד.

<שי באבד: נמצא הצעה איך זה לא מדינה.

<שי באבד: נביא הצעה.

איתן כבל: לא.

איתן כבל: חברים יקרים.

איתן כבל: לא.

איתן כבל: אני מסכם ומחליט.

איתן כבל: גברתי, תודה.

איתן כבל: אני צריך אותך, פרי.

איתן כבל: יש לנו עוד דיון.

<שי באבד: איתן, אנחנו מבקשים, נביא לך הצעה לגבי זה.

יעקב פרי: יש עכשיו את הרפורמה של הבנקאות.

איתן כבל: עדיף שתלך לשם, עם חבורת "באבדים" שלא עומדים באף מילה שלהם.

<שי באבד: לא יפה.

איתן כבל: אל תגיד לי לא יפה.

איתן כבל: אל תיתן לי לעלות על טורים.

<שי באבד: אמרתי לך.

<שי באבד: להתעצבן זה לכעוס על עצמך על שטויות של אחרים.

<מיכל רפאלי כדורי: בשביל מה לשכת עורכי הדין?

איתן כבל: מיכל, סליחה, אנחנו כבר התקדמנו, את מחזירה אותי לאחור.

<לאה ורון: מועצה, הוא הציע חמישה בוררים.

<שי באבד: לא, לא מועצה.

<שי באבד: לא מדינה.

<שי באבד: נביא לך פתרון.

<קריאה: מועצה זה מועצה ציבורית.

<מיכל רפאלי כדורי: למה לא מועצה?

איתן כבל: מיכל, קובסניאנו.

<שי באבד: תן לנו להציע לך הצעה.

איתן כבל: אתה מוכן להקשיב?

איתן כבל: אני מודיע לכם שהעדיפות הראשונה שלי היא המועצה.

איתן כבל: אם לא תפילו אותי לרצפה ב"איפון" בשנייה הראשונה, חבל לכם על הזמן.

<שי באבד: אין בעיה.

איתן כבל: אני אומר את זה לכם בצורה הכי ברורה.

איתן כבל: ואני כבר אומר, זה אומר שיש רשימה של חמישה שופטים בדימוס, שאמות המידה לקביעתם - - -

<אסף וסרצוג: זה לא חייב להיות - - -

<קריאה: - - -

איתן כבל: תסלחו לי, אתם קובעים?

<אסף וסרצוג: אנחנו נסביר רק למה.

איתן כבל: לא, אל תסביר לי.

<אסף וסרצוג: נסביר.

<אסף וסרצוג: יש לזה היבט.

איתן כבל: לא, סליחה, אל תסבירו לי.

איתן כבל: כל היום אתם מסבירים לי.

איתן כבל: לא התקדמנו עם זה.

איתן כבל: כל היום מסבירים לי.

איתן כבל: אולי יש משהו שאני יכול להחליט אני?

יעקב פרי: - - -

איתן כבל: תודה.

איתן כבל: אני מסכם.

איתן כבל: זה מה יהיה.

איתן כבל: אני אעשה את זה בדרך שלי.

איתן כבל: הדרך שלכם לא צלחה עד לרגע זה.

<שי באבד: למה לא צלחה?

<שי באבד: צ'רלטון חתמו עם סלקום.

איתן כבל: ממש בגללך.

<שי באבד: לא, בגללך, אדוני.

<לאה ורון: אפשר לכתוב מומחים בלתי תלויים.

איתן כבל: אחר כך נראה.

איתן כבל: אני רק אומר את זה.

איתן כבל: הבעיה היחידה שיש לי, יש לי בעיה אחת - -

<לאה ורון: השידורים.

איתן כבל: - - שאני לא יודע לתת עליה תשובה כי היא במחלוקת כאן – פרי, חשוב כיוון שאתה הבעת עמדה בעניין המסוים החשוב הזה – זה העניין של מתי עולים לשידור, האם תוך כדי התהליך או לא תוך כדי התהליך.

איתן כבל: זאת שאלה מאוד חשובה לכאן ולכאן.

איתן כבל: מצד אחד, אני מבין לחלוטין את עמדת ONE במקרה הזה.

איתן כבל: המשמעות היא שאם אתה מייצר מצב כזה, ברחו להם ה - - -

<קריאה: סוסים.

איתן כבל: הסוסים.

איתן כבל: ומצד שני, אנחנו צריכים לחשוב גם מהי טובת הציבור בתהליך הזה.

<קריאה: איזה ציבור?

איתן כבל: אדוני.

<קריאה: אין מנויים.

איתן כבל: אתה יודע, אני הבנתי.

איתן כבל: מה שלא נוח לך, זה לא אומר שצריך להיות נוח לאחר.

<קריאה: ברור.

איתן כבל: תודה רבה, הסכמנו.

<קריאה: אבל באותו חודש אין מנויים.

איתן כבל: אבל עזוב, ברור לי.

איתן כבל: אני שמתי את הקלפים הכי פתוח.

איתן כבל: אני לא אמרתי מהי עמדתי.

איתן כבל: אני לא אוהב שעמדות לא מונחות, שאחר כך כל אחד מלחשש לו.

איתן כבל: אלה העניינים, אלה הדברים שמונחים כאן לפתחנו, בהם צריך לקבל את ההכרעה.

איתן כבל: אנחנו ביקשנו ב-16:00 להתכנס כאן לדיון המשך.

איתן כבל: אני מתכוון עד הלילה – לא מעניין אותי, מצדי שאף אחד לא יישאר פה – לסיים את העניין.

<קריאה: זה אתה יכול.

איתן כבל: לא.

איתן כבל: שבו ביניכם.

יעקב פרי: ב-16:00 ימשיך הספורט?

איתן כבל: ב-16:00 ימשיך הספורט.

איתן כבל: עכשיו בזק.

<לאה ורון: נושא הספורט נסגר.

איתן כבל: בעוד עשר דקות אנחנו ממשיכים את הדיון בעניין בזק.

איתן כבל: (הישיבה נפסקה בשעה 12:30 ונתחדשה בשעה 13:10.

איתן כבל: )

איתן כבל: 3.א.

איתן כבל: סעיף 28(1) בעניין קידום התחרות בשוק התקשורת הקווית וסעיף 28(7)-(12) ו-(15) וסעיף 32 – בעניין פטור מהיתר בניה למתקני תקשורת >

איתן כבל: >

איתן כבל: ברשותכם, אני מבקש לפתוח את הדיון בנושא בזק.

איתן כבל: גברתי מנהלת הוועדה, יועצת, רשמת, דובר, חברי הכנסת.

איתן כבל: ברשותכם, אני מבקש להתחיל את הדיון.

איתן כבל: אני רוצה להזכיר לכם שאנחנו עוסקים בנושא סעיף 28(1) בעניין קידום התחרות בשוק התקשורת הקווית וסעיף 28(7)-(12) ו-(15) וסעיף 32, בעניין פטור מהיתר בניה למתקני תקשורת.

איתן כבל: אני רוצה להזכיר שאני הגשתי רביזיה.

<לאה ורון: אדוני, הרביזיה שלך בסעיף 5(י)(1) לחוק העיקרי.

איתן כבל: בסעיף 5(י)(1) לחוק העיקרי, נושא השחלת כבלים על-ידי עובדי בעל תשתית.

איתן כבל: יש גם כן בקשה לדיון מחדש של חבר הכנסת רועי פולקמן ודיון מחדש בסעיף 5(י)(4) לחוק העיקרי בנושא הגבלת הזמן להחלה רטרואקטיבית של התקנות.

איתן כבל: הוא אמר לי שהוא ימשוך אבל ממילא הוא לא פה.

איתן כבל: אני לא צריך להעלות להצבעה, נכון?

איתן כבל: אני מסיר את הרביזיה שלו.

<לאה ורון: אם אדוני מודיע שהוא מושך בזה את הרביזיה, בזה הוסרה הרביזיה שלך.

איתן כבל: הוא לא הודיע לי באופן פורמלי.

<לאה ורון: אני מדברת על הרביזיה שלך, אדוני.

איתן כבל: לא, אני לא מדבר על הרביזיה שלי.

איתן כבל: אני מדבר על הרביזיה שלו.

יצחק וקנין: אתה צריך להצביע עליה.

איתן כבל: סליחה, אני רוצה להתחיל.

יצחק וקנין: על שלו אתה כן צריך להצביע.

<לאה ורון: אתה יכול להתחיל בדיון.

<לאה ורון: אני אשאל אותו.

איתן כבל: אוקיי.

איתן כבל: אז אני מתחיל בדיון שנוגע לעניין של העובדים.

איתן כבל: קודם כול, מי בעד הרביזיה, ירים את ידו.

איתן כבל: בעד – פה אחד

איתן כבל: תודה.

איתן כבל: הרביזיה אושרה פה אחד.

איתן כבל: אני ברשות

איתן כבל: כם רוצה לגעת בנקודות בצורה הכי ברורה, הכי מדויקת והכי מדוקדקת, ואני לא מתכוון עכשיו לפתוח.

איתן כבל: הדיון התקיים, יש אנשים שכאן עמלו מאוד מאוד כדי להביא את זה למצב הכי מדויק שאפשר.

איתן כבל: בדיון הקודם התפתח דיון רחב סביב השאלה הנוגעת לעובדה האם עובדי בזק, כתוצאה מההסדר החדש, ימצאו את עצמם נפגעים בכל התהליך הזה.

איתן כבל: ברשותכם, הייתה כאן שאלה שהציג אותה גם יושב-ראש ועד העובדים של בזק והציגו אותה גם חברי כנסת נוספים, כמו יוסי יונה ואחרים – האם הנסיבות המתקיימות כפי שהן מנוסחות, עלולות חס וחלילה לשנות את המצב.

איתן כבל: אסף, בשם משרד האוצר, אמר באופן הברור – אין כאן שינוי של המצב.

איתן כבל: למרות זאת, על מנת לא לייצר ספקות בשאלות הגדולות האלה ולמען לקדם את התהליך, העברנו את החוק והגשתי רביזיה על הסעיף הזה.

איתן כבל: מסיום הדיונים ועד לרגע זה, בעצם עד אתמול בערב, ניהלנו דין ודברים כדי לנסות למצוא את המכנה המשותף הרחב והענייני, מבלי לייצר תנועות גדולות במערכת.

איתן כבל: התייעצתי גם עם היועצת המשפטית והמשנה ליועץ המשפטי של הכנסת, אתי בנדלר, שהיא דמות מוערכת על-ידינו, ובחוק ביקשתי ממנה אם אפשר לייצר – מבלי לקרוע את החוק או מבלי לייצר מצב שמשנה את החוק – אלא לייצר את השתיים-שלוש מלים שבעצם מייצרות את ההפניה לכך, לאותם מסמכים שחתומים גם על-ידי משרד האוצר וגם על-ידי מנכ"ל משרד התקשורת.

איתן כבל: בעצם, המהות שלהם קובעת את הדבר הבא, שכפי שהדברים התנהלו עד היום, ההסדר הזה יימשך.

איתן כבל: כמובן שאני מנסה לבוא ולומר כל הזמן, הריבון – אני כבר לא מדבר על הפנייה המיוחדת שהגישו אלינו השב"כ, ואני אומר, זה כבר לא סוד, אני יכול להגיד את זה פה, שהדברים נכתבו, אני לא יכול לפרט את כל המכתב.

איתן כבל: עמדתם בנושא הזה היא עמדה קבועה, חלוטה וברורה.

איתן כבל: יחד עם זאת, גם אני אומר ואמרתי את זה אתמול לאבי ניסנקורן, כמו שאמרתי את זה גם ליושב-ראש ועד העובדים של בזק, חברי שלמה כפיר.

איתן כבל: אמרתי – הריבון הוא ריבון.

איתן כבל: תמיד יכולה לבוא ממשלה ולהשתגע ולהחליט החלטות.

איתן כבל: אני לא יכול לבוא ולייצר את אותו משפט חלוט שאומר – אם רוצים לשנות, יעבירו את זה בדיון ברוב מיוחס.

יוסי יונה: אפילו צוללות קונים מאיראן.

איתן כבל: כן.

איתן כבל: אני אומר את זה במובן זה שאנחנו יודעים ללכת על דרך המלך בצורה מובנת, מושכלת.

איתן כבל: גם הודיע אמיר לוי, הודיע בשיח שהיה לנו, גם לוועד העובדים, גם ליושב-ראש ההסתדרות, גם לי, וכך הודיע גם פילבר, לכל הגורמים האלה, שכל המהלך הזה, לא היה בו דבר וחצי דבר – זה בכלל לא באג'נדה, זה לא בכיוון.

איתן כבל: לכן, כל אשר רצינו, לגרום לכך שמה שהיה, ימשיך ויהיה.

איתן כבל: תפרנו את זה בצורה מאוד מאוד מאוד מכובדת.

יעקב פרי: אדוני יכול להסביר לנו בשני משפטים מה היה?

יעקב פרי: מה היה המצב היום ומה יישאר?

איתן כבל: המצב היום היה שמי שעושה את העבודה ומי שפרס את ה-300,000 אלה עובדי בזק, זה הכול.

איתן כבל: הרגולטור, תמיד יש לו את הסמכות.

איתן כבל: אם הם מחליטים, לא רוצים – כל אותן עילות נשארות בידיו של הרגולטור.

איתן כבל: זה לא שעכשיו הם הולכים ועושים מה שהם רוצים.

איתן כבל: חד-משמעית, אני אומר את הדברים האלה בצורה ברורה גם אל תוך הפרוטוקול, וזה גם נאמר בשיח.

איתן כבל: ויש שאלות שהועלו אתמול על-ידי שמילה, שאמר – הנה פה, הנה שם.

איתן כבל: אני מבקש גם מכם, חברי הכנסת, תפרנו פה – אתם יודעים, החוק, אני לא אאפשר להפיל אותו כי הוא יותר חשוב מכל התהליך הזה, ואנחנו לא נפיל אותו על הדבר הזה.

איתן כבל: אני גם אמרתי לכל הגורמים מסביב – זה נתפר בידיים מאוד מאוד עדינות כדי שהסטטוס קוו באמת יימשך.

איתן כבל: ולכן אני מבקש שתקריאי ברשותך את התוספת שהכנסנו לתוך הסעיף, אנחנו נפנה אל המכתבים במה דברים אמורים, ואז אני אוכל להצביע.

יעקב פרי: לפני שהיא מקריאה, מה עם התשלומים?

איתן כבל: את זה כבר סיימנו.

איתן כבל: כל החוק אושר.

יעקב פרי: אוקיי.

עליזה לביא: שנייה.

עליזה לביא: אם אני לקוחה של הוט ויש לי תקלה, מי בא לתקן לי?

<קריאה: הוט.

<לאה ורון: לא מדובר על משתמש הקצה.

איתן כבל: זה לא משתמש קצה.

עבד אל חכים חאג' יחיא: הסיבים האופטיים הם של הוט.

איתן כבל: סיבים אופטיים זה משהו אחר.

איתן כבל: זה בכלל לא בכיוון.

עליזה לביא: אבל אם יש תקלת תשתית?

איתן כבל: בזק.

איתן כבל: מי שהכניס הוא גם יטפל בזה.

עליזה לביא: זאת אומרת שבעצם - - -

איתן כבל: זה בדיוק כמו שקורה היום.

יוסי יונה: זה תשתיות בסיס.

איתן כבל: נכון.

איתן כבל: בבקשה, תקריאי.

<אביטל סומפולינסקי: בסעיף 5 הוועדה אישרה את סעיף 5(י), והסיפה שלו אומרת: "על הסדרת שימוש בתשתית הפסיבית יחולו הוראות סעיפים קטנים (א) עד (ה) בשינויים המחויבים כאמור בסעיף קטן (ו)", שזה בעצם הסעיף שפחות או יותר מבהיר שהמצב הקיים יישאר כמו שהוא.

<אביטל סומפולינסקי: אם רוצים הבהרה נוספת לדבר הזה, אז אנחנו מציעים שבסיפה שלו - - -

<לאה ורון: סליחה שאני מפריעה לך.

<לאה ורון: חבר הכנסת פולקמן רוצה להודיע שהוא מושך את בקשתו לדיון מחדש.

<לאה ורון: תודה רבה.

רועי פולקמן: אני מושך את בקשתי לדיון מחדש.

איתן כבל: תודה.

איתן כבל: גברתי.

<אביטל סומפולינסקי: אנחנו מציעים להוסיף בסוף של סעיף 5(י)(1) את המלים: "ובכלל זה בדבר אופן ביצוע השימוש".

איתן כבל: זו התוספת של אתי בנדלר כדי שזה יהיה ברור במה דברים אמורים, להפיג את החששות של עובדי בזק.

איתן כבל: קיבלתי את עמדתה של היועצת המשפטית כדי לעשות לעניין הזה קצת שלייקעס.

<קריאה: - - -

איתן כבל: סליחה.

איתן כבל: את רוצה להוסיף או לקלקל?

יעקב פרי: איפה הוספת את המלים?

<אביטל סומפולינסקי: בסיפה של סעיף 5(י).

<אביטל סומפולינסקי: הסיפה מחילה בעצם את ההוראות הקיימות היום, שבעצם משאירים את המצב הקיים.

איתן כבל: בדיוק.

איתן כבל: שמשאיר את המצב הקיים.

<לאה ורון: 5(י)(1).

<אביטל סומפולינסקי: אנחנו מבהירים שאנחנו משאירים את המצב הקיים גם לגבי אופן ביצוע השימוש.

<ברוריה מנדלסון: הסמכויות.

<קריאה: מבחינת הסמכויות.

איתן כבל: סמכויות, כן.

איתן כבל: בבקשה, שירה.

<שירה גרינברג: שירה גרינברג, סגנית הממונה על התקציבים.

<שירה גרינברג: רק נבהיר לפרוטוקול שהתיקון שמוצע לחוק הוא רק הבהרה בעצם מכיוון שממילא הוא כלול כפי שאמרתם, בהחלת הסמכויות לפי סעיפים (א) עד (ה).

איתן כבל: גברתי, אין בעיה.

איתן כבל: אמרתי לכן את הדברים בצורה ברורה.

<לאה ורון: מה שקרא היושב-ראש "שלייקעס".

איתן כבל: בדיוק.

איתן כבל: זה הכול, כדי שגם תנוח דעתם של עובדי בזק.

איתן כבל: המכתב, אני יכול לראות אותו ברשותכם?

<אסף וסרצוג: שלחנו.

איתן כבל: בסדר.

<אסף וסרצוג: אני רוצה להתייחס כמובן.

איתן כבל: בבקשה, אסף.

<אסף וסרצוג: אני אגיד גם לגבי מה שאמר יושב-ראש הוועדה וגם לגבי המכתב.

<אסף וסרצוג: בעצם, מה שהמכתב אומר מטעם מנכ"ל משרד התקשורת והממונה על התקציבים, הוא אומר שני דברים.

<אסף וסרצוג: אחד, הוא אומר, החקיקה הקיימת לא משנה את ההוראות הקיימות היום, את תיקי השירות.

<אסף וסרצוג: והשני, מדבר על כך שהם גם יחולו על הסעיף הקיים, כלומר יש פה היבטים ביטחוניים – היושב-ראש, כמו שתיארת בתחילת הדיון – הם ימשיכו לחול גם אחרי השלב הזה.

<אסף וסרצוג: חשוב לי להדגיש שני דברים שייאמרו פה לפרוטוקול, וזה חשוב.

<אסף וסרצוג: הדבר הראשון, אין באמור להגיד שום דבר לגבי יחסי עובד-מעביד, זה חלילה לא משנה משהו מבחינת איך שהחוק או ההוראות מתייחסות ליחסי עובד-מעביד, יחסי עבודה.

איתן כבל: מאה אחוז.

איתן כבל: תודה שאתה מוסיף את זה.

<אסף וסרצוג: הנקודה השנייה, שזה לא גורע מהסמכות כמובן של השרים - -

איתן כבל: כן, אמרתי את זה.

איתן כבל: את זה אמרתי.

<אסף וסרצוג: - - לשנות.

<אסף וסרצוג: בסדר, חשוב לי גם.

<אסף וסרצוג: ויש שיקול דעת כמובן של - - -

איתן כבל: אמרתי את זה בצורה ברורה.

איתן כבל: אנחנו לא יכולים לקבוע מי יהיה - - -

<אסף וסרצוג: גם הסמכות וגם שיקול הדעת נשמרים, חשוב להגיד את זה לפרוטוקול כדי שלא יהיו מחלוקות אחר כך לגבי הדברים.

איתן כבל: בסדר.

איתן כבל: אמרנו.

איתן כבל: אמרתי את הדברים בצורה ברורה.

איתן כבל: שירה, בבקשה.

<שירה גרינברג: תודה.

<שירה גרינברג: בכל זאת אנחנו רוצים להגיד לפרוטוקול ששיקול הדעת המנהלי נשמר עכשיו ולתמיד.

<שירה גרינברג: קיים שיקול דעת, כמובן של גורמים מקצועיים, שיש את שמירת הסמכויות ושיקול הדעת בהווה ובעתיד, והדבר הזה חשוב שייאמר.

איתן כבל: שירה, תשאירי לי גם משהו, ברשותך.

איתן כבל: מישהו רוצה להוסיף עוד משהו?

<אלידור בליטנר: האם תרצו שאני אקריא את המכתב של המשנה ליועץ המשפטי לממשלה?

איתן כבל: תקריאי, בבקשה.

<אלידור בליטנר: אני מקריאה אותו לפרוטוקול, זוהי עמדת המשנה ליועץ המשפטי לממשלה הכלכלי-פיסקלי, אבי ליכט, וזה המכתב שנשלח: "התיקון המוצע לסעיף 5 לחוק התקשורת במסגרת חוק ההסדרים ("סעיף ההדדיות") אינו גורע ואינו משנה מהסמכויות המוקנות היום לשר התקשורת לפי סעיפים 5(ו) ו-(ח).

<אלידור בליטנר: התיקון המוצע אף מחיל באופן מפורש את הסמכויות הנתונות לשר התקשורת היום לפי סעיפים 5(א) עד (ה), בשינויים המחויבים לפי סעיף 5(ו), על הסדרת השימוש לפי סעיף ההדדיות.

<אלידור בליטנר: בנוסף, התיקון המוצע, קרי הוספת סעיף 5(י), כשלעצמו, אינו משנה מההסדרה שנקבעה בתיקי השירות לעניין שירות הגישה לתשתית פסיבית.

<אלידור בליטנר: לבסוף נבהיר, כי התיקון המוצע כשלעצמו אינו משנה את מערך יחסי העבודה בחברת "בזק".

<אלידור בליטנר: "

איתן כבל: תודה.

יוסי יונה: רק הערה.

יוסי יונה: אני מקווה, אפרופו מה שאתה אומר – גורע, מוסיף – רק שזה יוסיף.

יוסי יונה: ברשותך.

איתן כבל: אפילו לפעמים יש רגע שאסור גם להוסיף, יוסי.

יוסי יונה: אני חושב שזה - - -

איתן כבל: יוסי, תרשה לי.

איתן כבל: תאמין לי, כל מילה פה נשקלה – יגיד לך את זה שלמה – אני לא רוצה שנפתח כל מילה פה, אני כל כך לא רוצה.

איתן כבל: אני מבקש, אני באמת מבקש.

איתן כבל: אתה מבין, פרי, מה אני אומר?

יעקב פרי: כל מילה.

איתן כבל: כל מילה כאן, אתה עלול לפרום גם אם אתה רוצה לעשות יותר טוב.

יצחק וקנין: לכן אני מציע שתצביע, אדוני, ולגמור את העסק.

עבד אל חכים חאג' יחיא: השאלה אם עובדי בזק מסכימים.

איתן כבל: סליחה, רק המכתב.

<לאה ורון: המכתב פה, רק חסר הנספח.

איתן כבל: אני מקריא את המכתב של פילבר ואמיר לוי: הנדון: הצעת חוק התכנית הכלכלית וכו' – זה מצורף פה, לא צריך לקרוא.

איתן כבל: "בשבועות האחרונים התקיימו" – זה בעצם מה שאמרנו.

איתן כבל: מה שהוא כותב פה זה בעצם מה שאנחנו אמרנו לפרוטוקול.

איתן כבל: אני מסיר, אמרתי, אני מעלה להצבעה.

<אביטל סומפולינסקי: אושרה הבקשה לדיון מחדש ועכשיו הוועדה צריכה להצביע האם להוסיף בסיפה את המלים "ובכלל זה בדבר אופן ביצוע השימוש".

איתן כבל: אוקיי.

איתן כבל: מי בעד, ירים את ידו.

איתן כבל: מי נגד?

איתן כבל: מי נמנע?

איתן כבל: בעד – פה אחד

איתן כבל: אושר פה אחד.

איתן כבל: תודה רבה לכם.

איתן כבל: הישיבה נעולה.